
OLELO    HOAKAKA 


Ua  kupu  mai  ka  manaō  e  unuhi  i  keia  buke  i  ka 
wa  i  noho  ai  au  i  pelesidena  maluna  o  na  Kula  Sabati 
ma  ko  Hawaii  Pae  Aina,  no  ka  mea,  ua  ikeia  ka  he- 
mahema  o  na  kula  i  na  buke  kupono  ole,  oia  hoi,  na 
buke  i  hoakaka  pokole  mai  ana  i  na  kumu  manaoio 
o  ka  Ekalesia  o  Kristo.  He  oiaio,  ua  nui  na  buke  i 
paiia  e  na  ekalesia  o  ko  ke  ao  nei  i  kukuluia  ma  o  ka 
naauao  la  o  kanaka  e  alaka:  liewa  ana,  a  nolaila  aole 
maikai  ia  mau  buke,  aka,  ua  manaoia  o  Ke  Alakai 
he  buke  kupono  ia  e  hoopau  aku  i  keia  hemahema. 
Ua  hoomakaia  ka  unuhi  ana  ma  ka  makahiki  1879 
i  ka  wa  e  kaahele  afTa  au  i  na  mokupuni,  a  pela  i  unu- 
hiia  ma  na  manawa  kaawale  a  hiki  i  kuu  wa  i  hookuuia 
ai  e  hol  mai  i  Mauna  Pohaku  nei  kahi  a'u  i  hele  aku  ai. 
Ia  manawa  ua  koe  na  mokuna  ekolu  i  ka  unuhi  oleia. 
Hooikaika  nae  au  mahope  iho  o  ka  hoi  ana  mai  a 
hiki  i  ka  pau  ana. 

Ua  noiia  ka  Hui  Kula  Sabati  o  Mauna  Pohaku  nei 
ma  o  ko  lakou  pelesidena  nui  la  o  George  Q.  Puku- 
niahi,  e  kokua  mai  i  na  kala  e  pono  ai  no  ke  pa'i  ana 
i  ua  buke  nei.  A  lulu  koke  mai  la  na  keiki  o  na  kula 
apau  i  elima  keneta  pakahi;  a  piha  na  kala  $650  a  na 
ke  Akua  e  hoopomaikai  ia  lakou  no  ko  lakou  kokua 
ana  mai. 


OLELO    HOAKAKA 


Ua  hookomoia,  no  hoi,  ke  kii  o  ke  Kaula  īosepa 
Samita,  i  ike  ai  oukou  i  ka  helehelena  o  ka  mea  ma 
ona  la  i  kukulu  hou  ai  ke  Akua  i  kona  Ekalesia  ma 
ka  honua  nei  ma  ko  kakou  mau  la. 

O  Ka  Bukc  o  na  Berita  ame  tia  Kauoha  ame  Ka 
Bukc  Momi  Waiwai  Nui,  he  mau  buke  ia  i  piha  I  na 
hoike  ana  a  ke  Akua  ia  Iosepa  Samita  ma  keia  mau  la 
hope  nei,  no  ke  kukulu  hou  ana  i  ka  Ekalesia  o  ke 
Akua  ma  keia  mau  la  hope  a  no  ke  alakai  ana  i  na 
hoahanau  iloko  o  ka  pono  apau. 

E  lilo  ana  Ke  Alakai  i  kokua  nui  no  na  Luna  ke 
heluhelu  lakou  me  ka  hoopaanaau  ana  i  na  mea  oleko, 
no  ka  mea,  ua  haiia  na  hana  apau  e  pili  ana  i  ko  lakou 
mau  oihana  i  hiki  ai  ia  lakou  ke  lawelawe  me  ka 
hawawa  ole  i  na  oihana  laa  i  waiho  ia  maluna  iho  o 
lakou  e  ke  Akua,  ma  o  kana  mau  kauwa  la,  o  na 
Alakai. 

Ke  pule  aku  nei  au  i  ke  Akua  e  hoopomaikaiia  ou- 
kou  apau  a  e  haawi  i  kona  Uhane  ia  oukou  i  hiki  ai 
ia  oukou  ke  heluhelu  me  ka  hoomaopopo,  i  lilo  ai 
keia  buke  i  mea  e  Alakai  maoli  ia  oukou  iloko  o  ka 
pono  apau. 

Me  ke  aloha  nui, 

J.  H.  DINA. 


lccZ. 


NA    MEA    MALOKO 


MOKUNA  I. 

NO      KA      INOA— HANAU      ANA— HOOPOMAIKAl     i 
ANA— BAPETIZO  ANA,  A  PELA  AKU. . . i 

MOKUNA  II. 
KA  IKE  E  PILI  ANA  I  KE  AKUA 4 

MOKUNA  III. 
NO  NA  HOIKE  ANA  A  KE  AKUA  I  KANAKA 5 

MOKUNA  IV. 
NO  NA  AKUA 12 

MOKUNA  V. 

KE  KINO  O  KE  AKUA  ME  KO  KE  AKUA  ANO 15 

MOKUNA  VI. 

KA  PILIKANA  O  KANAKA  I  KE  AKUA— NA 
UHANE  KANAKA— EKOLU  MAHELE  NUI 
ILOKO  O  KO  LAKOU  OLA— KA  HOOMAKAU- 
KAU  IA  ANA  O  LAKOU  NO  KE  AUPUNI  O  KE 
AKUA  19 

MOKUNA  VII. 

KE  KUKA  ANA  MA  KA  LANI— KE  KIPI  ANA  O 
SATANA— KA  HANA  ANA  ME  KA  HOOMA- 
KAUKAU  ANA  I  KA  HONUA 23 

MOKUNA  VIII. 
KA  HAULE  ANA  O  ADAMU  LAUA  ME  EVA 31 


NA     MEA     OLOKO. 

MOKUNA  IX. 

KA    HOOLAPANAI    ANA $7 

MOKUNA  X. 
KA  MANAOIO  AME  KA  MIHI 41 

MOKUNA  XI. 
KA   BAPETIZO   ANA 45 

MOKUNA  XII. 
KA   UHANE  HEMOLELE 50 

MOKUNA  XIII. 
KA  AHAAINA  A  KA  HAKU 57 

MOKUNA  XIV. 
KA  EKALESIA  O  KRTSTO 63 

MOKUNA  XV. 
NA   KANAWAI   UMI " 68 

MOKUNA  XVI. 

KA  OLELO  NAAUAO 75 

MOKUNA  XVII. 

KA  OIHANA  KAHUNA— KE  ANO  O  KE  KUKULUIA 
ANA  O  KA  EKALESIA 79 

MOKUNA  XVIII. 

KE  KAU  O  KA  HOOKO  ANA  I  NA  MEA  APAU 94 

NA  KUMU  MANAOIO  O  KA  EKALESIA  O  IESU 
KRISTO  O  KA  POE  HOANO  O  NA  LA  HOPE 
NEI   106 

MOKUNA  XIX. 

KE    ALAHOU   ANA  AME    KA    LANAKILA   ANA  O  KA 
PONO    102 


KE    ALAKAI 


MOKUNA  I. 

NO  KA  INOA— HANAU  ANA— HOOPOMAIKAI  ANA— 
BAPETIZO  ANA,  A  PELA  AKU. 

i.     Ninau.     Owai  kou  inoa? 
Haina.     O . 

2.  N.    Owai  ka  mea  nana  i  haawi  i  kela  inoa  ia  oe? 
H.     O  ko'u  makuakane  ame  ko'u  makuahine, 

a  ua  hoopaaia  maluna  iho  o'u  i  ka  wa  i  hoopomaikai 
ia  ai  au  e  na  lunakahiko  o  ka  Ekalesia. 

3.  N.     Ma  ka  wa  hea  i  hanauia  ai  oe? 

H.     Ma  ka  la o makahiki  o  ko  kakou 

Haku 


4.  N.     Mahea  kahi  i  hanauia  ai? 

H.     Ma  ke  taona  o mokupuni  o  . 

5.  N.     Ma  ka  wa  hea  i  hoopomaikai  ia  ai  oe? 

H.     Ma  ka  la o makahiki  o  ko  kakou 

Haku  — . 


6.  N.     Ma  ka  Lala  hea  o  ka  Ekalesia  kahi  i  hoo- 
pomaikai  ia  ai? 

H.     Ma  ka  Lala  o Mokupuni  o . 

7.  N.     Owai  ka  mea  nana  oe  i  hoopomaikai? 
H.     O  . 

8.  N.     Ua  bapetizoia  anei  oe? 
H.     . 

9.  N.     Ma  ka  manawa  hea  i  bapetizoia  ai  oe? 
H.     Ma  ka  la o makahiki  o  ko  kakou 

Haku . 


io.     N.     Owai  ka  mea  nana  oe  i  bapetizo? 

H.     O . 

ii.  N.  Ma  ka  Lala  hea  o  ka  Ekalesia  kahi  i  ba- 
petizoia  ai  oe? 

H.     Ma  ka  Lala  o mokupuni  o . 

12.  N.  Ma  ka  wa  hea  i  hoopaaia  ai  oe  i  lala  no 
ka  Ekalesia,  ma  o  ke  kau  ana  la  o  na  lima  no  ka  Haa- 
wina  o  ka  Uhane  Hemolele. 

H.     Ma  ka  la  o makahiki  o  ko  ka- 

kou  Haku  . 

13^     N.     Owai  ka  mea  nana  oe  i  hoopaa? 
H.     O . 

14.  N.  Heaha  na  hana  e  pono  ai  oe  ke  hana  imua 
o  ke  Akua? 

H.     E  aloha  aku  iaia  me  kuu  naau  apau  a  e 
malama  i  kana  mau  kauoha. 

15.  N.     No  ke  aha  la  he  mau  mea  keia  e  pono  ai? 
H.     No   ka   mea,   mamuli   o   kona   mana  ame 

kona  lokomaikai  ke  ola  nei  au  a  ke  malamaia  nei  au 
i  kela  ame  keia  la. 

16.  N.  He  mea  pono  anei  ia  oe  e  hoolohe  i  kou 
mau  makua  a  e  aloha  nui  aku  ia  laua? 

H.     Ae.     He  mau  mea  no  kela  e  pono  ai. 

17.  N.     No  ke  aha  keia  he  mau  mea  e  pono  ai? 
H.     No  ka  mea  ua  kauoha  mai  ke  Akua  i  na 

keiki  apau  e  hoolohe  i  ko  lakou  mau  makua;  a  eia 
kekahi,  ma  o  laua  la  ua  hanauia  au,  ua  hanai  laua 
a  ua  malama  hoi  ia'u  ma  ko'u  wa  kamalii,  a  ke  aloha 
mau  mai  nei  laua  ia'u,  me  ka  haawi  ana  mai  ia'u  i  ka 
ai,  ka  aahu  ame  kahi  e  noho  ai.  Ke  malama  nei  laua 
ia'u  ma  ko'u  wa  mai,  a  ke  kuhikuhi  nei  laua  ia'u  i  kela 
la  i  keia  la  iloko  o  ka  pono,  i  lilo  ai  au  i  makua  naauao 
a  i  mea  maikai  iloko  o  ke  aupuni  o  ke  Akua. 


i8.     N.     Heaha  na  pomaikai  e  loaa  i  na  keiki  hoo- 
lohe  i  ko  lakou  mau  makua  ? 

H.  He  ola  loihi  ma  ka  honua  nei,  me  ka  olu- 
olu  mau  ame  ka  hoopomaikai  o  ke  Akua,  a  he  ola  mau 
loa  ma  kela  ao  aku. 

19.  N.     Heaha  ka  hoopai  i  kau  ia  maluna  iho  o 
na  keiki  hoolohe  ole? 

H.  He  ola  pokole,  me  ka  oluolu  ole  o  ke 
Akua  a  he  kaumaha  ma  kela  ao  aku. 

20.  N.     Ua  oluolu  anei  ke  Akua  i  na  keiki  paa- 
kiki,  a  hoolohe  ole  i  ko  lakou  mau  makua? 

H.     Aole  loa  no. 

21.  N.     He  mea  anei  e  pono  ai  oe  ke  aloha  aku  i 
na  kanaka  apau? 

H.     Ae,  he  mea  pono  no  ia. 

22.  N.     No  ke  aha  anei  keia  he  mau  mea  e  pono 
ai? 

H.  No  ka  mea,  kekahi  o  na  kauoha  a  ke  Akua 
no  ia,  a  ua  makemake  no  hoi,  na  kanaka  apau  e  olu- 
olu  a  e  maluhia;  aole  nae  e  hiki  ke  oluolu  ina  e  noho 
lakou  me  ka  mokuahana  ame  ke  aloha  ole,  nolaila,  he 
mea  e  pono  ai  laleou  ke  noho  me  ke  aloha  ame  ka 
hana  lokomaikai  aku  kekahi  i  kekahi. 


MOKUNA  II. 

KA  IKE  E  PILI   ANA  I  KE  AKUA. 

1.  N.     Pehea  i  loaa  ai  ia  oe  a  i  na  kanaka  apau 
ka  ike  e  pili  ana  i  ke  Akua? 

H.     Akahi — ma  ka  moolelo  kahiko;  alua — ma 
ka  noonoo;  akolu — ma  ka  hoike  ana. 

2.  N.     Pehea  la  i  ike  ai  kanaka  ma  0  ka  moolelo 
kaliiko  la  aia  he  Akua  ma  ka  lani? 


H.  Hai  aku  la  na  makua  i  ka  lakou  mau  keiki 
aia  he  Akua  ma  ka  lani;  a  hai  aku  la  no  hoi  lakou  i 
ka  lakou  mau  keiki  a  pela  aku  ia  hanauna  aku  ia  ha- 
nauna  aku  no  na  haneri  ame  na  tausani  makahiki,  a 
peia  i  ike  ai  kanaka  ma  o  ka  moolelo  kahiko  la  aia 
he  Akua  ma  ka  lani. 

3.  N.     Pehea  la  i  ike  ai  kanaka  ma  0  ka  noonoo  la 
aia  he  Akua  ma  ka  lani? 

H.  Nana  ae  la  lakou  ma  o  a  maanei  a  ike  aku 
la  i  ka  la,  ka  mahina  ame  na  hoku  e  lana  ana  iloko 
o  ka  lewa;  ka  la  e  hoomalamalama  a  e  hoopumehana 
i  ke  ao,  a  o  ka  mahina  e  hoomal.amalama  i  ka  po;  ike 
aku  la  lakou  i  ka  wa  wela  ame  ka  wa  anuanu  i  kela 
ame  keia  makahiki;  nana  ae  la  no  hoi  lakou  i  ka  ua 
e  haule  mai  ana  maluna  o  ka  honua  i  mea  e  ulu  ai  na 
mea  kanu  apau.  Ike  iho  la  lakou  i  ka  ulu  ana  mai  o 
na  laau  ame  ka  nahelehele,  me  ka  hoohua  ana  mai 
o  kela  mea  keia  mea  ma  kona  wa  iho  no;  a  ke  ike  nei 
lakou  ua  mau  keia  mau  mea,  aole  hiki  i  ka  mana  o 
kanaka  ke  hookahuli  aole  hoi  e  hoopau  i  kekahi  o  keia 
mau  mea.  Nolaila,  ua  hoomaopopo  lakou  aia  kekahi 
mea  mana  loa  nana  i  hana  i  keia  mau  mea  apau.  Peia 
i  ike  ai  kanaka  ma  o  ka  noohoo  la  aia  he  Akua  ma 
ka  lani. 

4.  N.     Pehea  hoi  i  maopopo  ai  i  kanaka  nia  o  ka 
hoike  ana  la  aia  he  Akua? 

H.  Ua  hoike  mai  la  ke  Akua  iaia  iho  i  kanaka 
i  kekahi  manawa.  Ua  hoouna  mai  la  oia  i  kona  mau 
anela  i  kekahi  poe;  ua  kamailio  hoi  oia  me  kekahi 
poe  mailoko  mai  o  ke  ao;  hoike  mai  la  hoi  oia  iaia 
iho  ma  na  hihio  a  ma  na  moeuhane.  Nolaila  ma  o 
keia  mau  mea  nei  i  ike  ai  kanaka  ma  o  ka  hoike  ana 
la  aia  he  Akua  ma  ka  lani. 


5.  N.  Owai  o  keia  mau  ike  ekolu  ka  oi,  a 
pehea  hoi  e  loaa  ai  i  ke  kanaka  ka  ike  kanalua  ole, 
aia  he  Akua? 

H.  O  ka  hoike  ana  ka  oi;  ua  ano  pohihihi  a  ka- 
nalua  ka  ike  i  loaa  mai  ma  ka  moolelo  kahiko  a  ma 
ka  noonoo.  Ma  o  ka  hoike  ana  la  wale  no  mai  ke 
Akua  mai  i  hiki  ai  ke  loaa  ka  ike  maoli. 


MOKUNA  III. 

NA  HOIKE  ANA  A  KE  AKUA  I  KANAKA. 

i.  N.  Ua  nui  anei  na  hoike  ana  a  ke  Akua  i  ka- 
naka? 

H.  Ae,  ua  nui  no. 

2.  N.  Mahea  e  loaa  ai  ia  kakou  ka  moolelo  ? 

H.  Ma  ka  Baibala,  ka  Buke  a  Moramona,  ka 
Buke  o  na  Berita  ame  na  Kauoha,  ka  buke  "Momi 
Waiwai  Nui,"  a  me  kekahi  mau  buke  e  ae  o  ka  Eka- 
lesia  o  Iesu  Kristo  o  Ka  Poe  Hoano  o  na  La  Hope 
nei. 

3.  N.  Ma  kahi  hea  o  ke  Kauoha  Kahiko  i  olelo 
ia  ai  no  ko  ke  Akua  hoike  ana  mai  ia  ia  iho  i  kanaka  ? 

H.  Hoike  mai  la  oia  iaia  iho  ia  Aberahama  a 
kamailio  pu  laua  kekahi  i  kekahi  e  like  me  ke  kamai- 
lio  ana  o  kekahi  kanaka  me  kekahi.  Kin.  XVIII.  I — 5. 

E  hai  mai  oe  i  ka  pauku. 

"Ikea  ae  la  o  Iehova  e  ia  ma  na  laau  oka  o  Mamere :  a  noho 
iho  la  ia  ma  ka  puka  o  ka  halelewa,  i  ka  manawa  i  wela  mai  ai 
ka  la. 

2.  Alawa  ae  la  kona  mau  maka  iluna,  ike  ae  la  aia  hoi,  ku 
mai  la  na  kanaka  ekolu  imua  ona :  a  i  kona  ike  ana  aku,  holo 
aku  la  ia  mai  ka  puka  o  ka  halelewa  aku  e  halawai  me  lakou.  a 
kulou  iho  la  ia  ma  ka  honua. 

3.  I  aku  la  ia,  E  kuu  haku,  ina  i  loaa  ia'u  ke  alohaia  imua  o 


kon  mau  maka,  ke  noi  aku  nei  au  ia  oe,  mai  hele  wale  aku  ce 
mai  kau  kauwa  aku. 

4.  Ke  noi  aku  nei  au,  i  laweia  mai  kekahi  wai  iki  e  holoi  i  ko 
oukou  mau  wawae,  a  e  hoomaha  iho  oukou  malalo  o  ka  laan. 

5.  E  lawe  mai  no  hoi  au  i  wahi  berena,  a  e  hooluolu  iho  i  ko 
oukou  naau ;  a  mahopē  iho  oukou  e  hele  aku  ai.  I  mai  la 
lakou,  Me  kau  i  olelo  mai  ai,  pela  oe  e  hana'i. 

4.  N.  Ua  kakauia  anei  ma  ke  Kauoha  Kahiko  no 
ko  ke  Akua  hoike  ana  mai  iaia  iho  i  na  mea  he  nui  i 
ka  manawa  hookahi? 

H.  Ae.  Hoike  mai  la  oia  iaia  iho  ia  Mose 
ame  na  Lunakahiko  he  kanahiku  a  oi  o  ka  poe  Ise- 
raela.     Puk.  XXIV.  9:10. 

E  hai  mai  oe  i  ka  pauku : 

"Alaila,  pii  aku  la  o  Mose  ame  Aarona  ame  Nadaba,  ame 
Abihu  ame  na  luna  kahiko  o  ka  Iseraela  he  kanahiku  a  ike  aku 
la  lakou  i  ke  Akua  o  ka  Iseraela." 

5.  N.  Ke  hoomanao  nei  anei  oe  i  kekahi  hoike 
ana  e  ae  i  kakauia  ma  ke  Kauoha  Kahiko  ? 

H.  Ae.  Ua  hoike  ke  Akua  iaia  iho  ia  Isaia. 
Is.  VI.  1.  5. 

E  hai  mai  oe  i  ka  pauku: 

"I  ka  makahiki  i  make  ai  ke  alii,  o  Uzia,  ike  aku  la  au  i  ka 
Haku,  e  noho  ana  ma  ka  noho  alii  kiekie,  i  hapaiia,  a  piha  ka 
luakini  i  kona  hua  lole. 

5.  Alaila,  olelo  iho  la  au,  Auwe  au !  ua  make  au,  no  ka  mea, 
he  kanaka  lehelehe  haumia  au,  a  ke  noho  nei  au  iwaena  o  ka 
lahuikanaka  lehelehe  haumia,  110  ka  mea,  ua  ike  ko'u  mau 
maka  i  ke  alii,  ia  Iehova  o  na  lehulehu." 

6.  N.  He  moolelo  anei  ma  ke  Kauoha  Hou  no 
ko  ke  Akua  hoouna  ana  mai  i  anela  i  kekahi  mea? 

H.  Ae.  Hoouna  mai  la  oia  i  kona  anela  ia 
Zakaria  ka  makuakane  o  Ioane  Bapetizo.  Luka  I. 
5,  ",  12. 


E  hai  mai  oe  i  ka  pauku. 

5.  I  ke  au  ia  Herode  ke'lii  o  Iudea  e  noho  ana  kekahi 
kahuna,  o  Zakaria  kona  inoa. 

11.  Alaila  ikeia  aku  la  ka  anela  o  ka  Haku,  e  ku  ana  ma  ka 
aoao  akau  o  ke  kuahu  mea  ala. 

12.  A  ike  au  la  o  Zakaria  iaia,  pihoihoi  iho  la  ia,  a  kau  niai 
ia  ka  makau  iaia. 

7.  N.  Ua  hoohamama  anei  ke  Akua  i  ka 
lani  i  kekahi  mea  i  oleloia  ma  ke  Kauoha  Hou? 

H.  Ae.  Hoohamama  ae  la  ke  Akua  i  ka  lani 
ia  Setepano  ka  mea  i  pepehi  ia.    Oih.  VII.  55,  56. 

E  hai  mai  oe  i  ka  pauku. 

"Aka,  ua  piha  no  ia  i  ka  Uhane  Hemolele,  a  haka  pono  aku 
la  ia  i  ka  lani,  a  ike  aku  la  i  ka  nani  o  ke  Akua,  ame  Iesu  e 
ku  ana  ma  ka  Uma  akau  o  ke  Akua." 

"I  mai  la  ia,  Aia  hoi,  ke  ike  aku  nei  au  i  ka  lani  e  hamama 
ana,  ame  ^e  Keiki  a  ke  kanaka  e  ku  ana  ma  ka  lima  akau 
o  ke  Akua."  < 

8.  N.  O  Setepano  wale  no  anei  ka  mea  i  oleloia 
ma  ke  Kauoha  Hou  iaia  i  hoohamama  ia  ai  ka  lani.? 

H.  Aole.  Ua  hoohamama  ia  ae  la  ka  lani  ia 
Ioane  iaia  i  noho  ai  ma  ka  mokupuni  o  Patemose. 
Hoike  XX.  11,  12. 

E  hai  mai  oe  i  ka  pauku. 

"Ike  aku  la  au  i  ka  nohoalii  keokeo  nui,  ame  ka  mea  e  noho 
ana  iluna  iho,  holo  aku  la  ka  honua  ame  ka  lani  mai  kona  alo 
aku,  aole  loaa  hou  kahi  no  laua." 

"A  ike  aku  la  au  i  ka  poe  make,  i  ka  poe  uuku  ame  ka  poe 
nui,  e  ku  ana  imua  ona." 

9.  N.  He  moolelo  anei  ma  ka  Buke  a  Moramona 
no  ko  ke  Akua  hoike  ana  mai  iaia  iho  i  kanaka? 

H.  Ae.  Hoike  mai  la  ke  Akua  iaia  iho  i  ke 
kaikaina  o  Iareda.     Etera  3:11,  12,  13. 

E  hai  mai  oe  i  ka  pauku. 

"A  i  mai  Ia  ka  Haku  iaia,  E  manaoio  ana  anei  oe  i  na  olelo 
a'u  e  olelo  aku  ai?    A  pane  aku  la  oia,  Ae,  e  ka  Haku,  ua  ike 

au  e  olelo  ana  oe  i  ka  oiaio,  no  ka  mea,  he  Akua  o^  o  ka  oiaio, 
a  ua  hiki  ole  ke  wahahee  uiai.  A  iaia  i  olelo  aku  ai  i  keia  mau 
olelo,  aia  hoi,  hoike  mai  la  ka  Haku  iaia  iho  iaia,  a  i  mai  la, 
No  kou  ike  ana  i  keia  mau  mea,  ua  hoolaia  mai  oe  mai  ka  haule 
ana  mai ;  nolaila,  ua  lawe  hou  ia  mai  oe  iloko  imua  o  ko'u  alo; 
nolaila,  ke  hoike  aku  nei  au  ia'u  iho  ia  oe." 

10.  N.  O  ke  kaikaina  o  Iareda  wale  no  anei  ka 
mea  i  oleloia  ma  ka  Buke  a  Moramona  i  loaa  ka  hoike 
ana  mai  ke  Akua  mai? 

H.     Aole.    Haawi  no  ke  Akua  ia  Lehi  i  kekahi 
hoike  ana.     I  Nepai  i.  8,  9,  10,  11. 
E  hai  mai  oe  i  ka  pauku. 

"Eia  kekahi,  hoi  aku  la  ia  i  kona  hale  iho  ma  Ierusalema ;  a 
moe  iho  la  oia  maluna  o  kona  wahi  moe;  ua  uluhiaia  me  ka 
uhane  ame  na  mea  ana  i  ike  ai :  a  i  kona  uluhiaia  ana  pela  me 
ka  uahne,  ua  laweia  aku  ia  ma  ka  hihio,  a  ike  aku  oia  i  na  lani 
ua  weheia,  a  manao  iho  la  oia  ua  ike  oia  i  ke  Akua  e  noho  ana 
maluna  iho  o  kona  noho  alii,  i  hoopuniia  me  na  anela  he  lehu- 
lehu  hiki  ole  ke  heluia,  e  hoolea  ana  a  e  hiilani  ana  i  ko  lakou 
Akua." 

"Eia  kekahi,  ua  ike  aku  la  oia  i  kekahi  mea  e  puka  mai  ana 
maiwaena  mai  o  ka  lani,  a  ike  aku  la  ia  ua  oi  aku  kona  alohilohi 
mamua  o  ko  ka  la  ma  ke  awakea ;  a  ike  aku  la  no  hoi  oia  he 
umikumamalua  mau  mea  e  ae  e  hahai  ana  iaia,  a  ua  oi  aku  ko 
lakou  lilelile  mamua  o  ko  na  hoku  ma  ka  aouli ; — a  iho  mai  la 
lakou  ilalo,  a  hele  aku  la  maluna  o  ka  ili  o  ka  honua;  a  hele 
mai  la  o  ka  mea  mua,  a  ku  iho  la  imua  o  ko'u  makuakane,  a 
haawi  mai  la  iaia  i  buke,  a  kauoha  mai  la  iaia  e  heluhelu."' 

11.  N.  Ua  kakauia  anei  ma  ka  Buke  a  Moramona 
no  ko  ke  Akua  haawi  ana  mai  i  kekahi  hoike  ana 
i  na  mea  he  nui  i  ka  manawa  hookahi  ? 

H.  Ae.  Hoike  mai  la  ke  Akua  ia  Iesu  Kristo 
i  kekahi  poe  lehulehu  o  ka  poe  Nepai.  III  Nep.  XI  :8, 
9,  10,  11. 

E  hai  mai  oe  i  ka  pauku. 

"A  eia  kekahi,  me  lakou  i  hoomaopopo  ai,  leha  hou  ae  la 


lakou  i  ko  lakou  mau  maka  i  ka  lani :  a,  aia  hoi,  ike  aku  la 
lakou  i  kekahi  kanaka  e  iho  mai  ana  mailoko  mai  o  ka  lani ;  a 
ua  hoaahuia  oia  i  ka  aahu  keokeo,  iho  iho  la  ia  a  ku  iho  la 
mawaena  konu  o  lakou,  a  alawa  ae  la  na  maka  o  na  kanaka  a 
pau  iaia,  a  aa  ole  lakou  e  oaka  ae  i  na  waha  o  lakou,  aole  hoi 
kekahi  i  kekahi,  a  ike  ole  iho  la  i  ke  ano  o  ia  mea,  no  ka  mea, 
manao  iho  la  lakou  he  anela  ia  i  ikea  e  lakou." 

"A  eia  kekahi,  hohola  mai  la  ia  i  kona  lima,  a  olelo  mai  la  i 
na  kanaka  i  ka  i  ana :  Aia  hoi,  owau  no  o  Iesu  Kristo,  ka  mea 
a  ka  poe  kaula  i  hoike  aku  ai  e  hele  mai  ana  iloko  o  ke  ao  nei ;  a 
aia  hoi,  owau  no  ka  malamalama  ame  ke  ola  o  ke  ao  nei ;  a  ja 
inu  iho  la  au  noloko  o  kela  apu  awaawa  a  ka  Makua  i  haawi 
mai  ai  ia'u,  a  ua  hoonani  aku  au  i  ka  Makua  ma  ka  lawe  ana 
maluna  iho  o'u  i  na  hala  o  ko  ke  ao  nei,  a  ma  ia  mea  wau  i 
ae  aku  ai  i  ka  makemake  o  ka  Makua  ma  na  mea  apau,  mai 
kinohi  mai." 

12.  N.  Aia  anei  he  moolelo  iloko  o  kekahi  buke 
e  ae  o  Ka  Poe  Hoano  o  na  La  Hope  no  ko  ke  Akua 
hoike  ana  mai  iaia  iho  i  kekahi  mea  iloko  o  ko  kakou 
mau  la? 

H.  Ae.  Hoike  mai  la  ke  Akua  iaia  iho  ame 
Kana  Keiki  o  Iesu  Kristo  ia  Iosepa  Samita  (Joseph 
Smith)  iaia  i  pule  aku  ai  iloko  o  ka  ululaau,  ma  ka  M. 
H.  1820.    Ma  ka  moolelo  o  Iosepa  Samita. 

E  hai  mai  oe  i  ka  pauku. 

"Ike  aku  la  au  i  kia  malamalama  maluna  ae  o  kuu  poo,  ua 
oi  aku  ka  olinolino  mamua  o  ko  ka  la.  Iho  palanehe  iho  la  ia 
a  kau  iho  la  maluna  iho  o'u,  Tke  koke  aku  la  au  ua  hoopake- 
leia  au  mailoko  ae  o  ka  mana  o  ka  enemi  nana  au  i  hoopaa. 
A  kauia  ka  malamalama  maluna  iho  o'u  ike  aku  la  au  i  na  mea 
elua  maluna  ae  o'u  e  ku  ana  iloko  o  ka  lewa  ;  aole  hiki  ke  hniia 
ka  nui  o  ko  laua  nani'me  ko  laua  olinolino.  I  mai  la  kekahi 
ia'u  me  ke  kuhikuhi  ana  aku  i  kekahi.  'O  ka'u  Keiki  puna- 
hele  keia  e  hoolohe  iaia.'  " 

13.  N.  Ua  hiki  anei  ia  oe  ke  hai  mai  i  kekahi 
hoike  ana  e  ae  i  haawiia  mai  ma  keia  mau  la? 

H.     Ae.     O  ka  hoike  ana  a  Ioane  Bapetizo  ia 
Iosepa  Samita  laua  me  OHva  Kaudare  (OHver  Cow- 
dery).    Moolelo  o  Iosepa  Samita. 
E  hai  mai  oe  i  ka  pauku. 

"Ia  mana  e  pule  ana  a  e  kahea  aku  ana  i  ka  inoa  o  ka  Haku, 
iho  mai  la  kekahi  elele  mai  ka  lani  mai  iloko  o  ke  ao  malama- 
lama;  kau  iho  la  oia  i  kona  mau  lima  maluna  iho  o  maua  a 
hoolilo  ia  maua  i  ka  i  ana :  Maluna  o  olua  ko'u  mau  hoakauwa 
ma  ka  inoa  o  ka  Mesia  ke  haawi  aku  nei  au  i  ka  OiJiana  Ka- 
huna  o  Aarona,  iaia  na  ki  o  ka  lawelawe  ana  o  na  anela,  a  o 
ka  Euanelio  o  ka  mihi,  a  o  ka  bapetizo  ana  ma  ka  wai  nui  no 
ke  kalaia  ana  o  na  hala,  a  aole  e  lawe  ia  aku  mai  ka  honua  aku 
a  hiki  i  ka  wa  e  mohai  hou  aku  na  keikikane  a  Levi  i  mohai 
i  ka  Haku  ma  ka  pono." 

"'O  keia  elele  i  hele  mai  ia  maua  i  keia  manawa  a  waiho  i 
keia  oihana  maluna  iho  o  mana  hai  mai  la  ia  i  kona  inoa  īa 
maua  oia  o  loane  ka  mea  hookahi  i  kapaia  o  Ioane  Bapetizo 
ma  ke  Kauoha  Hou." 

14.  N.  O  keia  wale  no  anei  na  hoike  ana  i  haa- 
wi  ia  mai  iloko  o  ko  kakou  mau  la? 

H.  Aole.  Ua  nui  na  hoike  ana  i  haawiia  mai 
iloko  o  keia  mau  la  hope,  a  ua  pai  ia  kekahi  hapa 
iloko  o  ka  Buke  o  na  Berita  ame  na  Kauoha;  iloko 
o  kekahi  ua  oleloia  ua  hoohamama  ke  Akua  i  ka  lani 
ia  Iosepa  Samita  laua  me  Sidane  Rigedona  (Sidney 
Rigdon)  Euke  o  na  Berita  ame  na  Kauoha  LXXVI. 
19:23. 

E  hai  mai  oe  i  ka  pauku. 

"Hoopa  mai  la  ka  Haku  i  na  maka  o  ko  maua  hoomaopopo 
ana  a  ua  wehe  ia  lakou,  a  kau  mai  la  ka  malamalama  nani  o  ka 
Haku  a  puni,  a  ike  ae  la  maua  i  ka  nani  o  ke  Keiki  ma  ka  lima 
akau  o  ka  Makua,  a  ua  loaa  ia  maua  kona  nani ;  a  ua  ike  aku  la 
maua  i  na  anela  ame  na  mea  i  hoolaaia  imua  o  kona  noho  alii  e 
hoomana  ana  i  ke  Akua  ame  ke  Keiki  Hipa,  ka  poe  e  hoomana 
ana  iaia  ia  ao  aku  a  mau  loa  aku.  A  ano,  mahope  iho  o  na  hoike 
ana  he  nui  loa  i  haawiia  mai  nona,  eia  ka  hoike  ana  hope  loa 

a  maua  e  haawi  aku  nei  nona,  ke  ola  nei  no  ia,  no  ka  mea,  ua 
ike  ae  la  maua  iaia  ma  ka  lima  akau  o  ke  Akua,  a  ua  lohe 
maua  i  ka  leo  e  hooia  mai  ana  oia  no  ka  Hanaukahi  a  ka 
Makua." 


MOKUNA  IV. 

NO  NA  AKUA. 

i.     N.     Ua  nui  anei  na  Akua? 

H.     Ae.     I  Kor.  VIII.  5. 
E  hai  mai  oe  i  ka  pauku. 

"He  nīea  no  nae  i  kapaia,  he  Akua,  ma  ka  lani  paha,  ma  ka 
honua  paha  (no  ka  mea,  ua  nui  na  akua,  a  ua  nni  na  haku). 

2.  N.     Ehia  na  Akua  o  kakou? 

H.  I  hookahi  wale  no,  ka  Makua  o  na  kanaka 
apau,  ka  mea  nana  i  hana  i  ka  lani  ame  ka  honua  I 
Kor  VIII.  6.    Matt.  IV.  10. 

E  hai  mai  oe  i  ka  pauku. 

"Aka,  ia  kakou,  hookahi  no  Akua,  o  ka  Makua,  a  nana  mai 
na  mea  apau,  a  iaia  hoi  kakou  nei :  hookahi  no  Haku,  o  Iesu 
Kristo,  ma  ona  la  na  mea  apau,  a  ma  ona  la  hoi  kakou. 

"Alaila,  olelo  mai  la  Iesu  iaia  e  hele  pela  oe,  e  Satana,  no  ka 
mea  ua  palapala  ia,  e  hoomana  aku  oe  i  ka  Haku  i  kou  Akua, 
a  e  malama  aku  oe  iaia  wale  no." 

3.  N.     Ua  kapaia  anei  o  Iesu  Kristo  he  Akua? 
H.     Ae.     Ua  kapa  pinepine  ia  pela.     Ioane  I. 

14.     I  Tim.  III.  16.     Buke  a  Moramona,  Mosia.  15: 
ī,  2. 

E  hai  mai  oe  i  ka  pauku. 

"Lilo  mai  la  ka  Logou  i  kanaka,  a  noho  iho  la  me  kakou  i 
kona  nani,  i  ka  nani  o  ka  Hiwahiwa  a  ke  Akua,  ua  piha  i  ka 
lokomaikai  ame  ka  oiaio." 

"Ua  akaka  no  he  mea  nui  ka  mea  pohihihi  o  ka  manao  i  ke 
Akua :  ua  hoikeia  mai  ke  Akua  ma  ke  kino." 

"Ano,  i  aku  la  o  Abinadi  ia  lakou,  ke  makemake  nei  au  e 
hoomaopopo  oukou,  e  iho  mai  ke  Akua,  oia  iho,  ilalo  mawaena 

o  na  keiki  a  kanaka,  a  e  hoola  i  kona  poe  kanaka ;  a  no  kona 
noho  ana  ma  ka  io,  e  kapaia  auanei  oia  ke  Keiki  a  ke  Akua:" 

4.  N.  Ua  kapaia  anei  ka  Uhane  Hemolele  ka 
Uhane  o  ke  Akua? 

H.  Ae.  A  ua  lokahi  no  ia  me  ke  Akua.  I 
Kar  II.  11.  I  Ioane  V:  7.  Ka  Buke  o  na  Berita 
ame  na  Kauoha.    Na  haiolelo  no  ka  manaoio.    V:i,  2. 

E  hai  mai  oe  i  ka  pauku. 

"Owai  ke  kanaka  ike  i  na  mea  o  ke  kanaka,  o  ka  uhane  o  ke 
kanaka  wale  110,  o  ka  mea  iloko  ona?  Pela  no  aole  i  ike  ke  ka- 
naka  i  na  mea  o  ke  Akua.  o  ka  Uhane  o  ke  iUeua  wale  no." 

"Ekolu  mea  nana  e  hoike  mai  iloko  o  ka  lani,  o  ka  Makua, 
o  ka  Logou,  ame  ka  Uhane  Hemolele :  o  keia  mau  kolu,  hoo- 
kahi  no  ia." 

"Ke  Kahi-kolu  oia  ka  Makua  ke  Keiki  ame  ka  Uhane 
Hemolele.  *  *  *  I  hookahi  no  keia  mau  mea  ekolu,  o  lakou 
ekolu  no  ka  papa  kiekie,  luaole,  ka  papa  hoomalu  a  mana 
loa  maluna  o  na  mea  apau,  ua  hanaia  na  mea  apau  e  lakou 
a  o  lakou  no  ke  Kahi-kolu  a  ua  hookahi  lakou." 

5.  N.     Ua  hookahi  anei  lakou  ma  ke  kino? 
H.     Aole,  ua  okoa  no  ke  kino. 

6.  N.  Ina  ua  okoa  ko  lakou  mau  kino  no  ke 
aha  la  i  kapaia  ai  lakou  i  hookahi? 

H.  No  ka  mea,  ua  lokahi  ko  lakou  mau  ma- 
nao,  ua  like  ko  lakou  makemake,  aole  kue  iki  lakou 
kekahi  i  kekahi,  oia  ke  kumu  i  kapaia  ai  lakou  i  hoo- 
kahi. 

7.  N.  Ua  hiki  anei  ia  oe  ke  hai  mai  i  kekahi  mau 
pauku  ma  ka  Palapala  Hemolele  e  hoike  mai  ana 
aole  i  hookahi  ke  kino  o  Iesu  me  ko  ke  Akua? 

H.  Ae.  Pule  aku  la  o  Iesu  i  kona  Makua  e 
hoolilo  i  kona  mau  haumana  i  hookahi  elike  me  kona 
hookahi  me  ka  Makua,  ua  makemake  oia  e  hooliloia 
kana  mau  haumana  i  hookahi  ma  ka  manao,  aole  e  lilo 

ko  Iakou  mau  kino  i  kino  hookahi.  Ioane  XVII. 
21,  22,  23.     I  Kor.  XII.  12,  13.     Oih.  IV.  32. 

E  hai  mai  oe  i  ka  pauku. 

"I  lilo  ai  lakou  apau  i  hookahi,  elike  me  oe,  e  ka  Makua,. 
iloko  o'u  owau  hoi  iloko  ou,  i  hookahi  hoi  lakou  iloko  o  kaua : 
i  manaoio  ai  ko  ke  ao  nei,  o  oc  ka  i  hoouna  mai  ia'u." 

"A  ua  haawi  aku  au  ia  Iakou  i  ka  nani  au  i  haawi  mai  ai  ia'u, 
i  Iilo  ai  i  hookahi,  elike  me  ko  kaua  hookahi  ana." 

"Owau  iloko  o  lakou,  aooe  iloko  o'u,  i  hemolele  ai  ko  lakou 
hookahi  ana." 

"Elike  me  ke  kino,  hookahi  no  ia,  a  he  nui  kona  mau  lala, 
a  o  na  lala  apau,  no  ke  kino  hookahi  lakou,  elike  me  lakou  he 
uui  loa,  hookahi  no  kino ;  pela  no  o  Kristo." 

"Na  ka  Uhane  hookahi  kakou  apau,  i  bapetizoia  mai  iloko 
o  ke  kino  hookahi,  o  na  Iudaio,  ame  na  Helene,  o  ka  poe  i 
hoopaaia,  ame  ka  poe  paa  ole;  ua  hooinuia  mai  kakou  apau 
iloko  o  ka  Uhane  hookahi." 

"A  o  ka  poe  o  lakou  i  manao  oiaio  aku,  hookahi  0  Iakou 
naau,  hookahi  hoi  manao,  aole  hoi  i  olelo  kekahi,  nona  wale  no 
kekahi  waiwai  ana  i  malama'i,  no  ka  mea,  hui  pu  ia  ko  lakou 
mea  apau." 

8.  N.     Owai  ke  Keiki  Hipa? 

H.     O  Iesu  Kristo  no.  Ioane  1:29. 

E  hai  mai  oe  i  ka  pauku. 

"A  ia  la  ae,  ike  ae  la  o  Ioane  ia  Iesu  e  hele  mai  ana  io  na  la, 
i  mai  la,  E  nana  i  ke  Keikihipa  a  ke  Akua,  nana  e  lawe  aku  i 
ka  hala  o  ke  ao  nei." 

9.  N.     Owai  anei  ka  Makua  o  Iesu  Kristo? 
H.     O  ke  Akua  no.     Mat.  111:16,  17. 

E  hai  mai  oe  i  ka  pauku. 

"A  bapetizoia  o  Iesu,  alaila  pii  koke  mai  la  ia  mai  ka  wai 
mai.  *  *  *  Aia  hoi  he  leo  mai  ka  lani  mai  e  i  mai  ana :  O 
Ka'u  Keiki  punahele  keia  ka  mea  a'u  i  olioli  loa  ai." 

MOKUNA  V. 
KE  KINO  O   KE  AKUA   ME  KO   KE  AKUA  ANO. 

i.     N.     Pehea  la  ke  ano  o  ke  kino  o  ke  Akua? 
H.     Ua   like  no   ia   me   ke   kino   o   kanaka   ke 
nana  aku. 

2.  N.  Ma  kahi  hea  la  i  loaa  ai  ia  oe  ka  ike  no 
keia  mea? 

H.     Maloko  o  ka  Palapala  Hemolele.    Ua  olelo 
ia  malaila  ua  hana  ke  Akua  i  ke  kanaka  ma  kona 
ano  iho  no.     Kin.  1:26,  27. 
E  hai  mai  oe  i  ka  pauku. 

"I  iho  la  ke  Akua,  E  hana  kakou  i  ke  kanaka  e  ku  ia  kakou 
ma  ka  like  ana  me  kakou  iho.  *  *  Hana  iho  la  ke  Akua  i 
ke  kanaka  ma  kona  ano  iho  no,  ma  ke  ano  o  ke  Akua  oia  i 
hana'i  iaia;  hana  mai  la  ia  i  kane  a  i  wahine." 

3.  N.  He  mea  e  ae  anei  kau  e  hooia  ana  ua  like 
ke  kino  o  ke  Akua  me  ko  ke  kanaka? 

H.     Ae.     Ua  like  ke  kino  o  Iesu  Kristo  me  ko 
ke  kanaka  a  ua  like  loa,  no  hoi,  oia  me  ke  Akua. 
Heb.  1:3. 
E  hai  mai  oe  i  ka  pauku. 

"Oia  ka  olinolino  o  kona  nani,  ame  ka  like  loa  o  kona  ano 
maoli,  e  hoomau  ana  i  na  mea  apau  ma  kana  olelo  mana  iho  a 
hoolilo  iho  la  iaia  iho  i  mea  e  maemae  ai  ko  kakou  hewa  noho 
iho  la  ia  ma  ka  lima  akau  o  ka  Moi  maluna  lilo." 

4.  N.  Aole  anei  i  olelo  ia  o  ke  Akua  he  Uhane 
ia? 

H.     Ae.     Pela  mai  la  ka  Palapala  Hemolele. 
Ioa.  IV '.24. 

E  liai  mai  oe  i  ka  pauku. 

"He  Uhane  ke  Akua,  a  o  ka  poe  hoomana  iaia,  he  pono  no 
lakou  e  hoomana  aku  iaia  me  ka  uhane  ame  ka  oiaio." 

5.  N.  Ina  pela,  pehea  e  like  ai  ke  Akua  me  ke 
kanaka  ? 

H.  Me  nei:  He  uhane  ko  ke  kanaka,  a  ua 
hoaahuia  nae  me  ke  kino,  a  pela  hoi  ke  Akua. 

6.  N.     Ina  pela  he  kino  anei  ko  ke  Akua? 

H.  Ae.  A  ua  like  ia  me  ke  kino  o  ke  kanaka 
ke  nana  aku.  Kin.  XXXII 124,  28,  30.  Puk.  XXIV: 
9,  10,  11. 

E  hai  mai  oe  i  ka  pauku. 

"O  Iakoba  wale  no  i  koe  a  hakoko  mai  la  kekahi  kanaka  me 
ia  a  wehe  ae  la  ke  alaula  o  ke  ao.  *  *  A  i  mai  la  kela :  Aole 
e  hea  hou  ia  kou  inoa,  o  Iakoha,  aka  o  Iseraela,  no  ka  mea,  he 
ikaika  kou  imua  o  ke  Akua,  a  e  lanakila  hoi  oe  maluna  o  na 
kanaka.  *  *  Kapa  īho  ia  o  Iakoba  i  ka  inoa  o  ia  wahi  o 
Peniela ;  no  ka  mea,  ua  ike  iho  nei  au  i  ke  Akua  he  maka  no 
he  maka,  a  ua  malama  ia  kuu  ola." 

"Alaila  pii  ae  la  o  Mose  ame  Aarona  ame  Nadaba  ame  Abihu, 
ame  na  lunakahiko  o  ko  lseraela  ike  aku  la  lakou  i  ke  Akua 
o  ka  Iseraela,  a  malalo  iho  o  kona  mau  wawae  he  mea  me  he 
sapeiro  e  aiai  e  like  hoi  me  ke  kino  o  na  lani  ke  kalae.  Aole 
oia  i  kau  mai  i  kona  lima  maluna  o  na  luna  o  na  mamo  o  ka 
Iseraela  a  ike  no  lakou  i  ke  Akua  a  ai  no  a  inu  no  hoi." 

7.  N.  Ua  hanohano  a  nani  loa  anei  ke  kino  o  ke 
Akua  ? 

H.  Ae.  Ua  nani  palena  ole.  Puk.  XXIV:i7. 
Hab.  111:3. 

E  hai  mai  oe  i  ka  pauku. 

"I  na  maka  o  na  mamo  a  Iseraela  i  ka  nana  ana  i  ka  nani  o 
Iehova  ua  like  ia  me  ke  ahi  e  ai  ana  ma  ke  poo  o  ka  mauna." 

"O  ke  Akua  ka  i  hele  mai  mai  Temana  mai,  a  o  ka  mea 
Hemolele  mai  ka  mauna  o  Parana  mai.  Sila.  Uhi  mai  kona 
nani  i  ka  lani  a  ua  piha  ka  honua  i  kona  hoolea." 

8.  N.     Aia  anei  ke  Akua  ma  na  wahi  apau? 

H.     Ae.     Ier.  XXIII 123,  24.  I  Nalii  VIII  .27. 

E  hai  mai  oe  i  ka  pauku. 

"He  Akua  kokoke  nei  au,  wahi  a  Iehova  aole  hoi  he  3\kua  ma 
kahi  loihi  aku?  *  *  Aole  anei  au  i  hoopiha  i  ka  lani  ame  ka 
honua?  wahi  a  Iehova." 

"Aole  e  hiki  i  na  lani  ame  na  lani  o  na  lani  ke  apo  ia  oe." 

9.  N.  Ina  he  kino  ko  ke  Akua  pehea  la  i  hiki  ai 
iaia  ke  noho  ma  na  wahi  ^pau  i  ka  manawa  hookahi  ? 

H.  Aole  oia  ma  na  wahi  apau  me  kona  kino, 
ma  kona  Uhane  ame  kona  mana  nae  aia  oia  ma  na 
wahi  apau.    Hal.  CXXXIX:7,  8. 

E  hai  mai  oe  i  ka  pauku. 

"Mahea  la  wau  e  hele  ai  mai  kou  uhane  aku.  Mahea  la  e 
pee  aku  ai  mai  kou  alo  aku. 

"Ina  e  pii  aku  au  i  ka  lani  malaila  no  oe.  Ina  e  halii  au  i 
kahimoe  ma  ka  maiu  o  ka  make,  aia  no  oe." 

10.  N.     Ua  ike  anei  ke  Akua  i  ,na  mea  apau? 

H.  Ae.  Aole  pakele  kekahi  mea  i  kona  maka. 
Hal.  XXXIII 113,  14.  Ier.  XXIII  ^24.  Momi  Wai- 
wai  Nui,  Mose  VII  '.36. 

E  hai  mai  oe  i  ka  pauku. 

"Ke  nana  mai  nei  o  Iehova  rnai  luna  mai  o  ka  lani  ke  ike 
mai  nei  no  ia  i  na  keiki  apau  a  kanaka.  Mai  kona  wahi  i  noho 
ai  ke  nana  mai  nei  oia  i  ka  poe  apau  e  noho  ana  ma  ka  honua." 

"E  huna  anei  kekahi  iaia  iho  ma  na  wahi  malu,  i  ike  ole  aku 
ai  au  iaia?  wahi  a  Iehova." 

"Nolaila  hoi  ua  hiki  no  ia'u  ke  ho-o  aku  i  ko'u  mau  lima  a 
hoopaa  aku  la  i  na  mea  apau  a'u  i  hana  ai  a  ua  hiki  i  kuu  maka 
ke  hou  aku  ia  lakou,  no  hoi." 

11.  N.  Ua  maopopo  anei  i  ke  Akua  na  mea  apau 
e  pili  ana  i  na  mea  ana  i  hana  ai? 

H.  Ae.  Ua  maopopo  no  iaia  na  mea  apau. 
Oih.  XV:i8.  Berita  ame  na  Kauoha,  LXXXVIII:4i. 
Momi  Waiwai  Nui,  Mose  1:6,  35. 

E  hai  mai  oe  i  ka  pauku. 

"M!ai  kinohi  mai  ua  ike  ia  no  e  ke  Akua,  kana  hana  apau." 

"Ua  ike  oia  i  na  mea  apau." 

"Aole  he  Akua  e  ae,  a  eia  pu  me  a'u  na  mea  apau,  no  ka 
mea,  ua  ike  au  ia  lakou  apau.  *  *  *  Ua  heluia  na  mea 
apau  ia'u,  no  ka  mea,  no'u  no  lakou,  a  ua  ike  au  ia  lakou.,, 

12.  N.     He  Akua  mana  loa  anei  ke  Akua? 

H.  Ae.  He  mea  mana  loa  ke  Akua,  aole  hiki 
ia  kakou  ke  hoomaopopo  i  ka  nui  o  kona  mana.  Dan. 
II:20.     Is.  XIV:27. 

E  hai  mai  oe  i  ka  pauku. 

"E  hoomaikaiia  ka  inoa  o  ke  Akua  ia  ao  aku  ia  ao  aku,  no 
ka  mea,  nona  ka  naauao  ame  ka  mana." 

"No  ka  mea,  ua  paa  ka  manao  o  Iehova  o  na  kaua.  Owai 
la  hoi  ka  mea  hiki  ke  hoole?  Ua  o  mai  kona  lima.  Owai  la 
ka  mea  e  hoihoi  aku  ia." 

13.  N.     He  oiaio,  pololei  a  hemolele  anei  ko  ka- 
kou  Akua? 

H.  Ae.  Aole  hiki  iaia  ke  hoopunipuni,  aole 
hoi  e  hana  i  kekahi  mea  pono  ole.     Hoik.  XV ^3. 

E  hai  mai  oe  i  ka  pauku. 

"He  pono  a  he  oiaio  kou  mau  aoao,  e  ke  Alii  o  na  lahui 
kanaka." 

14.  N.     Ua  piha  anei  ke  Akua  i  ke  aloha? 

H.  Ae.  Ua  piha  oia  i  ke  aloha  ame  ka  loko- 
maikai.     Hal.  LXXXIX:i4.     Neh.  1X117. 

E  hai  mai  oe  i  ka  pauku. 

"E  hele  ae  no  imua  o  kou  maka  ka  lokomaikai  ame  ka 
oiaio.,, 

Aka  o  oe  ke  Akua  e  kala  ana  i  na  hala,  he  oluolu  ame  ka 
lokomaikai,  he  ahonui  ame  ke  aloha  nui. 

15.  N.     Ua  lauwili  a  luli  anei  ke  ano  o  ke  Akua 
i  kekahi  manawa? 

H.  Aole,  Oia  mau  no  kona  ano.  Mal.  III: 
6.    Iak,  1:17. 

E  hai  mai  oe  i  ka  pauku. 

"No  ka  mea,  owau  no  o  Iehova,  aole  au  e  lauwili." 
"No  ka  Makua  mai  o  ka  malamalama,   aole  ona  ano   hou, 
aole  loa  ia  e  luli  iki." 

16.     N.     E  hai  pokole  mai  oe  i  na  mea  nui  ileko 
o  keia  mokuna? 

H.  He  mea  hanohano,  ihiihi  a  nani  loa  ke 
Akua;  ua  like  kona  kino,  ke  nana  aku,  me  ko  ke  ka- 
naka;  ma  na  wahi  apau  no  ia;  ua  ike  a  hoomaopopo 
ia  i  na  mea  apau;  ua  piha  oia  i  ka  naauao,  mana,  oiaio, 
pono,  hemolele,  ame  ke  aloha,  a  he  Akua  lauwili  ole 
ina  manawa  apau. 


MOKUNA  VI. 

KA  PILIKANA  O  KANAKA  I  KE  AKUA— NA  UHANE 
KANAKA— EKOLU  MAHELE  NUI  ILOKO  O  KO 
LAKOU  OLA,— KA  HOOMAKAUKAUIA  ANA  O  LA- 
KOU  NO  KE  AUPUNI  O  KE  AKUA. 

i.     N.     Heaha  ka  pilikana  o  kanaka  i  ke  Akua? 
H.     He  mau  keiki  ponoi  lakou  apau  nana.    īs. 
LXIV:8.     Ep.  IV:6. 

E  hai  mai  oe  i  ka  pauku. 

"Ano  la,  o  oe,  e  Iehova,  ko  makou  Makua,  o  makou  no  ka 
lepo,  o  oe  ko  makou  potera,  a  o  makou  no  apau  ka  hana  a 
kou  lima." 

"Hookahi  hoi  Akua,  ka  Makua  o  na  mea  apau,  oia  maluna 
o  na  mea  apau,  ma  na  mea  apau  a  iloko  hoi  o  kakou  apau." 

2.  N.  Pehea  la  i  lilo  ai  ke  Akua  i  makua  no  ka- 
naka,  oiai,  he  makuakane  ko  kela  ame  keia  mea  ma 
ka  honua  nei? 

H.  O  ke  Akua,  oia  ka  makua  o  na  uhane  o 
k^maka,  a  o  na  makua  ma  ka  honua  nei  oia  na  ma- 
kuaokekino.    Heb.  XII  :g.    Kek.  XII 7. 

E  hai  mai  oe  i  ka  pauku. 

"A  o  ko  kakou  mau  makuakane,  no  ko  kakou  kino  ua  ha- 
hau  mai  ia  kakou,  a  ua  hoomaikai  aku  kakou  ia  lakou,  aole 
auei  e  oi  aku  ko  kakou  hoolohe  ana  i  ka  makua  o  ko  kakou 
uhane,  i  ola  kakou." 

"Alaila,  e  hoi  ka  lepo  i  ka  honua  e  like  me  ia  mamua  a  o 
ka  uhane  e  hoi  ia  i  ke  Akua  nana  ia  i  haawi  mai." 

3.  N.  Ua  ola  anei  na  uhane  o  kanaka  mamua  o 
ko  lakou  komo  ana  iloko  o  na  kino  ma  ka  honua 
nei? 

H.     Ae.     Ua  ola  no  lakou  ma  kela  ao.     Ier. 
I4,  5.    Ioa.  VI:62. 
E  hai  mai  oe  i  ka  pauku. 

"Alaila,  hiki  mai  la  ka  olelo  a  Iehova  ia'u,  i  mai  la,  Mamua 
aku  o  ka'u  hana  ana  ia  oe  iloko  o  ka  opu,  ike  aku  no  au  ia  oe, 
a  mamua  aku  o  kou  puka  ana  mawaho  mai  o  ka  opu,  hoolaa 
aku  au  ia  oe,  a  hoolilo  no  au  ia  oe  i  kaula,  no  na  lahuikanaka." 

"Pehea  la  hoi,  ina  e  ike  oukou  i  ke  keiki  a  ke  kanaka,  e  pii 
hou  aku  i  kona  wahi  mamua?" 

4.  N.  No  ke  kumu  hea  la  i  hoounaia  mai  ai  na 
uhane  e  komo  iloko  o  na  kino  ma  ka  honua  nei  ? 

H.  I  aoia  ai,  a  i  hoopololeiia  ai  lakou,  i  loaa  ai 
ia  lakou  ka  ike  piha  me  ka  mana  ame  ka  hoonani  mau 
loa  ia;  i  lilo  ai  lakou  i  mau  mea  e  hoomahuahua  ai  1  ke 
aupuni  ame  ka  nani  o  ke  Akua. 

5.  N.  Ehia  anei  na  mahele  nui  iloko  o  ke  ola 
o  na  uhane  kanaka,  ka  poe  e  lilo  ana  i  mau  Akua? 

H.     Ekolu  mahele  nui. 

6.  N.     Heaha  ka  mahele  mua  o  ko  lakou  ola? 
H.     Ua  hanauia  na  uhane  ma  kela  ao  he  mau 

keiki  kane  a  he  mau  kaikamahine  na  ke  Akua,  a  ua 
like  ko  lakou  ano,  ke  nana  aku,  me  ke  kino  o  kanaka. 

7.  N.     Heaha  ka  mahele  elua? 

H.  Ua  hoouna  ia  na  uhane  e  noho  ma  kekahi 
honua,  e  lawe  maluna  iho  o  lakou  i  na  kino  kanaka, 

i  mea  e  mahuahua  ai  ko  lakou  ike  e  pili  ana  1  ka 
pono  ame  ka  hewa,  ka  hauoli  ame  ke  kaumaha,  i  piha 
ai  lakou  i  ka  ike  e  pili  ana  i  ka  oluolu,  ka  pomaikai 
ame  ka  popilikia  no  hoi,  i  hiki  ai  ia  lakou  ke  hoomao- 
popo  i  ko  lakou  pomaikai  ke  loaa  ia  lakou  ke  ola  mau 
loa. 

8.  N.     E  hoakaka  mai  oe  i  ka  mahele  ekolu? 
H.     Mahope  o  ko  lakou  waiho  ana  i  ko  lakou 

mau  kino  iloko  o  ka  lua  kupapau,  i  ka  make,  e  loaa 
ia  lakou  he  mau  kino  hou,  aole  mana  hou  ka  make  ma 
iuna  iho  o  lakou.  A  o  na  uhane  apau  i  hooko  i  ka 
makemake  o  ko  lakou  Makua  iloko  o  ka  mahele  ekahi 
ame  ka  mahele  elua  o  ko  lakou  ola,  e  hookiekie  ia  ae 
lakou  i  mau  Alii  a  i  mau  Kahuna,  a  e  loaa  ia  lakou 
ka  mana,  ke  aupuni,  ka  mahaloia  ame  ka  nani  elike 
me  ko  ke  Akua,  iloko  o  na  aupuni  seletiela  no  ka  wa 
pau  ole. 

9.  N.  Ua  hoomaopopo  anei  na  uhane  ma  kela 
ao  i  ke  ano  o  ka  noho  ana  ma  ka  honua  nei  mamua 
o  ko  lakou  hiki  ana  mai? 

H.     Ae,  ua  ano  maopopo  no  ia  lakou.     Momi 
Waiwai  Nui.    Aberahama  111:22,  23,  24,  25,  26. 
E  hai  mai  oe  i  ka  pauku. 

"Ua  hoike  mai  la  ka  Haku  ia'u  ia  Aberahama,  i  na  uhane 
i  hanauia  mamua  o  ka  hanaia  ana  o  ka  honua,  a  aia  mawaena 
o  lakou  apau  kekahi  poe  maikai  a  kiekie  he  nui;  a  ua  ike 
ke  Akua  i  keia  poe  uhane  he  maikai,  a  ua  ku  oia  mawaena  o 
lakou  me  ka  olelo  ana  aku,  e  hoolilo  au  i  keia  poe  he  mau 
luna  hoomalu  no'u,  no  ka  mea,  ua  ku  oia  mawaena  o  kakou 
ka  poe  uhane,  a  ua  ike  oia,  ua  maikai.  A  olelo  mai  la  oia 
ia'u,  E  Aberahama  e,  o  oe  no  kekahi  o  lakou,  ua  kohoia  oe 
mfamua  o  kou  hanauia  ana.  A  ku  kekahi  mea  mawaena  o  Ia- 
kou  a  ua  like  ia  me  ke  Akua,  olelo  aku  la  ia  i  ka  poe  me  ia, 
E  iho  kakou  ilalo,  no  ka  mea  he  wahi  kaawale  malaila,  a  e 

lawe  kakou  i  keia  mau  mea  a  e  hana  kakou  i  honua  kahi  e 
noho  ai  keia  poe;  a  e  hoao  kakou  ia  lakou  ma  keia  mea  a  e 
ike  kakou  ina  paha  e  hana  lakou  i  na  mea  apau  a  ka  Haku  ko 
lakou  Akua  e  kauoha  aku  ai  ia  lakou;  a  o  ka  poe  hana  pono 
iloko  o  ka  mahele  mua  o  ko  lakou  ola  e  hoomahuahuaia  lakou; 
a  o  ka  poe  hana  pono  ole  iloko  o  ka  mahele  mua  o  ko  lakou 
ola,  aole  e  loaa  ka  nani  ma  ke  aupuni  hookahi  me  ka  poe  i  han  i 
pono  iloko  o  ka  mahele  mua  o  ko  lakou  ola;  a  o  ka  poe  hana 
pono  iloko  o  ka  mahele  elua  o  ko  lakou  ola,  e  hoomahuahuaia 
ka  nani  maluna  iho  o  ko  lakou  mau  poo  ia  manawa  aku  a  mau 
loa  aku." 

10.  N.  A  ike  na  uhane  e  hele  mai  ana  lakou  e 
komo  iloko  o  na  kino  ma  ka  honua  nei,  ua  hauoli 
paha  lakou  ua  kaumaha  paha? 

H.  Ua  hauoli  nui  lakou,  me  ka  mele  pu  ana 
i  na  himeni  ame  ka  hooho  nui  o  ka  leo  no  ka  olioli. 
Ioba,  XXXVIII  :4,  6,  7. 

E  hai  mai  oe  i  ka  pauku. 

"Mahea  oe  i  kuu  hookumu  ana  i  ka  honua?  E  hai  mai  ina  ua 
ike  oe  i  ka  naauao.  *  *  *  Na  wai  la  i  hoonoho  i  knna 
pohaku  kihi;  i  ka  wa  i  mele  pu  ai  na  hoku  ao,  a  hooho  olioli 
e,  hoi  na  keiki  apau  a  ke  Akua?" 

iī.  N.  Ia  kakou  e  noonoo  ai  no  keia  mau  mea 
nani  a  oiaio,  ua  pono  anei  ia  kakou  ke  kaumaha,  ke 
hauoli  paha,  no  ko  kakou  noho  ana  ma  ka  honua  nei, 
kahi  e  loaa  ai  ka  pololi  ame  ka  make  wai,  ke  kaumaha, 
eha  ame  ka  make? 

H.  He  pono  no  ia  kakou  ke  hauoli  a  e  hilinai 
aku  i  ke  Akua  me  ko  kakou  naau  apau,  me  ka  mahalo 
ana  aku  i  kona  inoa  kiekie  no  kona  ae  ana  mai  ia  ka- 
kou  e  hele  mai  ma  ka  honua  nei  i  ike  ai  kakou  i  ka 
pono  ame  ka  hewa,  a  ma  o  ko  kakou  malama  ana  la 
i  kana  mau  kauoha  e  lilo  ai  kakou  i  mau  Akua  a  he 
mau  keiki  na  ke  Akua. 


MOKUNA  VII. 

KE  KUKA  ANA  MA  KA  LANI— KE  KIPI  ANA  O  SA- 

TANA— KA  HANA  ANA   ME  KA  HOOPONO 

PONO    ANA    I    KA    HONUA. 

i.     N.     Heaha  ka  mea  i  hanaia  ai  i  ka  wa  i  hanau 
ia  ai  na  uhane  no  keia  honua? 

H.  Ua  kukuluia  kekahi  mau  halawai  nui  ma 
ka  lani;  a  ua  hooholoia  e  kukulu  i  keia  honua  kahi 
e  noho  ai  ua  poe  uhane  la  ia  lakou  e  komo  ai  iloko 
o  na  kino.  A  ua  hooholoia,  no  hoi,  e  hana  ia  na  hana 
apau  e  pili  ana  i  ka  honua  iloko  o  na  la  ehiku,  oia 
hoi  na  manawa  ehiku,  a  ma  ka  hiku  o  ka  la  e  hoo- 
laaia  ai  na  hana  apau  ame  ka  la  no  hoi.  Momi  Waiwai 
Nui.    Aberahama  111:24-28;  IV :i;  V:i-4. 

E  hai  mai  oe  i  ka  pauku. 

"A  ku  kekahi  mea  mawaena  o  lakou  a  ua  like  me  ke  Akua ; 
i  aku  la  ia  i  kona  mau  hoa,  E  iho  kakou  ilalo.  no  ka  mea,  he 
wahi  kaawale  malaila,  a  e  lawe  kakou  i  keia  mau  mea  a  e  hana 
kakou  i  honua  kahi  e  noho  ai  keia  poe,  a  e  hoao  kakou  ia  fp.kou 
ma  keia  mea  a  e  ike  kakou  ina  paha  e  hana  lakou  i  na  mea 
apau  a  ka  Haku  ko  lakou  Akua  e  kauoha  aku  ai  ia  lakou ;  a  o 
ka  poe  hana  pono  iloko  o  ka  mahele  mua  o  ko  lakou  ola  e  hoo- 
mahuahua  ia  lakou,  a  o  ka  poe  hana  pono  ole  iloko  o  ka  ma- 
hele  mua  o  ko  lakou  ola,  aole  e  loaa  ka  nani  iloko  o  ke  aupuni 
hookahi  me  ka  poe  hana  pono  iloko  o  ka  mahele  mua  o  ko  ka- 
kou  ola;  a  o  ka  poe  hana  pono  iloko  o  ka  mahele  elua  o  ko 
lakou  ola  e  hoomahuahuaia  ka  nani  maluna  iho  o  ko  lakou  mau 
poo  ia  manawa  aku  a  niau  loa  aku.  A  olelo  ae  la  ka  Haku,  Ia 
wai  la  au  e  hoouna  aku  ai?  A  pane  mai  la  kekahi  ua  like  ia 
me  ke  Keiki  a  ke  kanaka,  Eia  no  wau  e  hoouna  ia'u,  a  olelo 
no  hoi  kekahi  i  ka  i  ana  aku,  Eia  no  owau  e  hoouna  ia'u.     A 

olelo  aku  la  ka  Haku,  E  hoouna  no  au  i  ka  mua.  A  huhu 
iho  la  ka  lua  a  malama  ole  oia  i  na  kauoha  a  ke  Akua  iloko 
o  ka  mahele  mua  o  kona  ola;  a  ia  la  no,  hahai  kekahi  poe 
he  nui  mamuli  iho  ona.  Alaila  i  aku  la  ka  Haku,  E  iho  kakou 
ilalo." 

"A  peia  e  hana  aku  ai  kakou  i  ka  lani  ame  ka  honua,  ame 
ko  laua  poe  lehulehu  apau.  A  olelo  aku  la  na  Akua  mawaena 
o  lakou  iho,  ma  ka  hiku  o  ka  manawa  e  hoopau  kakou  i  ka 
kakou  mau  hana  a  kakou  i  kuka  ai,  a  e  hoomaha  kakou  1  ka 
hiku  o  ka  manawa  i  na  hana  apau  a  kakou  i  kuka  ai :  a  ua 
manao  na  Akua  i  ka  hiku  o  ka  manawa,  no  ka  mea,  i  ka  hiku  o 
ka  manawa  e  hoomaha  lakou  i  na  hana  apau  a  lakou  (na 
Akua)  i  kuka  ai  mawaena  o  lakou  iho  e  hana,  a  e  hoolaaia; 
a  pela  lakou  i  hooholo  ai  i  ka  wa  a  lakou  i  kuka  ai  mawaena  o 
lakou  iho  e  hana  i  ka  lani  ame  ka  honua." 

2.  N.  Owai  kela  mea  i  huhu  a  malama  ole 
i  na  kauoha  a  ke  Akua  iloko  o  ka  mahele  mua  o 
kona  ola,  no  kona  koho  oleia  ana? 

H.  O  Hokuloa,  ke  keiki  o  ke  kakahiaka.  Be- 
rita  ame  na  Kauoha  LXXVI:25,  26,27.     Is.  XIX :i2. 

E  hai  mai  oe  i  ka  pauku. 

"A  o  keia  ka  maua  i  ike  aku  ai,  a  i  hoike  aku  hoi :  O  ke 
kahi  anela  o  ke  Akua  i  ku  me  ka  mana  imua  o  ke  \kua,  ka 
mea  i  kipi  a  kue  i  ke  Keiki  Hanau-kahi,  ka  mea  i  aloha  nui  ia 
e  ka  Makua,  ka  mea  hoi  i  noho  ma  ka  poli  o  ki  Makua — ua 
kipaku  ia  aku  oia  ilalo  mai  ke  alo  ae  o  ke  Akua  ame  ke  Keiki, 
a  ua  kapaia,  o  Sat'ana,  no  ka  mea,  ua  uwe  ka  lani  iaia.  Oia 
ka  Hokuloa  he  keiki  o  ke  kakahiaka;  a  ua  ike  aku  la  maua 
aia  hoi,  ua  haule  ia,  ua  haule,  he  keiki  o  ke  kakahiaka." 

"Auwe  kou  haule  ana  mai  ka  lani  mai  e  ka  Hokuloa,  ke 
keiki  o  ke  kakahiaka;  ua  kuaia  oe  ilalo  i  ka  honua,  o  oe  ka 
mea  i  hooauhee  i  ko  na  aina." 

3.  N.  Heaha  ka  Hokuloa  mea  i  makemake  ai  e 
hana  ina  ua  kohoia  oia  a  hoouna  ia  hoi  i  ka  honua? 

H.  Ua  makemake  oia  e  hoola  i  na  kanaka 
apau,  ka  poe  hana  pono  ame  ka  poe  hana  hewa,  me 
ka  nana  ole  i  ka  lakou  mau  hana  ina  ua  haawi  ke 

Akua  iaia  i  kona  nani.     Momi  Waiwai  Nui.*  Mose 
IV:i. 
E  hai  mai  oe  i  ka  pauku. 

uUa  olelo  owau  ka  Haku  ke  Akua  ia  Mose  i  ka  i  ana,  O 
kela  Satana  ka  mea  au  i  kauoha  aku  ai  ma  ka  inoa  o  kuu  Ha- 
nau-kahi,  mai  kinohi  mai  no  ia,  a  ua  hele  mai  oia  imua  o?u 
me  ka  olelo  ana  mai,  E  nana  ia'u,  e  hoouna  aku  ia'u,  a  e  lilo 
au  i  keiki  nau,  a  e  'hoola  110  au  i  na  kanaka  apau  i  lilo  ole  aj 
kekahi  uhane,  e  hana  \o  no  au  ia  mea,  nolaila  e  haawi  mai 
ia'u  i  kou  mana.': 

4.  N.  Ua  hooholo  anei  ka  aha  kuka  i  ka  manao 
o  Hokuloa? 

H.  Aole.  Ua  hooleia  kona  manao,  a  huhu 
koke  o  Hokuloa  ame  kekahi  hapa  o  k'o  ka  lani  poe, 
a  ua  kipaku  ia  lakou  ilalo  a  lilo  lakou  i  Diabolo 
ame  kona  mau  anela.  Momi  Waiwai  Nui.  Abera- 
hana  IV 13,  4.    Berita  ame  Na  Kauoha  XXIX 136,  37. 

E  hai  mai  oe  i  ka  pauku. 

"Nolaila  no  ko  Satana  kipi  ana  ia'u,  a  no  kona  imi  ana  hoi 
e  hoopau  i  ke  kuleana  o  kanaka  e  hana  e  like  me  kona  make- 
make,  ka  mea  a'u  ka  Haku  ke  Akua  i  haawi  aku  ai  iaia,  a 
makemake  ana.hoi  ia'u  e  haawi  aku  iaia  i  ko'u  mana,  ma  o 
ka  mana  la  o  ka'u  Hanau-kahi,  nolaila  kauoha  aku  la  au  e 
kipaku  ia  aku  oia  ilalo,  a  ua  lilo  oia  i  Satana,  he  oiaio,  oia  ka 
Diabolo  ka  makua  o  na  wahahee  apau." 

"He  oiaio  o  Satana  no  mamua  o  Adamu  (oia  hoi  mamua  o 
ko  Adamu  noho  ana  iloko  o  ka  mahinaai)  no  ka  mea  ua  kipi 
oia  ia'u  i  ka  i  ana;  E  haawi  mai  ia'u  i  kou  nani,  oia  hoi  ko'u 
mana;  a  hoohuli  ae  la  110  hoi  oia  i  ka  hapakolu  o  na  lehulehu  o 
ka  lani  mai  o'u  aku,  no  ko  lakou  kuleana  e  hana  aku  elike  me 
ko  lakou  makemake  iho,  a  ua  kipakuia  aku  lakou  ilalo;  a  peia 
i  hiki  mai  ai  ke  Diabolo  ame  kona  mau  anela." 

5.     N.     Heaha  ka  hana  a  ka  aha  kuka  i  hana  ai 

mahope  o  ke  kipi  ana  o  Hokuloa  ame  kona  mau  hoa? 

H.     Hooholo  aku  la  lakou  e  hana  i  ka  honua 

e  like  me  ka  makemake  o  ke  Akua.  Momi  Waiwai 
Nuu    Aberahama  IV :i,  2. 

E  hai  mai  oe  i  ka  pauku. 

"Alaila  olelo  aku  la  ka  Haku,  E  iho  kakou  ilalo;  a  iho  iho 
la.lakou  ma  kinohi,  a  kukulu  a  hana  hoi  lakou  (na  Akua)  i  ka 
lani  ame  ka  honua,  a  o  ka  honua  mahope  o  kona  hanaia  ana 
ua  neoneo  a  ua  olohelohe  hoi,  no  ka  mea,  o  ka  honua  wale  no 
ka  lakou  mea  i  hana  aku  ai.  A  uhi  ka  pouli  i  ka  ili  o  ka  wai, 
a  hoopunana  iho  la  ka  Uhane  o  na  Akua  maluna  o  na  moana 
wai." 

6.  N.  Ua  hanaia  anei  ka  honua  mai  loko  mai  o 
ka  ole? 

H.  Aole.  Aole  hiki  ke  hanaia  kekahi  mea 
mailoko  mai  o  ka  ole.  Momi  Waiwai  Nui.  Abera- 
hama  111:24.    Berita  me  na  Kauoha  XCIII:33. 

E  hai  mai  oe  i  ka  pauku. 

"E  iho  kakou  ilalo  no  ka  mea  he  wahi  kaawale  malaila,  a  e 
lawe  kakou  i  keia  mau  mea  a  e  hana  kakou  i  honua  kahi  e 
noho  ai  keia  poe." 

"Aole  kinohi  aole  hoi  hopena  na  mea  me  lakou  i  hanaia  ai 
ka  honua?" 

7.  N.  Mahope  o  ka  hanaia  ana  q  ka  honua  he 
aha  ka  mea  i  hanaia  ma  ka  la  mua? 

H.  Ua  hanaia  ae  la  ka  malamalama  a  ua  hoo- 
kaawale  ia  ae  la  ia  mai  ka  pouli  ae.  Momi  Waiwai 
Nui.    Aberahama  IV 13,  4,  5. 

E  hai  mai  oe  i  ka  pauku. 

"A  i  aku  la  lakou  (na  Akua)  i  malamalama,  a  malamalama 
ae  la.  *  *  *  A  ua  ike  aku  la  lakou  (na  Akua)  i  ka  mala- 
malama,  no  ka  mea,  ua  olinolino  ia  a  hookaawale  ae  la  lakou 
i  ka  malamalama  mai  ka  pouli  ae.  A  kapa  aku  la  na  Akua  i 
ka  malamalama  he  Ao ;  a  kapa  nohoi  lakou  i  ka  pouli  he  Po, 
a  aia  hoi,  kapa  aku  la  lakou  i  ka  manawa  mai  ke  ahiahi  a  ka- 
kahiaka  ka  Po.  A  kapa  no  hoi  lakou  i  ka  manawa  mai  ke 
kakahiaka  a  ahiahi  ka  La,  a  o  keia  no  ka  mua,  oia  hoi  ka 
hoomaka  ana  o  ka  wa  a  lakou  i  kapa  aku  ai  he  ao  a  he  po." 

8.  N.  Heaha  ka  hana  a  na  Akua  i  hana  ai  ma  ka 
lua  o  ka  la? 

H.  Ua  hana  lakou  i  ke  aouli  a  mahele  no  hoi 
lakou  mawaena  o  na  wai.  Momi  Waiwai  Nui.  Abe- 
rahama  IV  :6,  7,  8. 

E  hai  mai  oe  i  ka  paukii. 

"I  aku  la  no  hoi  na  Akua,  I  aouli  mawaena  o  na  wai,  a  e 
hookaawale  no  ia  i  na  wai  mai  na  wai  ae.  A  kauoha  aku  la  na 
Akua  i  aouli  i  mea  e  kaawale  ai  na  wai  malalo  iho'  o  ke  aouli 
mai  na  wai  maluna  ae  o  ke  aouli,  a  pela  io  no  e  like  me  ko 
lakou  kauoha  ana  aku.  A  kapa  aku  la  na  Akua  i  ke  aouli 
he  lani.  *  *  *  A  o  ka  lua  no  keia  o  ko  lakou  kapa  ana 
aku  i  ka  po  ame  ke  ao." 

9.  N.  Heaha  na  hana  a  na  Akua  ma  ke  kolu  o 
ka  la? 

H.     Hoohuipu  ae  la  lakou  i  na  moanawai  ma, 
kahi  hookahi  a  hoomakaukau  iho  la  lakou  i  ka  honua 
e  hooulu  mai  i  na  mea  apau.     Momi  Waiwai  Nui. 
Aberahama  IV 19-14. 
E  hai  mai  oe  i  ka  pauku. 

"A  kauoha  aku  la  na  Akua,  i  ka  i  ana,  E  hui  pu  na  wai 
malalo  iho  o  ka  lani  ma  kahi  hookahi,  a  e  puka  mai  ka  aina 
maloo;  a  pela  io  no,  e  like  me  ko  lakou  kauoha  ana  aku,  a  ike 
iho  la  na  Akua  i  ka  aina  ua  maloo.  A  kapa  ihe  la  lakou  i  ka 
huipu  ana  o  na  wai  na  wai  nui.  A  ike  aku  fa  na  Akua  ua 
hookoia  ko  lakou  makemake.  I  iho  la  na  Akua,  E  hoou.a- 
kaukau  kakou  i  ka  honua  e  hooulu  mai  i  ka  mauu,  ame  ka 
laalaau  e  hoohua  mai  ana  i  kona  ano  iho,  ka  laau  hua  e 
hoohua  mai  ana  i  ka  hua  mamuli  o  kona  ano  iho  iloko  ona 
kona  ano  i  mea  e  hookupu  hou  mai  ai  i  kona  ano  iho  maluna  o 
ka  honua,  a  ua  hookoia  no  elike  me  ko  lakou  kauoha  ana  aku. 
A  hoomakaukau  iho  la  na  Akua  i  ka  honua  e  hooulu  mai  i  ka 
mauu  mai  kona  anoano  mai,  a  o  ka  laalaau  hoi  e  kupu  mai. 
mai  kona  anoano  mai  e  hoohua  mai  ana  i  kona  anoano  mamuli 
o  kona  ano  iho,  a  o  ka  honua  e  hooulu  mai  i  ka  laau  mai  kona 
anoano  mai  e  hoohua  mai  ana  i  ka  hua  iloko  ona  ka  anoanoNe 

hookupu  hou  mai  i  kona  ano  iho  wale  no;  a  ike  aku  la  na 
Akua,  ua  hooko  ia  ko  lakou  makemake  *  *  *  Ao  ke  kolu 
no  keia  o  ka  manawa." 

10.  N.     Heaha  na  hana  a  na  Akua  i  hana  ai  i  ka 
ha  o  ka  la? 

H.     Ua  hana  lakou  i  na  malamalama  ma  ka 
lani  e  hoomalamalama  i  ka  po  ame  ke  ao.     Momi 
Waiwai  nui.    Aberahama  IV 114-20. 
E  hai  mai  oe  i  ka  pauku. 

"A  ua  hana  na  Akua  i  na  malamalama  iloko  o  ke  aouli  o  ka 
lani  i  mau  mea  e  mahele  ai  mawaena  o  ke  ao  ame  ka  po,  a 
hoonoho  ia  lakou  no  na  hoailona  a  no  na  kau,  a  no  na  la,  a  no 
na  makahiki.  A  ua  hoonoho  ia  lakou  iloko  o  ke  aouli  o  ka 
lani  e  hoomalamalama  i  ka  honua,  a  pela  io  no.  A  hana  ae  la 
na  Akua  i  na  malamalama  nui  i  elua,  o  ka  malamalama  nui  e 
alii  ia  malnna  o  ke  ao,  a  o  ka  malamalama  uuku  iho  e  alii  ia 
maluna  o  ka  po;  a  ua  kau  pu  ia  na  hoku  me  ka  malamalama 
uuku,  ua  kau  na  Akua  ia  lakou  iloko  o  ke  aouli  o  ka  lani,  e 
hoomalamalama  ai  ka  honua,  a  e  noho  alii  maluna  o  ke  ao  ame 
ka  po,  a  e  hookaawale  i  ka  malamalama  ame  ka  pouli.  A  kiai 
aku  la  na  Akua  i  keia  mau  hana  a  lakou  i  kauoha  aku  ai  a  hoo- 
koia.    *     *     *     A  o  ka  ha  no  keia  o  ka  manawa." 

11.  N.     Heaha  na  hana  i  hana  ia  ai  e  na  Akua  ma 
ka  lima  o  ka  la? 

H.     Ua  hoomakaukau  lakou  i  na  wai,  a  pela 
aku,  e  hoohua  mai  i  na  ia,  na  manu,  ame  na  mea  kolo 
apau.    Momi  Waiwai  Nui.    Aberahama  IV 120-24. 
E  hai  mai  oe  i  ka  pauku. 

"I  iho  la  na  Akua,  E  hoomakaukau  kakou  i  na  wai  e  hoo- 
hua  nui  mai  i  na  mea  ola  apau  e  holo  ana,  ame  na  manu  o  ka 
lewa,  i  lele  ai  lakou  iloko  o  ke  aouli  akea  o  ka  lani.  A  ua  hoo- 
makaukau  na  Akua  i  na  wai  i  hoohua  mai  ai  lafcou  i  na  kohola 
nui,  ame  na  mea  ola  apau  e  holo  ana;  a  e  hoohua  nui  mai  no 
na  wai  i  keia  mau  mea  mamuli  o'ko  lakou  ano  iho,  ame  na 
manu  eheu  apau  ma  ko  lakou  ano  iho.  A  ike  aku  la  na  Akua 
e  hooko  ia  ana  na  mea  apau  a  lakou  i  kauoha  aku  ai  a  ua 

maikai  hoi  i  ko  lakou  manao.     *     *     *     A  o  ka  lima  no  keia 
o  ka  manawa." 

12.  N.  Heaha  na  hana  a  na  Akua  i  hana  ai  i  ke 
ono  o  ka  la? 

H.  Hoomakaukau  iho  la  lakou  i  ka  honua  e 
hoohua  mai  i  ka  pipi,  ame  na  holoholona  o  kela  ame 
keia  ano,  ame  na  mea  kolo  apau.  Momi  Waiwai 
Nui.    Aberahama  IV 124-3 1. 

E  hai  mai  oe  i  ka  pauku. 

"A  ua  hoomakaukau  na  Akua  i  ka  honua  e  hoohua  mai  i  na 
mea  ola  ma  ko  lakou  ano  iho,  ka  pipi  ame  na  mea  kolo,  na 
holoholona  hoi  a  ka  honua  ma  ko  lakou  ano  iho,  a  pela  io 
no  e  like  me  ka  lakou  olelo.  A  ua  hoomakaukau  na  Akua 
i  ka  honua  e  hoohua  mai  i  na  holoholona  ma  ko  lakou  ano 
iho,  ame  ka  pipi  ma  ko  lakou  ano  iho,  ame  na  mea  apau  e 
kolo  ana  ma  ka  honua  ma  ko  lakou  ano  iho;  a  ua  ike  na  Akua 
e  hooko  ana  keia  mau  mea  i  ko  lakou  makemake.  *  *  * 
A  ua  helu  lakou  i  ka  ono  o  ka  manawa." 

13.  N.  Heaha  na  hana  a  na  Akua  i  ka  hiku  o 
kala? 

H.  Kanu  iho  la  na  Akua  i  ka  mahina  ai  o 
Edena  i  na  laau  o  kela  ame  keia  ano,  ame  na  mea 
ulu  apau.  Aia  no  hoi  malaila  ka  laau  o  ke  ola,  ame 
ka  laau  i  ikea  ai  ka  pono  ame  ka  hewa.  Waiho  iho 
la  lakou  ia  Adamu  laua  me  Ewa  iloko  o  ua  mahina 
ai  la,  a  ua  waihoia  no  hoi,  na  holoholona  ma  ka  honua 
a  hoopau  iho  la  na  Akua  i  ka  lakou  mau  hana  me  ka 
hoolaa  ana  i  na  mea  apau  a  lakou  i  hana  ai.  Momi 
Waiwai  Nui.    Aberahama  V 12-21. 

E  hai  mai  oe  i  ka  pauku. 

"A  olelo  ae  la  na  Akua  mawaena  o  lakou  iho,  Ma  ka  hiku  o 
ka  la  e  hoopau  kakou  i  na  hana  a  kakou  i  kuka  ai  a  e  hoomaha 
kakou  i  ka  hiku  o  ka  manawa  i  na  hana  apau  a  kakou  i  kuka 
ai  a  hooholo  aku  la  na  Akua  i  ka  hiku  o  ka  manawa,  no  ka 
mea,  ma  ka  hiku  o  ka  manawa  e  hoomaha  lakou  i  na  hana  apau 

a  lakou  (na  Akua)  i  kuka  ai  e  hana,  a  hoolaaia.  *  *  *  A 
kanu  iho  la  na  Akua  i  mahinaai  ma  ka  hikina  o  Edena.  * 
malaila  lakou  i  hoonoho  ai  i  ke  kanaka,  no  ka  mea,  ua  hoo- 
komo  lakou  i  kona  uhane  iloko  o  ke  kino  a  lakou  i  hana  ai. 
A  hooulu  ae  la  na  Akua  i  na  laau  apau  mailoko  mai  o  ka  ho- 
nua,  i  na  mea  oluolu  no  ka  maka,  ono  hoi  ke  ai ;  a  o  ka  laau 
o  ke  ola  hoi  mawaena  o  ka  mahinaai,  ame  ka  laau  i  ikea  ai  ka 
pono  ame  ka  hewa.  *  *  *  I  iho  la  na  Akua,  E  hana  ka- 
kou  i  kokoolua  no  ke  kanaka,  no  ka  mea,  aole  pono  ke  noho 
hookahi  ia,  nolaila  e  hana  kakou  i  kokoolua  nona.  *  *  * 
A  no  Adamu  ua  loaa  i  kokoolua  nona.     *     *     * 

14.  N.     Heaha  ka  mana  i  haawiia  ia  Adamu  laua 
me  Ewa? 

H.     Ua  haawiia  ia  laua  ka  mana  maluna  o  na 
mea  apau  ma  ka  honua.    Momi  Waiwai  Nui.    Abera- 
hana  IV 128. 
E  hai  mai  oe  i  ka  pauku. 

"I  iho  la  na  Akna,  E  kauoha  kakou  ia  laua  e  hoohua  a  e 
hoolaha  a  e  hoopiha  i  ka  honua,  a  e  lanakila  hoi  maluna  iho 
ona,  a  e  noho  alii  maluna  o  na  ia  o  ke  kai,  ame  na  manu  o 
ka  lewa,  a  maluna  iho  o  na  mea  ola  apau  e  holo  ana  ma  ka 
honua." 

15.  N.     Heaha   na   kauoha   i  haawiia   aku   ai   ia 
Adamu  laua  me  Ewa? 

H.  Ua  kauoha  ia  laua  e  hoohua  a  e  hoolaha 
a  e  hoopiha  i  ka  honua,  a  e  ai  ole  i  ko  ka  laau  i  ikea 
ai  ka  pono  ame  ka  hewa,  no  ka  mea,  ina  e  ai  laua  i 
ko  kela  laau  e  lilo  no  laua  i  ka  make,  aole  nae  mana 
ko  ka  make  maluna  iho  o  laua  i  ka  wa  i  waihoia  ai 
laua  iloko  o  ka  mahina  ai,  ua  hookuuia  nae  laua  e 
malama  a  e  malama  ole  paha  i  na  kauoha  a  na  Akua 
e  like  me  ko  laua  makemake.  Momi  Waiwai  Nui. 
Mose  11:28;  Aberahama  V:i2,  13. 

E  hai  mai  oe  i  ka  pauku. 

"A  hoopomaikai  aku  la  wau  ke  Akua  ia  laua,  a  olelo  aku  la 

au  ke  Akua  ia  laua,  E  hoohua  a  e  hoolaha  a  e  hoopiha  i  ka 
honua  a  e  lanakila  maluna  ona." 

"A  kauoha  aku  la  na  Akua  i  ke  kanaka,  i  ka  i  ana  aku,  E 
ai  wale  oe  i  ko  na  laau  apau  o  ka  mahina  ai,  aka  o  ko  ka  laau  i 
ikea  ai  ka  pono  ame  ka  hewa  mai  ai  iho  oe,  no  ka  mea  iloko 
o  ka  manawa  au  e  ai  ai  ia  mea  e  make  io  no  oe." 

16.  N.  Owai  ka  mea  i  haawi  aku  i  na  holo- 
holona  i  ko  lakou  mau  inoa? 

H.     O  Adamu  no.     Momi  Waiwai  Nui.    Abe- 
rahama  5:20,  21. 

E  hai  mai  oe  i  ka  pauku. 

"A  o  ka  inoa  a  Adamu  i  kapa  aku  ai  i  na  mea  ola  apau  pela 
no  ko  lakou  mau  inoa.  A  haawi  aku  la  o  Adamu  i  na  inoa  i  na 
pipi,  i  na  manu  o  ka  lewa,  a  i  na  holoholona  apau  o  ke  kula." 


MOKUNA  VIII. 

KA  HAULE  ANA  O  ADAMU  LAUA  ME  EWA. 

1.  N.  Heaha  ka  mea  i  hanaia  ai  mahope  iho  o 
ka  hoonohoia  ana  o  Adamu  laua  me  Ewa  iloko  o  ka 
mahina  ai  o  Edena? 

H.  Komo  ae  la  o  Satana  iloko  o  ke  kino  o  ka 
nahesa  a  hoowalewale  iho  la  ia  Ewa  e  ai  i  ko  ka 
laau  i  ikea  ai  ka  pono  ame  ka  hewa,  i  ka  i  ana  aku, 
Aole  makemake  ke  Akua  ia  laua  e  ai  i  ko  kela  laau 
o  lilo  laua  i  mau  mea  elike  me  ke  Akua.  Buke  a  Mo- 
ramona  II  Nepai  2:18.     Momi  Waiwai  Nui,  aoao  14. 

E  hai  mai  oe  i  ka  pauku. 

"Nolaila,  i  ae  la  oia  ia  Ewa,  oiaio  o  kela  nahesa  kahiko,  oia 
ke  diabolo,  oia  hoi  ka  makuakane  o  na  mea  wahahee  apau. 
Nolaila,  i  ae  la,  E  ai  i  ka  hua  i  papaia  ai,  aole  olua  e  make,  aka, 
e  like  auanei  olua  me  ke  Akua  i  ka  ike  i  ka  pono  ame  ka 
hewa." 

"Oiaio,  ua  olelo  mai  la  anei  ke  Akua  aole  pono  ia  olua  ke  ai 
i  ko  na  laau  apau  o  ka  mahinaai  (a  ua  olelo  mai  la  oia  ma  ka 
waha  o  ka  nahesa)  A  i  aku  la  ka  wahine  i  ka  nahesa,  Ua  hiki 

no  ia  maua  ke  ai  i  ko  na  laau  apau  o  ka  mahinaai,  aka  o  ka 
hua  o  ka  laau  au  e  ike  nei  mawaena  konu  o  ka  mahinaa;  ua 
olelo  mai  la  ke  Akua,  Mai  ai  olua  ia  mea,  aole  hoi  e  hoopa 
aku  ia  mea  o  make  olua.  I  aku  la  ka  nahesa  i  ka  wahine,  Aole 
loa  olua  e  make,  no  ka  mea  ua  ike  ke  Akua  i  ka  la  a  olua  e  ai 
ai  ia  mea  e  hookaakaaia  ko  olua  mau  maka  a  e  like  olua  me 
na  Akua  e  hoomaopopo  ana  i  ka  pono  ame  ka  hewa." 

2.  N.     Ua  ai  anei  o  Ewa  i  ka  hua? 

H.  Ae.  A  haawi  aku  la  no  hoi  oia  i  kekahi 
ia  Adamu  a  ai  no  ia.    Moi  Waiwai  Nui,  aoao  14. 

E  hai  mai  oe  i  ka  pauku. 

"A  ike  aku  la  ka  wahine  i  ka  laau,  he  mea  ono  ke  ai,  a  he 
mea  oluolu  hoi  i  ka  maka,  a  he  laau  i  makemake  ia  e  hoona- 
auao  ai  iaia,  lalau  ae  la  ia  i  kona  hua  a  ai  iho  la,  a  haawi  aku 
la  hoi  i  kana  kane  me  ia  "a  ai  hoi  ia." 

3.  N.  Heaha  ka  mea  i  hana  koke  ia  ai  ia  laua 
mahope  iho  o  ko  laua  ai  ana  i  ka  hua  o  ka  laau  ? 

H.  Ua  hookaakaaia  ko  laua  mau  maka,  a  ua 
hilahila  laua  e  halawai  pu  me  ka  Haku,  a  nolaila,  pee 
ae  la  laua  mai  kona  alo  ae.  Momi  Waiwai  Nui.  Mose 
4:7-12. 

E  hai  mai  oe  i  ka  pauku. 

"A  ua  hookaakaaia  na  maka  o  laua  elua,  a  ike  iho  la  laua  ua 
olohelohe  laua.  A  lohe  ae  la  laua  i  ka  leo  o  ka  Haku  ke 
Akua,  ia  laua  e  holoholo  ana  iloko  o  ka  mahina  ai  i  ka  wa 
malu  o  ka  la,  a  pee  aku  la  o  Adamu  ame  kana  wahine  mai  ke 
alo  aku  o  ka  Haku  ke  Akua  mawaena  o  na  laau  o  ka  mahina 
ai." 

4.  N.     Heaha  ka  ka  Haku  i  hana  ai? 

H.  Kahea  aku  la  ia  ia  Aelamu  a  nieniele  iaia 
ame  Ewa,  a  ae  aku  la  laua  i  ka  hewa  a  lau(a  i  hana 
ai.    Momi  Waiwai  Nui.     Mose  4:15-20. 

E  hai  mai  oe  i  ka  pauku. 

"A  kahea  aku  la  ka  Haku  ke  Ak*a  ia  Adamu  a  olelo  aku  la 
iaia.  Mahea  oe  e  hele  nei?  A  pane  mai  la  ia,  Ua  lohe  aku  la 
au  i  kou  leo  mawaena  o  ka  mahina  ai  nei  a  makau  iho  la  au, 

no  ka  mea,  ua  ike  au  ua  olohelohe  au,  a  huna  au  ia'u  iho.  A 
i  aku  la  ka  Haku  ke  Akua  ia  Adamu,  Nawai  i  hai  ia  oe  ua 
olohelohe  oe?  Ua  ai  anei  oe  i  ko  ka  laau  ka  mea  a'u  i  olelo 
aku  ai  ia  oe  mai  ai  iho  oe,  ina  pela  e  make  oe?  A  i  aku  la 
ke  kanaka :  Na  ka  wahine,  ka  mea  au  i  haawi  mai  ai  ia'u, 
me  ke  kauoha  ana  mai  e  noho  pu  ia  me  a'u,  nana  no  i  haawi 
mai  ia'u  i  ka  hua  o  ka  laau  a  ai  iho  la  au.  A  olelo  aku  la  ka 
Haku  ke  Akua  i  ka  wahine,  Heaha  keia  mea  au  i  hana  ai  ?  I 
aku  la  ka  wahine,  Na  k  anahesa  i  hoopunipuni  mai  ia'u,  a  ai 
iho  au." 

5.  N.     Alaila,  pehea  ka  olelo  a  ke  Akua  ia  Ewa? 
H.     Olelo  aku  la  ke  Akua  iaia  e  hoomahua- 

hua  ia  kona  eha  ame  kona  hanau  ana,  a  e  haku  110 
kana  kane  maluna  iho  ona.  Momi  Waiwai  NuL 
Mose  4:22. 

E  hai  mai  oe  i  ka  pauku. 

"A  eia  kekahi,  i  aku  la  ka  Haku  i  ka  wahine,  E  hoonui  no 
au  i  kou  eha  ame  kou  hapai  ana,  me  ka  eha  hoi  oe  e  hanau 
mai  ai  i  na  keiki  a  o  kou  makemake  aia  no  ia  i  kau  kane, 
a  e  alii  aku  no  ia  maluna  iho  ou." 

6.  N.     Pehea  hoi  ka  olelo  a  ka  Haku  ia  Adamu? 
H.    Ua  olelo  aku  la  ka  Haku  e  hoinoia  ka  aina 

na  Adamu,  me  ka  hou  o  kona  lae  e  ai  ai  oia  i  ka  ai 
me  ke  kaumaha.    Momi  Waiwai  Nui.    Mose  4:23-26. 

E  hai  mai  oe  i  ka  pauku. 

"I  mai  la  ka  Haku  ke  Akua  ia  Adamu,  No  kou  hoolohe, 
ana  i  ka  leo  o  kau  wahine,  a  ua  ai  hoi  oe  i  ka  hua  o  ka  laau  a'u 
i  kauoha  aku  ai  ia  oe  i  ka  i  ana  ae,  Mai  ai  iho  oe  ia  mea,  e 
hoino  ia  ka  aina  nou,  me  ke  kaumaha  oe  e  ai  ai  i  kau  ai  i  na  la 
apau ;  o  kou  ola  ana ;  e  hookupu  mai  no  hoi  ia  i  na  kakalaioa, 
ame  na  puakala  nau.  A  e  ai  no  oe  i  na  laalaau  o  ka  waena 
a  me  ka  hou  o  kou  maka  e  ai  ai  oe  i  ka  ai." 

7.  N.  Ua  kauia  anei  ka  hoopai  o  ka  make  ma- 
luna  iho  o  Adamu  laua  me  Ewa  ? 

H.     Ae,  ka  make  ana  o  ka  uhane  ame  ke  kino. 
Buke  a  Moramona.     Alama  42:7. 

E  hai  mai  oe  i  ka  pauku. 

"Ano,  ke  ike  nei  kakou  ma  keia  mea,  ua  hookiia  mai  ko 
kakou  mau  kupuna  mua,  ma  ko  ke  kino  a  ma  ko  ka  uhane, 
no  hoi,  mai  ke  alo  aku  o  ka  Haku." 

8.  N.     Heaha  la  ka  make  o  ka  uhane? 

H.     Ka  hookukeia  ana  aku  mai  ke  alo  aku  o 
ka  Haku.     Berita  ame  na  Kauoha  XXIX 141. 
E  hai  mai  oe  i  ka  pauku. 

"Nolaila,  ua  kauoha  aku  la  au  ka  Haku  ke  Akua,  e  kipakuia 
aku  oia  mai  ka  mahina  ai  o  Edena  aku,  mai  kuu  alo  aku  no 
kana  hana  hewa  ana,  ka  mea  e  make  ai  oia  ma  ka  uhane  oia 
ka  make  mua,  oia  hoi  ka  make  elike  me  ka  ma-.ce  hope,  oia  ka 
make  uhane  ka  mea  e  kau  ia  maluna  iho  o  ka  poe  hewa  i  ka 
wa  a'u  e  olelo  aku  ai — E  hele  aku  oukou  ka  poe  i  hoohewaia." 

9.  N.     Heaha  la  ke  ano  o  ka  make  ana  o  ke  kino? 
H.     Ka  hoi  hou  ana  o  ke  kino  i  ka  lepo.     Mo- 

mi  Waiwai  Nui.     Mose  4:25. 

E  hai  mai  oe  i  ka  pauku. 

"E  hoi  no  oe  i  ka  lepo,  no  ka  mea,  e  make  io  no  oe,  no  ka 
mea  mailaila  oe  i  lawe  ia  mai  ai.  He  lepo  no  oe  mamua  ,a  e 
hoi  hou  aku  oe  i  ka  lepo." 

10.  N.  Ua  kau  anei  ka  make  maluna  iho  o  na 
kanaka  apau  ? 

H.     Ae.     Aole  hiki  i  kekahi  ke  pakele.     Buke 
a  Moramona,  Alama  XLII:9;  Roma  V:i2. 

E  hai  mai  oe  i  ka  pauku. 

"Ua  hooili  mai  ka  haule  ana  i  ka  make  uhane  maluna  iho  o 
na  kanaka  apau." 

"No  ia  mea,  me  ka  puka  ana  mai  o  ka  hewa  iloko  o  ke  ao 
nei  ma  ke  kanaka  hookahi,  a  ma  ka  hewa  mai  ka  make,  pela 
hoi  e  kau  mai  ai  ka  make  maluna  o  na  kanaka  apau  no  ka  mea 
ua  pau  lakou  i  ka  hana  hewa." 

11.  N.  Heaha  ka  ke  Akua  i  hana  ai  mahope  iho 
o  kona  kipaku  ana  aku  ia  Adamu  laua  me  Ewa  mai- 
ioko  ae  o  ka  mahinaai  o  Edena? 

H.  Ua  hoonoho  oia  i  anela  ma  ka  mahina  ai 
o  Edena  me  ka  pahi  kaua  wakawaka  e  huli  ana  mao 
a  maanei  e  malama  i  ka  laau  o  ke  ola,  o  ai  o  Adamu 
laua  me  Ewa  i  kona  hua.  Buke  a  Moramona,  Alama, 
42:2,  3. 

E  hai  mai  oe  i  ka  pauku. 

"A  hoonoho  iho  la  oia  ma  ka  hikina  o  ka  mahinaai  o  Edena, 
he  Kerubima  ame  kekahi  pahi  wakawaka  e  ka  ana  io  ia  nei  e 
malamaia  ai  ka  laau  o  ke  ola.  Ano  ke  ike  nei  kakou  ua  lilo 
ke  kanaka  e  like  me  ke  Akua  e  ike  ana  i  ka  pono  ame  ka  hewa ; 
a  e  kikoo  aku  oia  i  kona  lima  a  lalau  hoi  i  ko  ka  laau  o  ke 
ola,  a  e  ai  iho  a  e  ola  mau  loa,  hoonoho  iho  la  ka  Haku  ke 
Akua  i  Kerubima  ame  ka  pahi  wakawaka  i  ole  ai  oia  e  ai  i  ka 
hua." 

12.  N.  Ina  ua  ai  o  Adamu  laua  me  Ewa  i  ka  hua 
o  ka  laau  o  ke  ola  ua  hookoia  anei  ka  makemake  o 
ke  Akua? 

H.  Aole,  no  ka  mea,  he  mea  no  ia  e  noho 
mau  loa  ai  laua  malalo  iho  o  ka  mana  o  Satana  iloko 
o  ke  kaumaha  ame  ka  hewa  ka  mea  i  laweia  mai  ai  ilo- 
ko  o  ke  ao  nei  ma  o  ko  laua  hana  hewa  ana  la.  Buke 
a  Moramona  Alama,  42:5. 

E  hai  mai  oe  i  ka  pauku. 

"No  ka  mea,  ina  ua  o  koke  aku  o  Adamu  i  kona  lima,  a  ai 
iho  la  i  ko  ka  laau  o  ke  ola  ina  ua  ola  mau  loa  oia,  e  like  me 
ka  olelo  a  ke  Akua  *  *  he  oiaio,  a.ina  ua  ko  ole  no  hoi  ka 
olelo  a  ke  Akua." 

13.  N.  He  mea  pono  anei  ko  Adamu  ai  ana  i  ka 
hua  i  hookapuia? 

H.  Ae.  No  ka  mea,  ina  ua  ai  ole  oia  ia  mea 
aole  oia  e  hoomaopopo  i  ka  pono  ame  ka  hewa,  aole 
hoi  e  loaa  na  keiki  ma  ka  honua  nei,  aole  no  hoi  e  hiki 
iaia  ke  noho  pu  me  kana  wahine  e  like  me  ke  kauoha 
a  ke  Akua  iaia  mahope  iho  o  ka  ka  wahine  ai  ana  i 

ka  hua.     Momi  Waiwai  Nui.     Mose  6:48.     Buke  a 
Moramona,  2  Nepai  2:22,  23,  24,  25. 
E  hai  mai  oe  i  ka  pauku. 

"No  ka  haule  ana  o  Adamu  ke  ola  nei  kakou." 
"Ano,  aia  hoi,  ina  aole  o  Adamu  i  hana  i  ka  hala  ina  aole 
oia  i  haule;  aka,  ina  no  ua  noho  oia  ma  ka  mahina  ai  o  Edena, 
a  ina  no  ua  oia  mau  iho  la  na  mea  apau  i  hana  ia  ai  ma  ko 
lakou  ano  mua,  mahope  mai  o  ko  lakou  hanaia  ana  ina  no  ua 
waihoia  mai  la  lakou  a  mau  loa  aku.  Aole  hoi  hopena.  Aole 
hoi  laua  e  hanau  i  na  keiki;  nolaila  ua  noho  laua  i  ka  noho 
hala  ole  ana,  aole  hauoli  no  ka  mea,  aole  o  laua  ike  i  ka  po 
ino;  aole  e  hana  ana  i  ka  pono  no  ka  m'ea  aole  laua  i  ike 
i  ka  hewa;  aka  hoi,  ua  hanaia  mai  la  na  mea  apau  ma  ka 
naauao  o  ka  mea  nana  i  ike  i  na  mea  apau  loa.  Haule  iho 
la  o  Adamu  i  loaa  na  kanaka;  a  ke  ola  nei  na  kanaka,  i  loaa 
ia  lakou  ka  olioli." 

14.  N.  Ua  kaumaha  paha  ua  hauoli  paha  o  Ada- 
mu  me  Ewa  no  ka  laua  ai  ana  i  ka  hua  i  hookapuia 
a  no  ka  loaa  ana  ia  laua  ka  ike  e  pili  ana  i  ka  pono  ame 
ka  hewa? 

H.     Ua  hauoli  laua  a  hiilani  aku  i  ke  Akua. 
'Momi  Waiwai  Nui.    Mose  5:10,  11,  12. 
E  hai  mai  oe  i  ka  pauku. 

"A  ia  la  hoomaikai  aku  la  o  Adamu  i  ke  Akua,  a  ua  hoo- 
piha  ia,  a  hoomaka  e  wanana  e  pili  ana  i  na  ohana  apau  o  ka 
honua.  E  hoomaikaiia  ka  inoa  o  ke  Akua  no  ko'u  lawehala 
ana,  no  ka  mea,  iloko  o  keia  ola  ana  e  olioli  no  au;  a  ma  ko'u 
io  e  hoike  hou  au  i  ke  Akua.  A  lohe  ae  la  o  Ewa,  kana  wahine 
i  keia  mau  mea  apau  a  hauoli  hoi,  i  ka  i  ana  ae :  Ina  aole  kaua 
i  lawehala  aole  a  kaua  hua,  aole  hoi  e  hoomaopopo  i  ka  pono 
ame  ka  hewa,  ame  ka  hauoli  o  ko  kaua  hoolapanaiia  ana  ame 
ke  ola  mau  loa,  ka  mea  a  ke  Akua  e  haawi  aku  ai  i  ka  poe 
hoolohe  apau.  A  hoomaikai  aku  la  o  Adamu  laua  me  Ewa  i  ka 
inoa  o  ke  Akua ;  a  hoakaka  aku  la  laua  i  na  mea  apau  i  ka 
laua  mau  keikikane  ame  ka  laua  mau  kaikamahine." 

15.  N.     Ua  pono  anei  ia  kakou  ke  manao  he  po~ 

pilikia  nui  ka  lawehala  ana  o  Adamu  laua  me  Ewa, 
a  ua  oi  loa  aku  ka  pomaikai  o  kanaka  ina  ua  haule  ole 
laua  ? 

H.  Aole  pono  kela  manao  no  ka  mea  kekahi 
no  ia  o  na  hana  nui  a  kupanaha  a  ke  Akua  a  o  kekahi 
mea  hoi  ana  i  kauoha  aku  ai  no  ka  hoolaia  ana  o 
kanaka.  Xo  ka  mea,  aole  hiki  ia  kakou  ke  hoomao- 
popo  i  ka  'nani  ame  ka  maikai  o  ka  pono,  ke  ike  ole 
kakou  i  ka  inoino  a  me  ke  kaumaha  o  ka  pono  ole. 


MOKUNA  IX. 


KA   HOOLAPANAI   ANA. 

i.     N.     He  mana  anei  ko  Aelamu  laua  me  Ewa  e 
hoola  ai  ia  laua  iho  mai  ka  make  ae,  ka  mea  i  kauia 
maluna  iho  o  laua  no  ko  laua  lawehala  ana  ? 
H.     Aoie  o  laua  mana  iki  e  hoola  ai. 

2.  N.     No  ke  aha  la  i  hiki  ole  ai  ia  laua  ke  hoo- 
pakele  ia  laua  iho  mai  loko  ae  o  ka  haule  ana? 

H.  No  ka  mea,  ua  uhai  laua  i  ke  kanawai 
paa  o  ke  Akua,  a  nolaila  aole  hiki  ia  laua  ke  pakele 
i  ka  hoopa'i,  aole  no  hoi  hiki  ia  laua  ke  hoola  ia  laua 
iho. 

3.  N.     Heaha  ka  mea  i  hanaia  ai  e  hoola  ia  laua 
ame  ka  laua  mau  mamo  apau? 

H.  Hoouna  mai  la  ke  Akua  i  kana  Keiki  Ha- 
nau-kahi  ka  mea  hewa  ole  e  make  no  na  hewa  o  ko  ke 
ao  nei,  i  hoolapanai,  a  i  mea  hoi  e  ola  ai  leanaka  mai- 
loko  ae  o  ka  make  i  kauia  maluna  iho  o  lakou  m^  9  ka 
haule  ana  la  o  Adamu  laua  me  Ewa.  Rom,  V:8.  10. 
ITim.  1:15. 

E  hai  mai  oe  i  ka  pauku. 

"Aka  ua  hoakaka  mai  ke  Akua  i  kona  aloha  ia  kakou,  no  ka 
mea,  i  ka  wa  e  hewa  ana  kakou,  make  iho  la  o  Kristo  no  ka- 
kou.  No  ka  mea,  ina  i  ko  kakou  wa  e  enemi  ana  i  hoolauleaia 
ai  kakou  i  ke  Akua  ma  ka  make  ana  o  kana  Keiki." 

"Eia  hoi  ka  olelo  oiaio,  e  pono  e  malama  nui  ia  mai,  ua  hele 
mai  la  o  Kristo  Iesu  i  ke  ao  nei  e  hoola  i  ka  poe  hewa." 

4.  N.  Ua  hiki  anei  ke  hoolaia  kanaka  ma  o  ka 
inoa  la  o  kekahi  mea  e  ae,  a  ma  kekahi  ala  e  ae,  ma  o 
Iesu  Kristo  la  wale  no  paha? 

H.  Ma  o  īestt  Kristo  la  wale  no.  Oih.  IV:  12. 
Buke  a  Moramona  I  Nepai  X:6;  Mosia  III 117. 

E  hai  mai  oe  i  ka  pauku. 

"Aole  loa  he  ola  iloko  o  ka  mea  e  ae ;  no  ka  mea,  aole  inoa  e 
ae  i  haawiia  mai  malalo  iho  o  ka  lani,  iwaena  o  na  kanaka  i 
mea  e  ola  ai  kakou." 

"Nolaila,  o  ko  ke  ao  nei  apau  ua  lilo  a  ua  haule  no  hoi,  a  e 
mau  loa  aku  no  lakou  pela,  ke  ole  lakou  e  hilinai  aku  maluna 
o  ua  mea  hoola  nei." 

"Aole  e  haawiia  mai  kekahi  inoa  e  ae,  aole  hoi  kekahi  ala 
e  ae,  aole  hoi  mea  ma  o  na  la  e  hiki  ai  ke  ola  i  na  keiki  a  ka- 
naka  maloko  a  ma  o  ka  inoa  la  wale  no  o  Kristo,  ka  Haku 
Mana  Kiekie  loa. 

5.  N.  He  kuleana  anei  ko  kanaka  i  ke  ola  mau 
loa,  ma  o  ka  make  ana  la  o  Kristo? 

H.  Ae.  He  kuleana  no,  e  hoolaia  mailoko  ae 
o  ka  make  i  kauia  maluna  iho  o  lakou  ma  o  ka  lawe- 
hala  ana  la  o  Adamu  laua  me  Ewa.  I  Kor.  XV  .22. 
Rom.  V:i8. 

E  hai  mai  oe  i  ka  pauku. 

"E  like  me  ka  make  ana  o  na  kanaka  apau  ma  o  Adamu  Ia, 
pela  no  e  hoolaia  mai  ai  na  kanaka  apau  ma  o  Kristo  la." 

"No  ia  hoi,  me  ke  kau  ana  o  ka  hoahewa  maluna  o  na  ka- 
naka  apau  ma  ka  hala  o  ka  mea  hookahi ;  pela  i  hiki  mai  ai  ka 
hoapono  maluna  o  na  kanaka  apau  e  ola,  ma  ka  pono  o  ka 
mea  hookahi. 

6.  N.  Aole  anei  e  kala  ke  koko  o  Iesu  i  kela 
hewa  a  kanaka  e  hana  ai? 

H.  Ae.  Ina  e  mihi  i'o  lakou  me  ka  manao 
paa  e  hana  pono  mai  ia  hope  aku.  Rom.  II:6-io.  I 
Ioane  1:7- 

E  hai  mai  oe  i  ka  pauku. 

"Nana  no  e  uku  mai  i  kela  kanaka  i  keia  kanaka  e  like  me 
kana  hana  ana,  i  ka  poe  e  imi  ana  i  ka  nani,  ame  ka  mahalo, 
ame  ka  make  ole,  ma  ka  hooikaika  mau  ana  i  ka  hana  maikai, 
i  ke  ola  mau  loa;  o  ka  poino,  a  me  ka  ehaeha  maluna  o  ka 
uhane  o  kela  kanaka  o  keia  kanaka  e  hana  ana  i  ka  hewa:  o 
ka  Iudaio  mua,  a  o  ka  Helene  hoi ;  aka,  o  ka  nani,  ame  ka  ma- 
halo,  ame  ka  pomaikai  no  na  mea  apau  e  hana  ana  i  ka  pono, 
no  ka  Iudaio  mua  a  no  ka  Helene  hoi. 

"Aka,  ina  i  hele  kakou  ma  ka  malamalama  e  like  me  ia  e 
noho  la  ma  ka  malamalama,  alaila  ua  aloha  pu  kakou  i  kekahi 
i  kekahi;  a  na  ke  koko  o  Iesu  Kristo  o  Kana  Keiki  e  huikala 
mai  ia  kakou  i  ko  kakou  hewa  apau." 

7.  N.  Ua  hewa  anei  na  kanaka  apau  imua  o  ke 
Akua? 

H.  Ae.  Ua  hana  na  kanaka  apau  i  kekahi 
mau  mea  pono  ole  imua  o  ke  Akua.  Rom.  111:23. 
I  Ioane  1:8. 

E  hai  mai  oe  i  ka  pauku. 

"No  ka.mea,  ua  lawehala  na  mea  apau,  ua  nele  hoi  i  ka 
nani  o  ke  Akua." 

"Ina  e  olelo  kakou  aole  o  kakou  hewa,  ua  kuhihewa  kakou, 
aole  he  oiaio  iloko  o  kakou." 

8.  N.  Ua  hewa  anei  na  keiki  liilii  imua  o  ke 
Akua? 

H.  Aole  o  lakou  hewa,  no  ka  mea,  aole  lakou 
i  hoomaopopo  i  ka  pono  ame  ka  hewa;  ua  hoolaia 
lakou  ma  o  ke  koko  la  o  Iesu  Kristo  wale  no.  Be- 
rita  ame  na  Kauoha  XXIX  46,  47.  Buke  a  Moramo- 
na,  Mosia  III :i5,  16. 

E  hai  mai  oe  i  ka  pauku. 

"Aka  nae,  ke  i  aku  nei  au  ia  oukou,  Ua  hoolaia  na  keiki 
liilii  mai  ka  hookumu  ana  o  ka  honua  ma  o  ko'u  Hanau-kahi 
la.  Nolaila  aole  hiki  ia  lakou  ke  hana  hewa,  no  ka  mea  aole  i 
haawiia  ia  Satana  ka  mana  e  hoowalewale  i  na  keiki  liilii,  a 
hiki  i  ka  wa  e  hoomaopopo  lakou  mawaena  o  ka  pono  ame  ka 
hewa." 

"He  mea  e  pono  ole  ai  ke  kanawai  o  Mose,  ke  ole  ma  o  ke 
kalahala  ana  la  o  kona  koko;  a  ina  paha  he  mea  e  hiki  ai  i  na 
keiki  uuku  ke  hanahewa,  aole  e  hiki  ia  lakou  ke  hoolaia,  aka 
ke  i  aku  nei  au  ia  oe,  ua  pomaikai  lakou;  no  ka  mea,  e  like 
me  ko  lakou  haule  ana  ma  o  Adamu  la,  a  ma  ke  ano  maoli  la- 
kou  i  haule  ai,  pela  no  e  kalahala  ai  ke  koko  o  Kristo  no  ko 
lakou   mau   hewa." 

9.  N.  Heaha  ka  inoa  o  na  rula  ame  na  kanawai 
a  ke  Akua  i  waiho  mai  ai  ma  ka  honua  nei  e  hoola  ai 
i  kanaka? 

H.     O  ka  Euanelio  o  Iesu  Kristo. 

10.  N.  Ua  hoololiia  anei  na  rula  ame  na  kanawai 
o  ka  Euanelio  i  kekahi  manawa  ? 

H.  Aole.  Ua  mau  no  ke  ano  o  ka  euanelio, 
a  e  kau  no  ka  inaina  o  ke  Akua  maluna  iho  o  na  mea 
apau  e  hoao  anja  e  hoololi  a  e  hoopau  paha  i  kekahi 
o  na  rula  ame  na  kanawai  i  haawiia  mai  no  ka  hoola 
ana  i  na  keiki  a  kanaka.    Gal.  1:8,  9.    Ioane:9,  ĪO>  JI« 

E  hai  mai  oe  i  ka  pauku. 

"Ina  paha  o  makou  a  he  anela  paha  mai  ka  lani  mai,  e  hai 
aku  i  ka  euanelio  i  ku  e  i  ka  makou  i  hai  aku  ai  ia  oukou,  e 
hoomainninoia  oia.  Me  ka  makou  i  olelo  ai  mamua,  pela  hoi 
au  e  olelo  hou  aku  nei :  Aia  hai  aku  kekahi  ia  oukou  i  ka 
olelo  ku  e  i  ka  mea  a  oukou  i  loaa  ai,  e  hoomainoinoia  oia." 

"O  ka  mea  i  hana  hewa,  aole  hoi  i  noho  ma  ka  olelo  a  ka 
Mesia,  aole  no  ke  Akua  ia.  *  *  *  Ina  e  hele  kekahi  io 
oukou  la  aole  i  hilahila  i  ua  olelo  la,  mai  hookipa  oukou  iaia 
iloko  o  ka  hale,  aole  hoi  e  i  aku  iaia,  Aloha;  no  ka  mea,  o  ka 


40 

mea  e  i  ae  iaia  aloha ;  he  hoa  lawehana  ia  ma  kana  hana  ino 
ana." 

II.  N.  Ia  lakou  e  noonoo,  no  ka  nui  o  ko  īesu 
aloha  ia  kakou,  a  no  kona  haawi  ana  i  kona  ola  i 
mea  e  ola  ai  kanaka  pehea  la  kakou  e  pono  ai? 

H.  He  pono  no  ia  kakou  ke  aloha  nui  aku  iaia, 
a  e  malama  i  na  kanawai  ame  na  kauoha  apau  ana 
i  haawi  mai  ai  no  ko  kakmi  pomaikai  i  loaa  mai  ai  ia 
kakou  kona  uhane  e  noho  pu  me  kakou. 


MOKUNA  X. 


KA   MANAOĪO   AME  KA   MIHI. 

i.     N.     Heaha  ka  rula  mua  o  ka  Euanelio? 
H.     O  ka  Manaoio  no  ka  rula  mua. 

2.     N.     Ia  wai  kakou  e  manaoio  ai  ? 

H.  I  ke  Akua  a  i  kana  Keiki  Hanau-kahi  o 
Iesu  Kristo.  Buke  a  Moramona,  Mosia  4:9,  10;  loa. 
3:16. 

E  hai  mai  oe  i  ka  pauku. 

"E  manaoio  i  ke  Akua ;  manaoio  ke  ola  la  oia,  a  ua  hana  mni 
oia  i  na  mea  apau  ma  ka  lani  a  ma  ka  honua,  110  hoi :  e  mahaoio 
nona  ka  naauao  apau,  ame  ka  mana  apau  ma  ka  lani  a  ma 
ka  honua  no  hoi ;  a  manaoio  hoi,  aole  ke  kanaka  i  hoomao- 
popo  i  na  mea  apau  i  hiki  ai  ka  Haku  ke  hoomaopopo.  A  eia 
hou  :  E  manaoio  he  mea  e  pono  ai  ke  mihi  i  ko  oukou  mau 
hewa  a  e  haalele  aku  ia  mau  mea  a  e  hoohaahaa  ia  oukou  iho 
imua  o  ke  Akua;  a  e  noi  aku  me  ka  oiaio  o  ka  naau  nana  e 
kala  mai   i  ka  oukou." 

"No  ka  mea  ua  aloha  nui  mai  ke  Akua  i  ko  ke  ao  nei,  nolaila 
ua  haawi  mai  oia  i  kana  Keiki  hiwahiwa  i  ole  e  make  ka 
mea  manaoio  iaia,  aka  i  loaa  iaia  ke  ola  mau  loa." 

3.     N.     Ua  hiki  anei  ke  hoola  ia  kekahi  mea  me 
ka  manaoio  ole? 

HL  Aole  hiki.  E  manaoio  na  kanaka  apau  e 
pono  ai.    Heb.  XI  ;6,  IVlar.  XVI  :i6. 

E  hai  mai  oe  i  ka  pauku. 

"Aka,  he  mea  hiki  ole  ke  hooluolu  i  ke  Akua  me  ka  manaoio 
ole.  No  ka  mea,  o  ka  mea  e  hele  ana  i  ke  Akua,  e  pono  e 
manaoio  oia,  he  mea  io  no  ia,  a  he  mea  hoi  e  uku  mai  ana  i 
ka  poe  e  imi  ikaika  iaia." 

aO  ka  mea  manaoio  ole  mai  e  hoahewaia  oia." 

4.  N.     He  mea  mana  anei  ka  manaoio? 

H.  Ae,  he  mea  mana  nui  no  ka  manaoio;  oia 
ke  kahua  hoonee  o  na  hana  pono  apau.    Mar.  XI  \22-2\. 

E  hai  mai  oe  i  ka  pauku. 

"E  manaoio  aku  oukou  i  ke  Akua.  No  ka  mea  he  oiaio  ka'u 
e  olelo  aku  nei  ia  oukou,  o  ka  mea  e  olelo  mai  i  keia  mauna  e 
honee  aku,  a  e  lele  i  ke  kai,  aole  hoi  e  kanalua  kona  naau, 
aka  ua  manaoio  no,  e  hanaia  keia  mau  mea  ana  e  olelo  ai;  e 
loaa  io  no  iaia  ka  mea  ana  e  olelo  ai.  No  ia  mea  la,  ke  olelo 
aku  nei  au  ia  oukou,  o  na  mea  apau  a  oukou  e  noi  aku  ai  ma 
ka  oukou  pule  ana,  e  manaoio  oukou  i  ka  loaa  ana,  alaila  e 
loaa  io  aku  110  ia  oukou  ia." 

5.  N.  E  hai  mai  oe  i  kekahi  mau  hana  i  hanaia 
ai  ma  o  ka  manaoio  la? 

H.  Ma  ka  manaoio  i  lawe  ola  ia  aku  ai  o 
Enoka  me  ka  ike  ole  i  ka  make;  ma  ka  manaoio  i 
hele  ai  ka  poe  Iseraela,  malalo  iho  o  Mose,  mawa- 
ena  o  ke  Kai  Ula,  me  he  hele  ana  la  ma  ka  aina 
maloo,  ka  mea  a  ko  Aigupita  i  hoao  ai  a  make  iho 
la  iloko  o  ke  kai;  ma  ka  manaoio  i  hiolo  ai  ka  pa  o 
Ieriko  i  ka  puhi  ana  o  ka  pu  kiwi  hipa  ame  ka  hooho 
ana  o  na  kanaka;  ma  ka  manaoio  i  ike  ai  ke  kaikaina 
o  Iareda  i  ka  Haku;  a  ma  ka  manoio  i  ike  aku  ai  o 
Nepai  e  huli  ana  kona  mau  mamo  mai  ka  oiaio  ae;  a 
ua  ike  no  hoi  oia,  e  puka  mai  ana  ka  Euanelio  ame 
ka  moolelo  o  ko  lakou  mau  kupuna  mawaena  o  lakou 
ma  na  la  hope. 

6.  N.  Ina  he  mea  mana  loa  ka  manaoi^aole  anei 
e  hiki  ia  kakou  ke  hoolaia  ma  ka*man"abio  w'ale  no  e 
like  me  ka  manao  o  kekahi  poe  ? 

H.  Aole  no  i  hiki;  he  mea^le  ka  manaoio  me 
ka  hana  ole.  Iak.  2:14,  20,  26,  Buke-  a  Moramona, 
Mosia  4:10. 

E  hai  mai  oe  i  na  pauku. 

"E  na  hoahanau  o'u,  heaha  ka  oono,  ke  olelo  kekahi,  he 
manaoio  kona,  aole  nae  ana  hana?  E  hiki  anei  ka  manaoio 
ke  hoola  iaia?  *  *  *  E  ke  kanaka  lapuwale,  ua  makemake 
anei  oe  e  ike  aku,  ua  make  ka  manaoio  ke  ole  kana  hana  ana? 
*  *  *  Oiaio  no,  o  ke  kino  uhane  ole  ua  make  no  ia,  pela 
hoi  ka  manaoio  hana  ole,  ua  make  no  ia." 

"Ano,  ina  e  manaoio  oukou  i  keia  mau  mea  apau,  e  ma- 
kaala  oukou  a  e  hana  ia  mau  mea." 

7.  N.     Heaha  ka  rula  elua  o  ka  Euanelio? 
H.     O  ka  mihi  no  ka  rula  elua. 

8.  N.  He  mihi  anei  ka  uwe  ana,  me  ka  ho'ano  e 
ana  i  ka  helehelena? 

H.  Aole,  ua  hiki  i  ke  kanaka  ke  hana  ia  mau 
mea  apau  me  ka  mihi  ole. 

9.  N.  Ina  e  hai  aku  kakou  i  ko  kakou  mau  hewa 
imua  o  ke  Akua,  a  imua  hoi  o  ko  kakou  mau  hoaha- 
nau,  me  ka  nonoi  ana  aku  e  kala  mai,  aole  nae  i  paa 
ko  kakou  manao  e  waiho  a  e  haalele  ia  mau  hewa, 
he  mihi  maoli  anei  kela? 

H.     Aole  ia  he  mihi  maoli. 

10.  N.  E  kala  anei  ke  Akua  i  ka  mea  e  mihi  ana 
pela? 

H.     Aole  ke  Akua  e  kala.  * 

11.  N.     A  pehea  la  ka  mihi  pololei? 

H.  Eia  no  ka  mihi  pololei:  ka  haalele  ana  i 
ka  hewa  me  ka  manao  paa  e  hana  pono  ma  ia  hepe 
aku.     Isa.  LV:7« 

E  hai  mai  oe  i  ka  pauku. 

"E  haalele  'ke  kanaka  hewa  i  kona  aoao;  ame  ke  kanaka 
lawehala,  i  kona  mau  manao,  a  e  hoi  mai  hoi  oia  io  Iehova  la, 
a  e  lokomaikai  no  oia  iaia,  a  i  ko  kakon  Akua  hoi  no  ka  mea, 
e  kala  nui  loa  auanei  oia." 

12.  N.  He  mea  pono  anei  i  na  kanaka  apau  ke 
mihi  ? 

H.     Ae,  he  mea  no  ia  e  pono  ai.     Luka  13:3, 
24  47. 

E  hai  mai  oe  i  ka  paūku. 

"Aka,  i  mihi  ole  oukou,  e  pau  pu  hoi  oukou  a  pau  i  ka 
make." 

"A  e  haiia  aku  hoi  ka  mihi  ame  ke  kala  ana  i  na  hala  ma 
kona  inoa,  mawaena  o  na  lahui  kanaka  apau,  e  hoomaka  ana 
ma  Ierusalema." 


MOKUNA  XI. 


KA  BAPETIZO  ANA. 

1.  N.  Heaha  ka  rula  ekolu  o  ka  Euanelio? 
H.  Ka  bapetizo  ana  iloko  o  ka  wai'. 

2.  N.  Pehea  ke  ano  pololei  o  ka  bapetizo  ana?. 
H.  Penei  ka  pololei:  e  iho  pu  no  iloko  o  ka 

vvai,  ka  mea  e  bapetizoia  ana  me  ka  mea  nona  ka  mana 
e  bapetizo  aku,  a  bapetizo  ka  mea  nona  .ka  mana  i  ka 
mea  i  makemake  e  bapetizoia,  me  ka  hoomoe  ana  iaia 
iloko  o  ka  wai  a  nalowale.  Buke  a  Moramona,  III 
Nepai  11 122-28;  Berita  ame  na  Kauoha  20:72-74. 

E  hai  mai  oe  i  ka  pauku. 

"A  i  mai  la  oia  i£lakou,  ma  keia  ano  oukou  e  bapetizo  aku 
ai;  aole  hoi  na  hoopaapaa  mawaena  o  oukou,  he  oiaio  ka'u  e 
olelo  aku  nei  ia  oukou  o  ka  mea  e  mihi  ana  i  kona  mau  hewa 
ma  o  ka  oukou  mau  olelo  la,  a  makemake  mai  e  bapetizoia  ma 
kuu  inoa,  ma  keia  ano  oukou  e  bapetizo  aku  ai  ia  lakou,  aia 

hoi,  e  iho  ilalo  no  oukou,  a  e  ku  iloko  o  ka  wai,  a  ma  kuu  inoa 
oukou  e  bapetizo  aku  ai  ia  lakou.  Ano  hoi,  eia  na  olelo  a 
oukou  e  olelo  aku  ai,  e  hea  ana  ia  lakou  ma  ka  iuoa,  i  ka  i  ana : 
Ua  loaa  ia'u  ka  mana  i  haawiia  mai  e  Iesu  Kristo,  ke  bapetizo 
aku  nei  au  ia  oe  iloko  o  ka  inoa  o  ka  Makua  a  o  ke  Keiki  a  o 
ka  Uhane  Hemolele,  Amene.  Alaila  e  hookomo  iho  oukou  ia 
lakou  iloko  o  ka  wai,  a  e  puka  hou  mai  mailoko  mai  o  ka  wai. 
A  mamuli  o  keia  ano  oukou  e  bapetizo  aku  ai  ma  ko'u  inea, 
no  ka  mea  hoi,  he  oiaio  ka'u  e  olelo  aku  nei  ia  oukou,  o  ka 
Makua,  ame  ke  Keiki,  ame  ka  Uhane  Hemolele,  hookahi  no 
lakou;  owau  no  iloko  o  ka  Makua  a  o  ka  Makua  iloko  o'u,  a  o 
ka  Makua  ame  a'u  nei  ua  hookahi  maua.  A  e  like  me  ka'u  i 
kauoha  aku  ai  ia  oukou  pela  oukou  e  bapetizo  aku  ai." 

"Penei  e  lawelawe  ia  ai  ka  bapetizo  ana  i  na  mea  apau  e 
mihi  ana — O  ka  mea  i  kaheaia  e  ke  Akua,  a  i  loaa  hoi  ka  mana 
mai  a  Iesu  Kristo  mai  e  bapetizo,  e  iho  pu  no  ia  iloko  o  ka  wai 
me  ka  mea  i  hele  mai  e  bapetizoia,  a  e  olelo  aku  no  ia,  ire  ke 
kahea  ana  iaia  ma  kona  inoa.  Ua  loaa  ia'u  ka  mana  i  haawiia 
mai  e  Iesu  Kristo,  ke  bapetizo  akn  nei  au  ia  oe  iloko  o  k'i  inoa 
o  ka  Makua,  a  o  ke  Keiki,  a  o  ka  Uhane  Hemolele,  Amene. 
Alaila,  e  hookomo  no  oia  iaia  iloko  o  ka  wai,  a  e  puka  hou 
niai  mailoko  ae  o  ka  wai." 

3.  N.  Aole  anei  i  kapaia  ka  bapetizo  ana,  ht 
kanu  ana? 

•     H.     Ae,  kapa  mai  la  o  Paulo  pela.     Rom.  6  4, 
5;  Kol.  2:12. 

E  hai  mai  oe  i  na  pauku. 

"Nolaila,  ua  kanu  pu  ia  kakou  me  ia  ma  ka  bapetizo  ia  iloko 
o  kona  make ;  ame  Kristo  hoi  i  hoalaia  ai  mawaena  mai  0  ka 
poe  make  ma  ka  nani  o  ka  Makua,  pela  kakou  e  pono  ai  ke 
hele  ma  ke  ala  hou.  A  ina  ua  hui  pu  kakou  me  ia  ma  ka 
make  e  like  me  kena,  alaila  hoi  e  hui  io  kakou  ma  ke  alahou 
ana." 

"I  kanu  puia  me  ia'  i  ka  bapetizo  ana." 

4.  N.  Aole  anei  i  manao  kekahi  poe  o  ke  kapipi 
ma  ka  lae  ame  ka  ninini  ana  i  ka  wai  maluna  o  ke 
kanaka,  he  bapetizo  pololei  ia? 

H.  Ae,  pela  ka  manao  o  kekahi  poe,  aka,  ua 
kuhihewa  lakou,  a  he  waiwai  ole  ko  lakou  bapetizo 
ana,  no  ka  mea,  aole  e  ae  ke  Akua  ia  mea. 

5.  N.     Heaha  ka  waiwai  o  ka  bapetizo  ana? 

H.  He  mea  no  ia  e  kala  ai  na  hala.  Oih.  2  138, 
Buke  a  Moramona,  III  Nepai  12:2. 

E  hai  mai  oe  i  na  pauku. 

"E  mihi,  a  e  bapetizo  ia  oukou  apau  iloko  o  ka  inoa  o  Iesu 
Kristo  i  kalaia  mai  na  hala,  a  e  loaa  ia  oukou  ka  haawina  o 
ka  Uhane  Hemolele." 

"Pomaikai  ka  poe  nana  e  manaoio  auanei  i  ka  oukou  mau 
olelo,  a  iho  ilalo  iloko  o  na  hohonu  o  ka  haahaa,  a  e  bapetizo 
ia,  no  ka  mea,  e  hoolaunaia  aku  auanei  lakou  me  ke  ahi  ame  ka 
Uhane  Hemolele.  A  e  loaa  auanei  ke  kalaia  ana  o  ko  lakou 
mau  hala." 

6.  N.  O  ka  hookomo  wale  ana  iloko  o  ka  wai  he 
mea  anei  ia  e  kala  ai  na  hala? 

H.  Aole.  He  mea  ole  ka  hookomo  wale  ana. 
Aole  kela  e  kala  i  na  hala. 

7.  N.  īna  pela  pehea  la  e  kalaia  ai  na  hala  ma  o 
ka  bapetizo  ana  la? 

H.  īna  e  mihi  oiaio  ke  kanaka  i  kona  mau  he- 
iva  me  ka  manao  paa  e  hana  pono,  a  bapetizo  ia  oia 
e  ka  mea  nona  ka  mana  e  bapetizo  aku,  alaila  e  kala 
ia  kona  mau  hewa. 

8.  N.  īna  e  manaoio  ke  kanaka  a  mihi  hoi  aole 
nae  e  bapetizo  ia  ua  hiki  anei  iaia  ke  hoolaia? 

H.  īna  ua  lohe  oia  i  ka  Euanelio,  a  ina  ua  hiki 
hoi  iaia  ke  maopopo  mawaena  o  ka  pono  ame  ka  hewa, 
aole  no  e  hiki  ke  hoōlaia  oia  me  ka  bapetizo  ole  ia. 
Buke  a  Moramona,  III  Nepai  11  134,  38,  39;  Berita  ame 
na  Kauoha  84:74. 

E  hai  mai  oe  i  na  pauku. 

"A  o  ka  mea  i  manaoio  ole  mai  ia'u,  a  i  bapetizo  ole  ia  aku 


46 

e  hoohewa  ia  auanei  oia.  *  *  *  A  ke  i  hou  aku  nei  au  ia 
oukou  e  mihi  oukou  e  pono  ai,  a  e  bapetizo  ia  aku  ma  ko'u 
inoa,  a  e  lilo  me  he  keiki  uuku  la,  a  i  ole  ia,  aole  loa  e  hiki 
ia  oukou  ke  loaa  ke  aupuni  o  ke  Akua.  Oiaio,  he  oiaio  ka'u 
e  olelo  aku  nei  ia  oukou,  o  keia  no  ko'u  ao  ana,  a  o  ka  mea 
e  kukulu  ana  maluna  o  keia  mea,  e  kukulu  ana  oia  maluna  iho 
o  ko'u  pohaku,  a  e  lanakila  ole  na  ipuka  o  ka  po  maluna  o  la- 
kou." 

"Oiaio,  he  oiaio  ka'u  e  olelo  aku  nei  ia  oukou,  o  lakou  ka 
poē  e  manaoio  ole  i  ka  oukou  olelo  a  bapetizo  oleia  iloko  o  ka 
wai  ma  ko'u  inoa  no  ke  kala  ana  i  ko  lakou  mau  hala,  i  loaa  ai 
ia  lakou  ka  Uhane  Hemolele,  e  hoohewaia  a  e  komo  ole  lakou 
iloko  o  ke  aupuni  o  ko'u  Makua  kahi  i  noho  ai  ko'u  Makua 
ame  a'u. 

9.  N.     Owai  na  mea  kupono  e  bapetizo  ia? 

H.  O  na  mea  pono  apau  i  hiki  i  na  makahiki 
o  ka  hoomaopopo  ana  mawaena  o  ko  pono  ame  ka 
hewa.    Berita  ame  na  Kauoha,  20:71 ;  18:42. 

E  hai  mai  oe  i  na  pauku. 

"Aole  e  lawe  ia  kekahi  mea  iloko  o  ka  Ekalesia  o  Kristo  ke 
ole  ia  i  hiki  i  na  makahik'i  o  ka  hoomaopopo  ana  imua  o  ke 
Akua,  a  hiki  hoi  ke  mihi." 

"No  ka  mea,  e  mihi  na  kanaka  apau,  a  e  bapetizoia,  aole  hoi, 
na  kane  wale  no,  aka,  o  na  wahine  ame  na  keiki  i  hiki  i  na 
makahiki  o  ka  hoomaopopo  ana." 

10.  N.  Aole  anei  pono  ke  bapetizoia  na  keiki 
Hilii  ? 

H.  Aole  no  i  pono.  Aole  hewa  na  keiki  uuku 
imua  o  ke  Akua,  nolaila  aole  kumu  e  bapetizoia  ai. 
Buke  a  Moramona,  Moroni  8:8,  10,  11. 

E  hai  mai  oe  i  ka  pauku. 

"Aia  hoi,  hele  mai  la  au  iloko  o  ke  ao  nei  aole  e  hea  aku  i  ka 
poe  pono,  aka,  i  ka  poe  hewa  i  ka  mihi ;  aole  no  ka  poe  ola 
ke  kahuna  lapaau,  aka,  no  ka  poe  mai  no ;  nolaila,  ua  ola  na 
keiki  uuku,  110  ka  mea,  ua  hiki  ole  ia  lakou  ke  hana  hewa; 
no  ia  mea,  ua  laweia  aku  ka  poino  o  Adamu  mai  o  lakou  ae 
iloko  o'u,  i  ole  ai  ia  he  mana  maluna  o  lakou;  a  ua  hoopauia 

aku  ke  kanawai  o  ke  okipoepoe  ana  iloko  o'u.  A  mamuli  o 
keia  ano  i  hoike  mai  ai  ka  Uhane  Hemolele  i  ka  olelo  a  ke 
Akua  ia'u  ;  nolaila,  e  ka'u  keiki  aloha  ia,  ua  ike  au  he  hooma- 
ewaewa  kohu  loa  no  ia  imua  o  ke  Akua,  ke  bapetizo  aku  oukou 
i  na  keiki  uuku.  Aia  hoi,  ke  i  aku  nei  au  ia  oe,  o  keia  kau  e 
ao  aku  ai,  o  ka  mihi  ame  ka  bapetizo  ana  i  ka  poe  ku  i  ka  hoo- 
kolokoloia  a  hiki  hoi  ke  hana  hewa;  he  oiaio,  e  ao  aku  i  na 
makua  e  mihi  lakou  a  e  bapetizoia  e  pono  ai,  a  e  hoohaahaa  ia 
lakou  iho  me  ka  lakou  poe  keiki  uuku,  a  e  hoolaia  auanei  la- 
kou  apau  me  ka  lakou  poe  keiki  uuku;  aohe  e  pono  ka  mihi 
o  ka  lakou  poe  keiki,  aohe  hoi  ka  bapetizoia  ana." 

ii.  N.  Aole  anei  i  ao  kekahi  poe  aole  e  hoolaia 
na  keiki  uuku  ke  bapetizo  ole  ia  lakou? 

H.  Ae,  pela  ke  ao  ana  o  kekahi  poe.  Aka,  ua 
hewa  loa  ia  a  i  mea  hoopailua  imua  o  ke  Akua.  Buke 
a  Moramona,  Moroni  8:9,  13-16,  19-21. 

E  hai  mai  oe  i  ka  pauku. 

"Aia  hoi,  o  ka  bapetizo  ana,  ea,  i  ka  mihi  no  ia  i  ka  hooko 
ana  i  na  kauoha  i  ke  kalaia  ana  o  na  hala.  Aka,  ua  ola  na 
keiki  uuku  iloko  o  Kristo,  mai  ka  hookumuia  ana  mai  o  ke  ao 
nei ;  ina  aole  pela,  he  Akua  lawe  kapakahi  ke  Akua,  a  he  Akua 
lolelua  no  hoi,  a  he  mea  manao  nui  i  ko  na  kanaka  helehelena; 
no  ka  mea,  ehia  la  ka  nui  o  na  keiki  uuku  i  make  me  ka  ba- 
petizo  ole  ia.  Nolaila,  ina  ua  hiki  ole  i  na  keiki  uuku  ke 
hoolaia  me  ka  bapetizo  ole  ia,  alaila  ua  hele  aku  ua  poe  nei  i 
ke  gehena  pan  ole.  Aia  hoi,  ke  i  aku  nei  au  ia  oe,  o  ka  mea 
e  manao  ana  he  mea  e  pono  ai  e  bapetizoia  na  keiki  uuku,  aia 
no  ia  ma  ke  au  o  ka  awaawa,  a  ma  na  mea  paa  o  ka  hewa ; 
aole  ona  manaoio,  manaolana,  aohe  no  hoi  he  aloha ;  nolaila, 
ina  paha  e  hookiia  aku  oia  oiai  oia  ma  ia  manao,  e  iho  aku 
no  oia  ilalo  i  Gehena.  No  ka  mea,  heweliweli  no  ka  hewa  e 
manao  e  hoola  ana  ke  Akua  i  kekahi  keiki  no  ka  bapetizo 
ana,  a  e  make  ana  kekahi  no  kona  bapetizo  ole  ia  ana.  Auwe 
ka  mea  nana  e  hookapae  ae  i  na  aoao  o  ka  Haku  mamuli  o 
keia  ano,  no  ka  mea,  e  make  auanei  lakou,  ke  mihi  ole  lakou. 
Aia  hoi,  ke  olelo  aku  nei  au  me  ka  wiwo  ole,  me  ka  mana  mai 
ke  Akua  mai.     *     *     * 

"Ua   hiki   ole   i   na   keiki    uuku   ke   mihi ;    nolaila,   he   hewa 

weliweli  e  hoole  i  na  lokomaikai  maemae  o  ke  Akua  ia  lakon, 
no  ka  mea,  ua  ola  lakou  apau  iloko  ona  no  kona  lokomaikai.  A 
o  ka  mea  e  olelo  ana,  e  bapetizo  na  keiki  uuku  e  pono  ai.  ke 
hoole  la  oia  i  na  lokomaikai  o  Kristo,  a  e  hoolilo  ana  i  kona 
kalahala  ana  ame  ka  mana  o  kona  hoolapanai  ana,  i  mea  ole. 
Auwe  ka  poe  e  like  me  ia,  no  ka  mea,  e  kokoke  ana  lakou  i  ka 
make,  i  gehena,  a  i  ka  eha  pau  ole.  Ke  olelo  wiwo  ole  aku 
nei  au  ia  mea,  ua  kauoha  mai  la  ke  Akua  ia'u." 

12.  N.     Ma  ka  makahiki  hea  la  e  kupono  ai  na 
keiki  e  bapetizo  ia? 

H.  I  ka  wa  e  maopopo  ai  ia  lakou  mawaena 
o  ka  pono  ame  ka  hewa  oia  hoi  i  ka  piha  ana  o  ko 
lakou  mau  makahiki  ewalu.  Berita  ame  na  Kauoha, 
68:25-28. 

E  hai  mai  oe  i  ka  pauku. 

"A  eia  kekahi,  ina  he  mau  keiki  ka  na  makua  iloko  o  Ziona, 
a  iloko  o  kona  mau  apana  i  kukuluia,  a  ao  ole  nae  ia  lakou  e 
hoomaopopo  i  ka  mihi,  ka  manaoio  iloko  o  Kristo  ke  Keiki  a 
ke  Akua  ola,  a  o  ka  bapetizo  ana  ame  ka  haawina  o  ka  Uhane 
Hemolele,  ma  ke  kau  ana  o  na  lima,  i  ka  wa  i  piha  ai  na  maka- 
hiki  ewalu,  e  kau  110  ka  hewa  maluna  iho  o  ke  poo  o  na  ma- 
kua ;  no  ka  mea,  he  kanawai  keia  i  na  mea  apau  e  noho  ana  ma 
Ziona,  a  ma  na  apana  apau  ona  i  kukuluia :  a  e  bapetizoia  ka 
lakou  mau  keiki  no  ke  kalaia  ana  o  ko  lakou  mau  hala  i  ka  piha 
ana  o  na  makahiki  ewalu,  a  e  loaa  ke  kauia  ana  o  na  lima ;  a  e 
ao  aku  hoi  lakou  i  ka  lakou  mau  keiki  e  pule,  a  e  hele  me  ka 
pololei  imua  o  ke  Akua." 

13.  N.     Heaha  ka  inoa  i  kapaia  ai  ka  bapetizo  ana 
i  kekahi  manawa  ? 

H.  O  ke  kanawai  o  ke  komo  ana,  a  o  ka  puka 
o  ke  aupuni  o  ke  Akua. 

14.  N.     No  ke  kumu  hea  la  i  kapaia  ai  ka  bape- 
tizo  ana  pela? 

H.     No  ka  mea,  ma  o  ka  hewa  la  i  lilo  ai  ka- 

naka  i  malihini  i  ke  Akna,  aka  ma  kc  komo  ana  iloko 
o  ka  puka  o  ka  bapetizo  ana  e  lilo  hou  ai  lakou  i  mau 
keiki  nana,  a  i  mau  lala  o  kona  aupuni. 


MOKUNA  XII. 


KA  UHANE  HEMOLELE. 

i.  N.  Heaha  ke  kuleana  o  ke  kanaka  e  loaa  ma- 
hope  iho  o  kona  bapetizoia  ana? 

H.     Ka  haawina  o  ka  Uhane  Hemolele. 

2.  N.  Kapa  iho  la  o  Iesu  i  ka  Uhane  Hemolele 
heaha  ? 

H.     O  ke  Kokua. 

3.  N.  No  ke  kumu  hea  la  i  haawiia  mai  ai  ka 
Uhane  Hemolele? 

H.  I  mea  e  hooluolu  i  ka  manao  a  e  hoopau 
i  ke  kaumaha;  i  mea  hoi  e  hoomalamalama  ai  i  ka 
naau,  e  ikaika  ai  ka  hoomanao  ana,  a  i  mea  no  hoi  e 
alakai  ai  iloko  o  ka  oiaio  apau.     Ioa.  14:26. 

E  hai  mai  oe  i  na  pauku. 

"Aka,  o  ke  Kokua,  o  ka  Uhane  Hemolele,  ka  mea  a  ka 
Makua  e  hoouna  mai  ai  ma  ko'u  inoa  nana  oukou  e  ao  mai 
i  na  mea  apau,  a  e  hoike  mai  ia  oukou  i  na  mea  apau  a'u  i 
olelo  aku  ai  ia  oukou." 

4.  N.     Heaha  na  hoailona  o  ka  Uhane  Hemolele? 
H.     Eia  no  kekahi:     o  na  hihio,  na  moe  uhane, 

na  wanana,  ka  olelo  ana  i  na  olelo  ano  e,  ka  hoomao- 
popo  ana  i  na  olelo  e,  ka  ike  ana  i  na  uhane  ame  na 
anela,  ka  ike,  ka  naauao,  ka  manaoio  ikaika,  ka  hoola 
ana  ame  na  mea  kupanaha,  a  pela  aku.  I  Kor.  12:8- 
11,  Buke  a  Moramona,  Moroni  10:8-16. 

E  hai  mai  oe  i  na  pauku. 

"No  ka  mea,  ua  haawiia  mai  i  kekahi  e  ka  Uhane,  ka  olelo 

akamai;  a  i  kekahi  ka  olelo  hoonaauao,  na  ka  Uhane  hookahi 
no.  A  i  kekahi,  ka  manaoio,  na  ka  Uhane  hookahi  no;  a  i  ke- 
kahi,  ka  oihana  hoola,  na  ka  Uhane  hookahi  no.  A  i  kekahi, 
ka  hana  i  na  hana  mana ;  a  i  kekahi,  ka  wanana ;  a  i  kekahi,  ka 
ike  maopopo  i  na  uhane;  a  i  kekahi  ka  olelo  e;  a  i  kekahi 
ka  hoomaopopo  i  na  olelo  e.  Na  kela  Uhane  hookahi  i  hana 
ia  mau  mea  apau,  me  ka  haawi  aku  i  kela  kanaka  i  keia  ka- 
naka,  e  like  me  kona  makemake." 

"A  ke  ao  ikaika  hou  aku  nei  au  ia  oukou,  e  ko'u  poe  hoa- 
hanau,  i  ole  ai  oukou  e  hoole  aku  i  na  haawina  o  ke  Akua,  no 
ka  mea,  ua  nui  ia  mau  mea;  a  ke  hele  mai  nei  ia  mau  mea 
mai  ia  Akua  hookahi  mai.  A  ua  nui  na  ano  o  ka  lawelaweia 
ana  o  keia  mau  haawina ;  aka,  o  ke  Akua  hookahi  nana  e  hana 
nei  i  na  mea  apau ;  a  ua  haawiia  mai  ia  mau  mea  ma  na  hoike 
ana  o  ka  Uhane  o  ke  Akua  i  na  kanaka,  e  pono  ai  lakou.  No 
k  amea  aia,  ua  haawiia  mai  i  kekahi  e  ka  Uhane  o  ke  Akua, 
i  ao  aku  ai  oia  i  ka  olelo  o  ka  naauao;  a  i  kekahi,  i  ao  aku  ai 
oia  i  ka  olelo  o  ka  ike  ma  ka  uhane  hookahi  no;  a  i  kekahi,  ka 
manaoio  nui  loa ;  a  i  kekahi,  na  haawina  o  ka  hoola  ana  ma  ka 
uhane  hookahi  no.  A  i  kekahi  hoi,  i  hana  aku  ai  oia  i  na 
hana  mana  nui;  a  i  kekahi  hoi  i  wanana  aku  ai  oia  no  na  mea 
apau;  a  i  kekahi  hoi,  ka  ike  ana  i  na  anela  ame  na  uhane  lawe- 
lawe;  a  i  kekahi  hoi,  na  ano  apau  o  na  olelo;  a  i  kekahi  hoi, 
ka  hoomaopopo  ana  i  na  olelo  ame  kela  ano  keia  ano  o  na 
olelo." 

5.  N.  Pili  mau  anei  keia  mau  hoailona  i  ka  Eka- 
lesia  o  ke  Akua? 

H.  Ae.  I  na  manawa  apau  i  kukulu  ai  ke 
Akua  i  kona  Ekalesia  maluna  o  ka  honua  pili  no  na 
hoailona  o  ka  Uhane  i  na  mea  apau  i  manaoio  mai  a 
i  malama  i  na  kauoha  a  ke  Akua.  Oih.  2:38,  39,  Buke 
a  Moramona,  Moroni  7:35,  36,  37;  10:19. 

E  hai  mai  oe  i  na  pauku. 

"E  mihi,  a  e  bapetizoia  oukou  apau  iloko  o  ka  inoa  o  Iesu 
Kristo,  i  kalaia  mai  na  hala,  a  e  loaa  ia  oukou  ka  haawina  o 
ka  Uhane  Hemolele.     No  ka  mea,  no  oukou  ka  olelo  hoolana, 

a  no  ka  oukou  poe  keiki,  a  no  ka  poe  i  kahi  mamao  aku,  a  no 
na  mea  apau  a  ka  Haku,  a  ko  kakou  Akua  e  hea  mai  ai." 

"Ua  oki  ae  la  anei  ka  la  o  na  hana  mana?  a  ua  oki  ae  la 
anei  na  anela  i  ikeia  e  na  keiki  a  kanaka?  a  ua  aua  aku  anei 
oia  i  ka  mana  o  ka  Uhane  Hemolele,  mai  o  Iakou  ae?  a  e 
hana  anei  oia  pela,  eiai  e  man  ana  ka  manawa,  a  e  ku  ana  ka  ho- 
nua,  a  e  noho  ana  kekahi  kanaka  maluna  iho  o  ka  ili  ona  e 
hoolaia  ai?     Aia  hoi,  ke  i  aku  nei  au  ia  oukou,  aole." 

"A  ke  ake  nei  au  e  ao  ikaika  aku  ia  oukou,  e  kuu  poe  hoa- 
hanau  alohaia,  e  hoomanao  oukou  oia  like  no  ia,  i  ka  la  ine- 
hinei,  i  keia  la,  a  no  ka  wa  pau  ole,  a,  aole  loa  e  hoopauia 
aku  keia  mau  haawina  apau  a'u  i  olelo  aku  ai,  no  ko  ka  uhane 
ia  mau  mea  a  mau  loa  aku,  oiai  e  ku  ana  ke  ao  nei,  aka, 
mamuli  o  ka  hoomaloka  o  na  keiki  a  kanaka  wale  no  e  pau  ai." 

6.  N.  Aole  anei  i  a'o  kekahi  poe  ua  hoopauia  na 
haawina  o  ka  Uhane,  a  aole  lakou  e  pono  hou  ai  i  keia 
mau  la? 

H.  Ae,  aka  he  mau  kumu  wahahee  lakou  a 
e  hoaia  ka  huhu  o  ke  Akua  ia  lakou,  no  ka  meay  ma 
kahi  i  loaa  ole  ia'i  keia  mau  haawina  malaila  no  e 
alii  ai  ka  hoomaloka,  ka  pouli,  ka  pioloke  ke  kue  ana 
ame  ka  inoino.  Mika  2:6,  7;  Buke  a  Moramona,  III 
Nepai  29:5,  6,  7;  Moramona  9:7-11;  Moroni  10:24, 
25,  26. 

E  hai  mai  oe  i  na  pauku. 

"Mai  hai  aku  i  ka  wanana,  aole  lakou  e  wanana  ia  lakou, 
aole  e  lawe  i  ka  hilahila.  E  ka  mea  i  kapaia  o  ka  hale  o 
Iakoha,  ,ua  nawaliwali  anei  ka  uhane  o  Iehova?  O  keia  anei 
kana  mau  hana?  Aole  anei  he  maikai  ka'u  mau  olelo  i  ka 
mea  e  hele  pono  ana?" 

"Auwe  ka  mea  e  keehi  ana  ma  na  hana  ana  a  ka  Haku ;  he 
oiaio,  auwe  ka  mea  nana  e  hoole  ia  Kristo  ame  kana  mau 
hana ;  he  oiaio,  auwe  ka  mea  nana  e  hoole  i  na  hoike  ana  a  ka 
Haku,  a  olelo  ae,  E  hana  hou  ole  ana  ka  Haku  ma  o  ka  hoike 
ana  la,  aole  hoi  ma  o  ka  wanana  la,  aole  hoi  ma  o  na  haawina 
la,  aole  hoi  ma  o  na  olelo  la,  aole  ma  o  na  hoola  ana  la,  aole 
hoi  ma  o  ka  mana  o  ka  Uhane  Hemolele  la;  he  oiaio,  auwe 

ka  mea  nana  e  olelo  ma  ia  la,  i  mea  e  loaa  ai  ka  waiwai.  aole 
e  hiki  ke  hanaia  kekahi  hana  mana  e  Iesu  Kristo;  no  ka  mea,  o 
ka  mea  e  hana  ana  i  keia,  e  lilo  auanei  ia  e  like  me  ke  keiki 
o  ka  make,  ka  mea  aole  nona  ke  aloha,  elike  me  ka  olelo  a 
Kristo." 

"A  eia  hou  ka'u  e  olelo  aku  nei  ia  oukou,  ka  poe  e  hoole 
ana  i  na  hoikeana  a  ke  Akua,  a  olelo  ae,  Ua  hoopauia  ae  la  ia 
mau  mea,  aole  no  na  hoikeana,  aole  no  hoi  na  wanana,  aole 
hoi  na  haawina,  aole  hoi  hoola  ana,  aole  hoi  olelo  ana  me  na 
olelo  e,  a  me  na  hoomaopopo  ana  i  na  olelo  e.  Aia  hoi,  ke  i 
aku  nei  au  ia  oukon,  o  ka  mea  e  hoole  ana  i  keia  mau  mea,  ua 
ike  ole  oia  i  ka  euanelio  o  Kristo;  he  oiaio,  ua  heluhelu  ole 
oia  i  na  palapala  hemolele;  ina  pela,  ua  hoomaopopo  ole  oia 
ia  mau  mea.  No  ka  mea,  aole  anei  kakou  i  heluhelu,  oia  like 
no  o  ke  Akua,  inehinei,  a  i  keia  la  no,  a  no  ka  wa  pau  ole,  a 
iloko  ona  aole  he  ano  lauwili  aole  loa  hoi  he  luli  iki.  Ano, 
ina  ua  noonoo  wale  oukou  ia  oukou  iho  he  akua  e  lauwili  an.a, 
a  iloko  ona  he  luli  iki,  alaila,  ua  noonoo  wale  oukou  :a  oukou 
iho  ike  kahi  akna,  aole  oia  he  Akua  o  na  hana  mana.  Aka  hoi, 
e  hoike  aku  no  'au  ia  oukou  he  Akua  o  na  hana  mana,  oia  no 
ke  Akua  o  Aberahama,  a  o  ke  Akua  o  Isaaka,  a  o  ke  Akua  o 
Iakoba;  a  oia  no  ke  Akua  hookahi  nana  i  hana  mai  i  na  lani 
a  me  ka  honua,  ame  ko  lakou  mau  mea  apau  i  piha  ai." 

Ano,  ke  olelo  aku  nei  au  i  ko  na  welau  apau  o  ka  honua,  ina 
e  hiki  mai  ka  la  e  hoopauia  ae  ka  mana  ame  na  haawina  o 
ke  Akua  mawaena  o  oukou,  e  hanaia  auanei  ia  mea  no  ka 
hoomaloka.  A  auwe  na  keiki  a  kanaka,  ina  pela  ia  auanei ;  no 
ka  mea,  aole  kekahi  mea  e  hana  ana  i  ka  pono  mawaen^  « 
oukou,  aole  loa  hookahi.  No  ka  mea,  in^  e  hana  ana  kekahi 
i  ka  pono  mawaena  o  oukou,  e  hana  no  oia  ma  ka  mana  a  ame 
na  haawina  o  ke  Akua.  A  auwe  ka  poe  nana  e  hoopau  ae  i 
keia  mau  mea  a  make,  no  ka  mea,  e  make  ana  lakou  iloko 
o  ko  lakou  mau  hewa,  a  ua  hiki  ole  ia  lakou  ke  hoolaia  ma 
ke  aupuni  o  ke  Akua ;  a  ke  olelo  aku  nei  au  ia  mea  mamuli 
o  na  olelo  a  Kristo,  aole  o'u  wahahee." 

7.  N.  Aole  anei  i  olelo  mai  o  Paulo  e  pau  keia 
mau  haawina? 

H.     Ae.     Aole  nae  a  hiki  i  ka  wa  e  hemolele 
ai  ka  poe  a  ke  Akua.     I  Kor.  13:8,  9,  10. 

E  hai  mai  oe  i  na  pauku. 

"He  mea  pau  ole  ke  aloha  .  Ina  he  wanana  e  pau  ia;  ina 
he  olelo  e,  e  pau  ia;  ina  he  akamai,  e  hoopauia  hoi  oia. 

"No  ka  mea,  ua  ike  pohihihi  kakou,  a  ua  wanana  pohihi 
aku." 

"Aka,  i  ka  wa  e  hiki  mai  ai  ka  hemolele,  alaila,  e  pau  ka 
mea  pohihihi  i  ka  liloia." 

8.  N.  Heaha  la  ke  kumu  i  pili  ole  ai  keia  mau 
haawina  o  ka  Uhane  Hemolele  i  kela  ame  keia  ekale- 
sia  o  ko  ke  ao  nei  ? 

H.     No  ko  lakou  manaoio  ole  i  ka  Ekalesia  o 
ke  Akua.    Buke  a  Moramona,  Moramona,  9:15-26. 

E  hai  mai  oe  i  ka  pauku. 

"Ano,  e  ka  poe  apau  i  noonoo  wale  ai  ia  oukou  iho  he  Akua 
i  hiki  ole  ke  hana  i  na  hana  mana,  ke  ninau  nei  au  ia  oukou, 
ua  hala  aku  anei  keia  mau  mea  apau,  a'u  i  olelo  ai  ?  Ua  hiki 
mai  anei  ka  hopena  i  keia  manawa?  Aia  hoi,  ke  i  aku  nei  au 
ia  oukou,  aole,  a  aole  i  hooki  ke  A^ua  e  noho  Akua  o  na  hana 
mana.  Aia  hoi,  aole  anei  he  kupanaha  ma  ko  kakou  mau  makar 
na  mea  a  ke  Akua  i  hana  ai?  He  oiaio,  a  owai  la  ka  mea 
i  hiki  ke  hoomaopopo  i  na  hana  kupanaha  a  ke  Akua?  Owai 
la  ka  mea  e  olelo  ae,  Aole  he  hana  mana  i  hanaia  ai  ka  lani 
ame  ka  honua  ma  kana  olelo;  a  ma  ka  mana  o  kana  olelo, 
ua  hanaia  ke  kanaka  no  ka  lepo  o  ka  honua ;  a  ma  o  ka  mana  o 
kana  olelo  ua  hanaia  na  hana  mana?  A  owai  la  ka  mea  e  olelo 
ae,  Aole  o  Iesn  Kristo  i  hana  i  na  hana  mana  ikaika  he  nui 
wale?  A  ua  nui  iia  hana  mana  ikaika  i  hanaia  ai  e  na  lima  o  ka 
poe  aposetolo.  A  ina  ua  hanaia  na  hana  mana  mamua,  alaila,  no 
ke  aha  la  ke  Akua  i  hooki  ai  i  ka  noho  ana  i  Akua  o  na  hana 
mana,  a  aole  nae  oia  e  loli  iki.  Aia  hoi,  ke  i  aku  nei  au  ia 
oukou  aole  oia  e  loli  ana ;  ina  pela  e  pau  kona  noho  Akua  ana ; 
aka,  aole  loa  e  pau  kona  noho  Akua  ana,  a  he  Akua  no  hoi  ia 
o  na  hana  mana.  A  o  ke  kumu  o  kona  hoopau  ana  c  hana  i  na 
hana  mana  mawaena  o  na  keiki  a  kanaka,  no  ka  emi  ana  ia  o 
lakou  iloko  o  ka  hoomaloka,  a  haalele  ae  i  ke  ala  pololei,  a  ike 

ole  i  ke  Akua  ka  mea  e  pono  ai  lakou  ke  paulele  aku.  Aia 
hoi,  ke  i  aku  nei  au  ia  oukou,  o  ka  mea  e  manaoio  ana  ia 
Kristo,  me  ke  kanalua  ole,o  kela  mea  keia  mea  ana  e  noi  aku 
ai  i  ka  Makua  ma  ka  inoa  o  Kristo  e  haawiia  mai  ia  iaia;  a 
aia  no  keia  olelo  hoolana  i  na  mea  apau,  a  hiki  aku  i  ko  na 
welau  o  ka  honua.  No  ka  mea  hoi,  penei  wahi  a  Iesu  Kristo 
i  kana  mau  haumana  e  kali  ana;  he  oiaio  a  i  kana  poe  hau- 
mana  apau  no  hoi,  ma  ka  hoolohe  ana  o  ka  lehulehii,  E  hele 
aku  oukou  i  na  aina  apau,  a  e  hai  aku  i  ka  euanelio  i  na  kanaka 
apau;  a  o  ka  mea  e  manaoio  mai  a  bapetizoia,  e  hoolaia  oia, 
aka,  o  ka  mea  manaoio  ole  mai,  e  hoohewaia  oia.  A  eia  no  na 
ouli  e  pili  pu  aku  i  ka  poe  e  manaoio  mai  ia'u,  ma  ko'u  inoa 
lakou  e  mahiki  aku  ai  i  na  daimonio;  e  olelo  no  hoi  lakou 
me  na  olelo  e;  e  kaikai  no  lakou  i  na  nahesa,  a  ina  e  inu  la- 
kou  i  ka  mea  make,  aole  lakou  e  poino  ia  mea;  e  kau  no  lakou 
i  ko  lakou  mau  lima  maluna  iho  o  ka  poe  ma'i,  a  e  ola  no  la- 
kou ;  aoka  mea  e  manaoio  mai  i  ko'u  inoa,  me  ke  kanalua  ole, 
ia  ia  au  e  hooiaio  aku  ai  i  ka'u  mau  olelo  apau,  a  hiki  aku  i  na 
welau  o  ka  honua.  Ano  hoi,  owai  la  ka  mea  e  hiki  ke  ku  e  i 
na  hana  a  ka  Haku?  Owai  la  ka  mea  hiki  ke  hoole  aku  i 
kana  mau  olelo  ?  Owai  la  ka  mea  e  aa  a'e  e  ku-e  aku  i  ka  mana 
loa  o  ka  Haku  ?  Owai  la  ka  mea  e  hoowahawaha  i  na  hana  a  ka 
Haku?  Owai  la  ka  mea  e  hoowahawaha  i  na  keiki  a  Kristo? 
Aia  hoi,  e  ka  poe  e  hoowahawaha  ana  i  na  hana  a  ka  Haku, 
no  ka  mea,  e  kahaha  no  oukou  a  make. 

9.  N.  Pehea  la  i  haawiia  ai  ka  Uhane  Hemolele 
i  ke  kanaka? 

H.  Ma  o  ke  kau  ana  la  o  na  lima  o  na  kau- 
wa  a  ke  Akua,  ka  poe  110  lakou  ka  mana  e  lawelawe 
ma  ia  mea.  Oih.  8:17;  Buke  a  Moramona,  Moroni 
2:1,  2,  3;  Berita  ame  na  Kauoha,  39:23. 

E  hai  mai  oe  i  na  pauku. 

"Alaila,  kau  iho  la  laua  i  na  lima  maluna  iho  o  lakou,  A 
loaa  iho  la  ia  lakou  ka  Uhane  Hemolele. 

"O  na  olelo  a  Kristo  ana  i  olelo  mai  ai  i  kana  poe  haumana, 
i  ka  poe  Umikumamalua  ana  i  wae  mai  ai,  me  ia  i  kau  iho  ai  i 
kona  mau  lima  maluna  o  lakou.     A  hea  ae  la  oia  ia  lakou  ma 

ka  inoa,  i  ka  i  ana,  E  hea  aku  oukou  i  ka  Makua  ma  ko'u 
inoa,  ma  ka  pule  ikaika ;  a  mahope  iho  o  ka  oukou  hana  ana 
i  keia  e  loaa  ia  oukou  ka  mana  e  haawi  aku  i  ka  Uhane  He- 
molele,  i  ka  mea  maluna  iho  ona  oukou  e  kau  iho  ai  i  ko  oukou 
mau  lima ;  a  ma  ko'u  inoa  e  haawi  aku  ai  oukou  ia  mea,  no  ka 
mea,  pela  ka  hana  a  ka'u  aposetolo. 

"A  eia  kekahi,  e  kau  iho  oukou  i  ko  oukou  mau  lima  ma- 
luna  iho  o  ka  poe  apau  a  oukou  e  bapetizo  aku  ai  i  ka  wai, 
a  e  loaa  ia  lakou  ka  haawina  o  ka  Uhane  Hemolele." 

10.  N.  Aole  anei  i  loaa  i  kekahi  poe  ka  Uhane 
Hemolele  me  ke  kau  ole  o  na  lima? 

H.  Ae,  o  Koranelio  ka  luna  haneri  kekahi  ame 
kona  hale  apau.     Oih.  10:44. 

E  hai  mai  oe  i  ka  pauku. 

"I  ka  Pet'ero  hai  ana  mai  i  keia  mau  olelo,  haule  mai  ka 
Uhane  Hemolele  maluna  o  ka  poe  apau  i  lohe  ia  olelo." 

11.  N.  Pehea  ka  pono  e  hana  ai  ka  poe  apau 
mahope  o  ko  lakou  loaa  ana  i  ka  Uhane  Hemolele  i 
launa  pu  mau  ai  ia  me  lakou  ? 

H.  He  pono  no  ia  lakou  e  noho  me  ka  naau 
haahaa,  me  ka  pule  mau,  a  e  hoao  e  malama  i  na 
kanawai  apau  a  ke  Akua ;  a  e  ola  hoi  ma  na  mea  apai; 
e  puka  mai  mai  ka  waha  mai  o  ka  Haku. 


MOKUNA  XIII. 


KA  AHAAINA  A  KA  HAKU. 

1.  N.     Heaha  ka  Ahaaina  a  ka  Haku? 

H.     O  ka  ai  ana  i  ka  berena  ame  ka  inu  ana 
i  ka  waina. 

2.  N.     Owai  anei  ka  mea  i  kukulu  mua  i  ka  aha- 
aina  a  ka  Haku? 

TT.     O  ka  Haku  o  īesu  Kristo. 

3-  N.  No  ke  aha  la  i  kukuluia  ai  keia  Ahaama? 
H.  I  mea  e  hoomanao  mau  ia  ai  kona  eha  ame 
kona  make  ana.     I  Kor.  n  123-26. 

E  hai  mai  oe  i  ka  pauku. 

"No  ka  mea,  ua  loaa  ia'u  na  ka  Haku  mai,  ka  mea  a'u  i 
haawi  aku  ai  na  oukou.  O  ka  haku  o  Iesu,  i  ka  po  ana  i 
kumakaia  ia  ai,  lalau  aku  la  ia  i  ka  berena;  a  pau  ka  hoaloha- 
loha  ana,  wawahi  iho  la  ia,  i  aku  la,  E  lawe  oukou,  e  ai ;  eia 
no  ko'u  kino  i  wawahiia  no  oukou.  E  hana  oukou  i  keia  me 
ka  hoomanao  mai  ia'u.  Pela  no  hoi  ke  kiaha,  mahope  o  ka  ai 
ana,  i  aku  la,  O  keia  kiaha,  o  ke  kauoha  hou  ia  iloko  o  ko'u 
koko.  E  hana  oukou  i  keia,  i  ko  oukou  wa  e  inu  ai,  me  ka 
hoomanao  mai  ia'u.  No  ka  mea,  i  na  wa  apau  loa  a  oukou  e 
ai  ai  i  keia  berena,  a  e  inu  hoi  i  keia  kiaha,  e  hai  aku  ana  ou- 
kou  i  ka  make  o  ka  Haku,  a  hiki  hou  mai  ia." 

4.  N.  Ua  hiki  anei  i  kela  mea  i  keia  mea  ke 
lawelawe  i  ka  Ahaaina  a  ka  Haku  ? 

H.  Aole,  o  na  mea  wale  110  i  loaa  ka  mana 
ka  poe  hiki. 

5.  N.  Mawaena  o  ka  poe  hea  la  i  kukulu  ai  o  Iesu 
i  ka  Ahaaina  a  ka  Haku? 

H.  Mawaena  o  kana  mau  haumana  ma  Iem- 
salema  mamua  o  kono  make  ana,  a  mawaena  o  ka 
poe  Nepai  mahope  iho  o  kona  alahou  ana.  Matt. 
26:26-29.     Buke  a  Moramona,  III  Nepai  18:1-12. 

E  hai  mai  oe  i  na  pauku. 

"I  ka  lakou  ai  ana,  lalau  iho  la  Iesu  i  ka  berena,  hoa- 
lohaloha  aku  la  ia,  wawahi  iho  la,  a  haawi  mai  la  na  ka  poe 
haumana,  i  mai  la,  E  lawe  oukou  e  ai,  o  ko'u  kino  keia.  La- 
lau  iho  la  hoi  oia  i  ke  kiaha,  hoalohaloha  aku  la,  haawi  mai  la 
ia  lakou,  i  mai  la,  E  inu  oukou  apau  i  keia ;  no  ka  mea.  o 
ko'u  koko  keia  no  ke  kauoha  hou,  i  hookaheia  no  na  mea 
he  nui  loa,  i  mea  e  kalaia  ai  na  hala.  Ke  olelo  aku  nei  au  ia 
oukou,  aole  au  e  inu  hou  i  ko  ka  huawaina  a  hiki  aku  i  ka  la 
e  inu  pu  ai  au  me  oukou  he  waina  hou  iloko  o  ke  aupuni  o 
ko'u  Makua." 

"A  kauoha  mai  la  o  Iesu  i  kana  poe  haumana  na  lakou  e 
lawe  aku  i  wahi  berena  a  waina  io  na  la.  A  oiai  lakou  e  hele 
aku  ana  i  wahi  berena  a  waina,  kauoha  mai  la  oia  i  na  kanaka 
e  noho  lakou  ilalo  ma  ka  honua.  A  i  ka  wa  i  hiki  ai  ka  poe 
haumana  me  ka  berena  ame  ka  waina,  lalau  iho  la  oia  i  ka  be- 
rena,  a  wawahi  ae  la  a  hoopomaikai  ae  la  ia;  a  haawi  mai  la 
i  na  haumana,  a  kauoha  mai  la  na  lakou  e  ai.  A  ia  lakou  i 
ai  ai,  a  ua  maona,  kauoha  m,ai  la  oia  ia  lakou  e  haawi  aku  i 
na  kanaka.  A  i  ka  wa  a  na  kanaka  i  ai  ai  a  maona,  olelo  mai 
la  ia  i  ka  poe  haumana,  Aia  hoi,  e  hooliloia  auanei  kekahi  mea 
mawaena  o  oukou,  a  e  haawi  aku  no  au  iaia  i  ka  mana  nana 
e  wawahi  i  ka  berena,  a  e  hoopomaikai  aku  ia,  a  e  haawi  aku 
i  ka  poe  kanaka  o  ko'u  ekalesia,  i  ka  poe  apau  e  manaoio  a  e 
bapetizoia  ma  ko'u  inoa.  A  o  keia  ka  oukou  e  malama  mau 
ai,  oia,  me  a'u  i  hana  ai,  oia,  me  a'u  i  wawahi  ai  i  ka  berena,  a 
hoopomaikai  ai  ia,  a  haawi  ai  ia  mea  ia  oukou.  A  e  hana 
oukou  i  keia  me  ka  hoomanao  mai  i  ko'u  kino,  a'u  i  hoike  aku 
ai  ia  oukou.  A  he  mea  hoike  auanei  ia  i  ka  Makua,  e  hoo- 
manao  mau  ana  oukou  ia'u.  A  ina  e  hoomanao  mau  mai  oukou 
ia'u,  e  loaa  no  ia  oukou  ko'u  Uhane  e  noho  pu  me  oukou." 

"A  eia  kekahi,  iaia  i  olelo  mai  ai  i  keia  mau  olelo,  kauoha 
mai  la  oia  i  kana  poe  haumana  na  lakou  e  lawe  i  ka  waina  o 
ke  kiaha,  a  e  inu  ia  mea,  a  na  lakou  hoi  e  haawi  aku  i  na 
kanaka,  e  hiki  ia  lakou  ke  inu  ia  mea.  A  eia  kekahi,  hana  iho 
la  lakou  pela,  a  inu  iho  la  ia  mea,  a  ua  hoopihaia;  a  haawi 
aku  la  lakou  i  na  kanaka,  a  inu  iho  la  lakou,  a  ua  hoopihaia 
lakou.  A  i  ka  wa  a  ka  poe  haumana  i  hana  aku  ai  i  keia, 
olelo  mai  la  o  Iesu  ia  lakou,  Pomaikai  oukou  no  keia  mea  a 
oukou  i  hana  ai,  no  ka  mea,  o  keia  no  ka  hookoia  ana  o  ka'u 
mau  kauoha  a  e  hoike  ana  keia  mea  i  ka  Makua,  e  ae  ana 
oukou  e  hana  i  ka  mea  a'u  i  kauoha  aku  ai  ia  oukou.  A  e 
hana  mau  oukou  i  keia  i  ka  poe  i  mihi  a  i  bapetizoia  ma  ko'u 
inoa;  a  e  hana  oukou  i  keia  me  ka  hoomanao  i  ko'u  koko,  a'u 
i  hookahe  aku  ai  no  oukou,  i  hoike  aku  ai  oukou  i  ka  Makua, 
e  hoomanao  mau  ana  oukou  ia'u.  A  ina  e  hoomanao  mau  mai 
oukou  ia'u,  e  loaa  ia  oukou  ko'u  Uhane  e  noho  pu  me  oukou. 
A  ke  haawi  aku  nei  an  ia  oukou  i  kauoha  na  oukou  e  hana 
i  keia  mau  mea.     A  ina  e  hana  mau  oukou  i  keia  mau  mea, 

pomaikai   oukou,   no   ka   mea,   ua   kukuluia   oukou   maluna   o 
ko'u  pohaku." 

6.  N.  He  kuleana  anei  ko  na  lala  apau  o  ka  Eka- 
lesia  o  Kristo  e  ai  i  ka  Ahaaina  a  ka  Haku? 

H.  Ae,  he  kuleana  no,  koe  wale  no  ka  poe 
hewa.  I  Kor.  iī  127-30;  Buke  a  Moramona,  III  Nepai 
18:26-33;  Berita  ame  na  Kauoha  XLVI 14. 

E  hai  mai  oe  i  na  pauku. 

"Nolaila,  o  ka  mea  i  ai  i  keia  berena,  a  e  inu  i  ko  ke  kiaha 
o  ka  Haku,  me  ka  pono  ole,  ua  hewa  ia  i  ke  kino  ame  ke  koko 
o  ka  Haku." 

"E  noonoo  ke  kanaka  ia  ia  iho,  a  pela  ia  e  ai  ai  i  ka  berena, 
a  pela  hoi  ia  e  inu  ai  i  ko  ke  kiaha." 

"No  ka  mea,  o  ke  kanaka  nana  e  ai,  a  e  inu  hoi  me  ka  pono 
ole,  ua  ai  no  ia  a  ua  inu  i  ka  hoahewaia  nona  iho,  no  kona 
hoomaopopo  ole  ana  i  ke  kino  o  ka  Haku." 

"Nolaila,  ua  nui  loa  ka  poe  o  oukou  i  nawaliwali,  a  i  mai- 
mai,  a  ua  nui  no  ka  poe  i  moe." 

"Ano,  eia  kekahi,  ia  Iesu  i  olelo  mai  ai  i  keia  mau  olelo, 
huli  hou  mai  la  ia  i  kona  mau  maka  i  kana  poe  haumana  ana  i 
wae  mai  ai,  a  olelo  mai  la  ia  lakou.  Aia  hoi,  oiaio,  he  oiaio 
ka'u  e  olelo  aku  nei  ia  oukou,  ke  haawi  aku  nei  au  ia  oukou  i 
kekahi  kauoha  hou,  alaila  he  pono  no'u  ke  hele  aku  i  ko'u 
Makua  i  hooko  aku  ai  au  i  na  kauoha  e  ae,  ana  i  haawi  mai 
ai  ia'u.  Ano  hoi,  eia  ke  kauoha  a'u  e  haawi  aku  nei  ia  oukou, 
Mai  ae  aku  oukou  me  ka  ike  i  kekahi  mea,  e  ai  i  kuu  i'o,  ame 
kuu  koko  me  ka  pono  ole,  i  ka  wa  a  oukou  e  lawelawe  aku  ai 
ia  mea,  no  ka  mea,  o  ka  mea  e  ai  ana  a  e  inu  ana  i  kuu  io  a 
me  kuu  koko  me  ka  pono  ole,  e  ai  ana  a  e  inu  ana  oia  i  ka 
hoohewaia  i  kona  uhane  iho;  nolaila,  ina  ua  ike  oukou  ua 
pono  ole  kekahi  kanaka  e  ai  a  e  inu  i  kuu  io  a  i  kuu  koko,  e 
papa  aku  oukou  ia  ia ;  aole  nae  oukou  e  hoolei  aku  ia  ia  mai  o 
oukou  aku,  aka  na  oukou  e  lawelawe  aku  ia  ia,  a  e  pule  aku 
nona  i  ka  Makua,  ma  ko'u  inoa,  a  ina  paha  e  mihi  oia,  a  ba- 
petizoia  ma  ko'u  inoa,  alaila  na  oukou  e  hookipa  ia  ia,  a  e 
lawelawe  aku  ia  ia  i  kuu  io  ame  kuu  koko ;  aka  ina  e  mihi  ole 
oia,  aole  loa  ia  e  helu  pu  ia  mawaena  o  ko'u  poe  kanaka,  i 
anai  ole  ai  oia  i  ko'u  poe  kanaka,  no  ka  mea,  aia  hoi,  ua  ike 

au  i  ka'u  poe  hipa,  a  ua  heluia  lakou;  aole  nae  oukou  e  hoolei 
īa  ia  mawaho  o  ko  oukou  mau  halehalawai,  aole  hoi  ko  oukou 
mau  wahi  e  hoomana'i,  no  ka  mea,  na  oukou  e  hoomau  e  lawe- 
lawe  aku  i  ka  poe  me  neia;  no  ka  mea,  aole  oukou  i  ike  anoai 
e  hoi  mai  lakou  a  e  mihi,  a  e  hele  mai  io'u  nei  me  ka  manao 
īkaika  o  ka  naau,  a  na'u  auanei  e  hoola  aku  ia  lakou,  a  e  lilo 
oukou  i  poe  e  lawe  mai  ai  i  ke  ola  io  lakou  la.  Nolaila,  e 
malama  i  keia  mau  olelo  a'u  i  kauoha  aku  ai  ia  oukou,  i  komo 
ole  mai  ai  oukou  malalo  iho  o  ka  hoohewaia  ana,  no  ka  mea, 
auwe^ka  mea  a  ka  Makua  e  hoohewa  aku  ai." 

"Ke  kauohaia  nei  hoi  oukou  apau  e  kipaku  ole  aku  i  kekahi 
mea  o  ka  Ekalesia  mailoko  ae  o  ko  oukou  mau  halawai  aha- 
ama  a  ka  Haku ;  eia  nae,  ina  ua  hana-hewa  kekahi,  e  ai  ole  īa 
a  hoopau  oia  i  kona  hewa." 

7.  N.     Pehea  e  lawelaweia  ai  ka  berena? 

H.  Wawahi  ka  mea  nona  ka  mana  i  ka  berena 
a  hoopomaikai  oia,  alaila  haawi  aku  la  i  ka  Ekalesia 
i  akoakoa  malaila.     Berita  ame  na  Kauoha,  20:75-77. 

E  hai  mai  oe  i  ka  pauku. 

"He  pono  no  ke  halawai  pinepine  ka  Ekalesia  e  ai  i  ka  be- 
rena  a  e  inu  hoi  i  ka  waina,  me  ka  hoomanao  ana  i  ka  Haku  o 
Iesu,  a  e  lawelawe  no  ka  Lunakahiko,  i  ole,  ke  Kahuna  Aa- 
rona  ia  mea;  a  penei  oia  e  lawelawe  aku  ai  ia  mea;  e  kukuli 
iho  oia  me  ka  Ekalesia,  a  e  kahea  aku  i  ka  Makua  me  ka  pule 
haahaa  i  ka  i  ana  aku :  E  ke  Akua,  ka  Makua  Mau  Loa,  ke 
noi  aku  nei  makou  ia  oe,  ma  ka  inoa  o  kau  keiki  o  iesu  Kristo, 
e  hoopomaikai  a  e  hoolaa  mai  i  keia  berena  i  na  uhane  o  ka 
poe  a  pau  e  ai  ana  ia  mea,  i  ai  ai  lakou  ma  ka  hoomanao  i  ke 
kino  o  kau  Keiki,  a  e  hoike  aku  ia  oe,  e  ke  Akua,  ka  Makua 
Mau  Loa,  e  ae  ana  lakou  e  lawe  maluna  iho  o  lakou  i  ka  inoa 
o  kau  Keiki,  a  e  hoomanao  mau  iaia,  a  e  malama  i  kana  mau 
kauoha,  ana  i  haawi  mai  ai  ia  lakou,  i  loaa  mau  ai  ia  lakou 
kona  Uhane  e  noho  pu  me  lakou.    Amene. 

8.  N.     Pehea  e  lawelaweia  ai  ka  waina? 

H.  E  hoopomaikai  ka  mea  nona  ka  mana  i  ka 
waina  alaila  e  haawi  aku  i  ka  Ekalesia.  Berita  ame 
na  Kauoha  20:78,  79. 


60 

E  hai  mai  oe  i  ka  pauku. 

Ke  ano  o  ka  lawelawe  ana  i  ka  waina.  E  lawe  hoi 
oia  i  ke  kiaha  i  ka  i  ana  aku :  "E  ke  Akua,  ka  Makua 
Mau  Loa,  ke  noi  aku  nei  makou  ia  oe,  ma  ka  inoa  o 
Kau  Keiki  o  Iesu  Kristo,  e  hoopomaikai  a  e  hoolaa  mai 
i  keia  waina  ina  uhane  o  ka  poe  apau  e  inu  ana  ia  mea, 
i  hana  ai  lakou  ia  mea  ma  ka  hoomanao  i  ke  koko  o 
Kau  Keiki,  i  hookaheia  ai  no  lakou,  i  hoike  aku  ai  la- 
kou  ia  oe,  e  ke  Akua  ka  Makua  Mau  Loa,  e  hoomanao 
mau  ana  lakou  iaia,  i  loaa  ai  ia  lakou,  korra  Uhane  e 
noho  pu  me  lakou.    "Amene." 

9.  N.     E  ai  hou  anei  o  Iesu  Kristo  i  ka  Ahaaina? 
H.     Ae,  i  ka  wa  ana  e  hiki  hou  mai  ai  i  ka 

honua.     Berita  ame  na  Kauoha,  27:5-7,  9-12,  14. 

E  hai  mai  oe  i  na  pauku. 

"Nolaila,  mai  kahaha,  no  ka  mea,  e  hiki  mai  ana  ka  hora  e 
inu  hou  au  i  ka  hua  o  ka  laau  waina  me  oukou  ma  ka  honua, 
ame  Moroni.  *  *  ame  Eliasa  (Elias)  ame  Ioane  hoi  ke 
keiki  a  Zakaria,  *  *  me  Elia  hoi,  *  *  me  Iosepa  ame 
Iakoba,  ame  Isaaka,  ame  Aberahama  ko  oukou  mau  makua, 
ma  o  lakou  la  i  mau  ai  na  mea  i  olelo  mua  ia  ai.  Ame  Mikaela, 
oia  hoi  o  Adamu  ka  makua  o  na  kanaka  apau,  ke  alii  o  na  mea 
apau  ka  Makamua  o  na  la.  *  *  Ame  Petero  ame  Iakoba 
ame  Ioane,  *  *  ame  na  mea  hoi  apau  a  ko'u  Makua  i  haa- 
wai  mai  ai  ia'u  ma  ka  honua. 

10.  N.  Ua  lawelawe  mauia  anei  ka  berena  ame  ka 
waina  maoli  i  ka  Ahaaina  a  ka  Haku? 

H.  Aole.  Ua  lawe  ia  ka  wai  i  kekahi  ma- 
nawa,  ke  hiki  ole  ke  loaa  ka  waina  i  hanaia  e  ka  Eka- 
lesia. 

11.  N.  Ua  oluolu  anei  ke  Akua  i  ko  kakou  inu 
ana  i  ka  wai  ina  ua  hiki  ole  ke  loaa  ka  waina? 

H.  Ae,  no  ka  mea,  ma  o  kekahi  hoike  ana 
la  mai  ke  Akua  mai  i  lawelawe  mua  ia  ai  ka  wai  ma 

ka  Ahaaina  a  ka  Haku,  Berita  ame  na  Kauoha,  27:2-5. 

E  hai  mai  oe  i  ka  pauku. 

"Nolaila  hoi,  ke  i  aku  nei  au  ia  oukou,  he  mea  ole  ia  ka 
mea  a  oukou  e  ai  ai  a  e  inu  ai  hoi,  i  ka  wa  a  oukou  e  ai  ai 
i  ka  Ahaaina  a  ka  Haku,  ke  hana  oukou  ia  mea  me  ka  maka 
kaawale  i  kuu  pono,  e  hoomanao  ana  i  ka  Makua  i  ko'u  kino  i 
haawiia  ai  no  oukou,  ame  ko'u  koko  i  hookaheia  ai  no  ke  kala 
ana  i  ko  oukou  mau  hala;  nolaila  ke  haawi  aku  nei  au  ia  ou- 
kouti  kekahi  kauoha,  aole  oukou  e  kuai  i  ka  waina,  aole  hoi 
i  na  mea  inn  ikaika  mai  ko  oukou  mau  enemi  mai ;  nolaila  e  inu 
ole  oukou  i  kekahi  ke  hana  oleia  mawaena  o  oukou  iho,  oiaio, 
iloko  o  keia  ke  aupuni  o  ko'n  Makua  e  kukuluia  ana  ma  ka 
honua  aia  hoi,  he  naauao  keia  iloko  o'u." 

12.  N.  Heaha  na  mea  i  manaoia  ai  i  ke  kukulu 
ana  i  ka  Ahaaina  a  ka  Haku  ? 

H.  Ua  kukuluia  i  mea  e  hoomanao  mau  ia  ai 
ka  eha  ame  ka  make  ana  o  Iesu  Kristo,  a  i  mea  hoi  e 
noonoo  ai  na  lala  o  ka  Ekalesia,  i  ke  kumu  o  ka  make 
ana  o  ko  lakou  Hoolapanai ;  a  pela  e  alakaiia  ai  lakou  e 
haahaa,  a  e  lokahi,  i  mahuahua  ai  kona  Uhane  iloko 
o  lakou,  i  lokahi  ai  lakou  me  ia. 


MOKUNA  XIV. 


KA  EKALESĪA  O  KRISTO. 

1.  N.     Ma  ka  inoa  hea  la  i  kapaia  aku  ai  ka  poe 
apau  i  komo  iloko  o  ka  Ekalesia  o  īesu  Kristo? 

H.     Ua  kapaia  lakou  Ka  Poe  Ho<mo. 

2.  N.     Owai  ka  inoa  o  ka  Ekalesia  holookoa? 
H.     Ka  Ekalesia  o  Iesu  Kristo  o  ka  Poe  Hoano 

o  na  La  Hope  nei. 

3.  N.     Ehia  na  Ekalesia  o  Kristo  ma  ka  honua  i 
ka  manawa  hookahi? 

H.  I  hookahi  wale  no,  eia  nae,  ua  nui  na 
apana,  aka,  e  lokahi  lakou  apau  e  pono  ai  malalo  iho 
o  ke  poo  hookahi.    Ep.  4:5. 

E  hai  mai  oe  i  ka  pauku. 

"Hookahi  no  Haku,  hookahi  manaoio.  hookahi  bapctizo 
ana." 

4.  N.  He  pono  anei  ke  kapaia  ka  Ekalesia  o  ke 
Akua  mamuli  o  keia  ano:  Ka  Ekalesia  Katolika,  ka 
Ekalesia  Kalawina,  ka  Ekalesia  Bihopa,  a  pela  aku^ 

H.     Aole  pono,  aole  ae  ke  Akua  e  kapaia  kona 
Ekalesia  mamuli  o  kanaka.    I  Kor.  1:10-13;  3:3-7. 
E  hai  mai  oe  i  na  pauku. 

"Ke  noi  aku  nei  au  ia  oukou,  e  na  hoahanan,  ma  ka  inoa  o 
ko  kakou  Haku  o  Iesu  Kristo,  i  olelo  oukou  apau  i  ka  mea 
hookahi,  i  ole  oukou  e  mokuahana,  a  i  paa  oukou  me  ka  naau 
hookahi,  ame  ka  lokahi  o  ka  manao.  E  na  hoahanau  o'u,  ua 
haiia  mai  ia'u  no  oukou,  na  ka  poe  ohua  o  Keloe;  ua  kuee 
oukou.  Ke  hai  aku  nei  au  i  keia,  ua  olelo  ae  kela  mea  keia 
mea  o  oukou,  No  Paulo  wau,  a  no  Apolo  wau,  a  no  Kepa  wau, 
a  no  Kristo  wau.  Ua  maheleia  anei  o  Kristo?  I  kaulia  anei 
o  Paulo  ma  ke  kea  no  oukou?  Ua  bapetizoia  anei  oukou  iloko 
o  ka  inoa  o  Paulo?" 

"Ma  ko  ke  kino  no  oukou  a  hiki  i  keia  wa ;  no  ka  mea,  i  ka 
oukou  paonioni  ana,  ame  ka  paio,  ame  ka  mokuahana,  aole 
anei  oukou  ma  ko  ke  kino,  a  hele  hoi  ma  ko  ke  kanaka,  I  ka 
olelo  ana  a  kekahi,  No  Paulo  wau,  a  o  kekahi,  No  Apolo  wau, 
aole  anei  oukou  ma  ko  ke  kino?  Heaha  hoi  o  Paulo?  Heaha 
o  Apolo?  Aole  anei  o  laua  na  kumu  i  manaoio  aku  ai  oukou, 
e  like  me  ka  haawi  ana  mai  o  ka  Haku  no  kela  kanaka  no 
keia  kanaka?  Na'u  no  i  kanu,  a  na  Apolo  no  i  hookahe  i  ka 
wai,  aka,  na  ke  Akua  no  i  hooulu.  Nolaila,  he  mea  ole  ka 
mea  nana  i  kanu,  he  mea  ole  ka  mea  nana  i  hookahe  i  ka  wai, 
aka,  he  mea  io  ke  Akua  ka  mea  nana  i  hooulu." 

5.  N.  He  mau  ekalesia  no  Kristo  anei  na  mea 
i  kapaia  ai  mamuli  o  kela  mau  inoa? 

H.     Aole,  no  ka  mea,  ua  kukuluia  lakou,  ma 

ka  naauao  o  ko  ke  ao  nei  ma  o  na  kanaka  !a  i  loaa 
ole  ka  mana  mai  ke  Akua  mai. 

6.  N.  No  ke  aha  la  i  haawiia  ai  keia  mau  inoa 
i  na  ekalesia  o  kanaka,  ka  poe  i  manao  no  ka  Eka- 
lesia  o  Kristo  lakou? 

H.  No  ka  mea,  aole  i  a'oia  ka  poe  nana 
lakou  i  kukulu  e  ka  Haku,  aole  hoi  lakou  i  hoo- 
maopopo  i  kona  makemake,  nolaila  ua  kapa  lakou 
i  ko  lakou  mau  ekalesia  mamuli  o  ka  mea  nana  i  ku- 
kulu,  i  ole,  mamuli  o  kekahi  kumu  manaoio  e  pili 
ana  i  ko  lakou  mau  ekalesia. 

7.  N.  Ua  lokahi  anei  kela  mau  ekalesia  malalo 
iho  o  ke  poo  hookahi? 

H.  Aole,  ua  mokuahana  lakou  me  ke  kue  mau 
kekahi  i  kekahi. 

8.  N.  Pehea  la  ka  manao  o  ke  Akua  e  pili  ana  i 
ka  poe  haalele  i  ka  Ekalesia  o  Kristo? 

H.     Iuda  16-19. 

E  hai  mai  oe  i  ka  pauku. 

"Oia  ka  poe  ohumu,  oluolu  ole,  e  hele  ana  ma  ko  lakou 
kuko  iho :  haanui  iho  la  ko  lakou  waha  me  ka  olelo  hookano 
aku,  mahalo  ae  la  hoi  i  ko  ke  kino  no  ka  ukuia  mai.  E  na 
hoalauna,  e  hoomanao  oukou  i  ka  olelo  i  olelo  mnaia  mai  ai  e  ka 
poe  lunaolelo  o  ko  kak'ou  Haku  o  Iesu  Kristo,  I  ko  lakou  hai 
ana  mai  ia  oukou,  i  ka  hope  o  ka  manawa  e  hiki  mai  ai  ka 
poe  haakei  e  hele  ana  ma  ko  lakou  kuko  aia  iho.  O  ka  poe 
i  hookaawale  ae  īa  lakou  iho,  ma  ke  kino  lakou,  aole  ma  ka 
Uhane." 

9.  N.  Ma  ka  inoa  hea  la  i  kapaia  aku  ai  ka  poe 
haalele  i  ka  Ekalesia  o  Kristo? 

H.  Ua  kapaia  lakou  he  poe  haalele,  no  ka 
mea,  ua  haule  lakou  mai  ka  pono  ae,  a  ua  haalele 
lakou  i  ka  oiaio. 

io.  N.  He  poe  haalele  anei  na  ekalesia  o  ko  ke 
ao  nei? 

H.  Aole  lakou  i  poe  haalele,  no  ka  mea,  aole 
no  ka  Ekalesia  o  Kristo  lakou  mamua,  nolaila  aole 
hiki  ia  lakou  ke  haalele. 

ii.  N.  No  ke  aha  la  i  kapaia  ai  keia  ka  Ekalesia 
o  Iesu  Kristo  o  ka  Poe  Hoano  o  na  La  Hope  nei? 

H.  I  mea  e  huikau  oleia  ai  ia  me  ka  Ekaksia 
nia  ka  wa  kahiko,  no  ka  mea,  o  na  la  hope  no  keia 
e  noho  nei  kakou. 

12.  N.  Pehea  i  haawiia  mai  ai  keia  inoa  i  ka 
Ekalesia.? 

H.  Ma  ka  hoike  ana  mai  ke  Akua  mai  ma  o 
Kana  kauwa  la  o  Iosepa  Samita  ke  kaula.  Berita 
ame  na  Kauoha,  115:1-4. 

E  hai  mai  oe  i  ka  pauku. 

"Oiaio,  penei  ka  olelo  a  ka  Haku  ia  oe,  i  ka'u  kauwa  o 
Iosepa  Samita  opio,  *  *  *  a  i  na  luna  ame  na  kanaka  apau 
o  ko'u  Ekalesia  o  Iesu  Kristo  o  ka  poe  Hoano  o  na  La  Hope 
nei  e  noho  kaawale  la  ma  na  wahi  apau  o  ka  honua,  110  ka 
mea,  peia  no  e  kapaia  aku  ai  ko'u  Ekalesia  ma  na  la  hope, 
oia  hoi,  ka 

"EKALESIA   O   IKSU    KRISTO   0    KA    P0E    HOANO   O   NA   LA    ĪĪOPE    NEI." 

13.  N.  Pehea  la  e  hoomaopopoia  ai  ka  Ekalesia 
o  Kristo  mawaena  o  na  ekalesia  e  ae  ? 

H.  Ua  nui  'no  na  mea  like  ole,  me  nei:  Kona 
Oihana  Kahuna,  ame  ke  ano  o  kona  kukuluia  ana, 
no  kona  alakaiia  ana  e  na  kaula  i  loaa  na  hoike  ana 
mai  ke  Akua  mai,  ka  pili  ana  o  na  haawina  ame  na 
hoopomaikai  ana  o  ka  Uhane  Hemolele  i  na  mea  apau 
i'manaoio  mai,  kona  ano  ku  i  ka  naauao  ame  ka  mae- 
mae  o  kona  mau  aoao  apau,  ka  lokahi  ame  ke  kui- 
kahi  o  ka  uhane,  kona  houluulu  ana  i  kona  mau  lala 

maiwaena  ae  o  ka  poe  hewa,  kona  kukulu  ana  i  na 
hale  halawai  ame  na  halelaa  i  hoolaaia  i  ke  Akua  aole 
i  na  halepule  i  hoolaaia  i  kanaka,  kona  hoomaauia  ana 
ame  kona  olelo  inoia  e  na  Ekalesia  e  ae  ame  na  poe 
kanaka  e  ae  apau  malalo  iho  o  ka  lani.  A  eia  hoi  ke- 
kahi,  ina  e  komo  ke  kanaka  iloko  o  ka  Ekalesia  o 
Kristo  me  ka  manaoio  ame  ka  malama  ana  i  na  ka- 
nawai  ame  na  rula  apau,  ua  hiki  no  iaia  ke  loaa  ka 
hoike  ana  mai  ke  Akua  mai  e  hooia  ana  i  ka  oiaio  o 
kona  Ekalesia. 

14.  N.  He  kuleana  anei  ko  kela  ame  keia  kanaka 
e  loaa  nona  iho  ka  hoike  ana  mai  ke  Akua  mai  ? 

H.     Ae,  ina  pela  kona  makemake  maoli  a  imi 
oia  ia  mea  me  ka  manaoio  nui.  īoa.  7:17;  Iak.  1 15,  6,  7. 

E  hai  mai  oe  i  na  pauku. 

"Ina  makemake  kekahi  e  hana  i  kona  makemake,  e  ike  no 
ia  i  ka  mea  a'u  e  olelo  nei,  na  ke  Akua  mai  ia,  aole  n'a'u  iho. 

"Ina  i  nele  kekahi  o  oukou  i  ke  akamai,  e  noi  aku  oia  i  ke 
Akua  i  ka  mea  i  haawi  lokomaikai  mai  no  na  mea  apau  me  ka 
hoino  ole  mai,  a  e  haawiia  mai  no  ia  nona.  Aka,  e  noi  aku  oia 
me  ka  manaoio,  aole  me  ke  kanalua;  no  ka  mea,  o  ka  mea  e 
kanalua  ana,  ua  like  no  ia  me  ka  ale  o  ke  kai  i  puhiia  e  ka  ma- 
kani  a  kupikipikio.  Mai  manao  ia  kanaka,  e  loaa  mai  ia  ia  ke- 
kahi  mea  na  ka  Haku  mai." 


M'OKUNA  XV. 


NA  KANAWAI  UMI. 

r.     N.     Ua  haawi  mai  anei  ke  Akua  i  papa  kanawai 
e  hoopololei  ai  i  ka  noho  ana  o  kona  poe  kanaka? 

H.     Ae,  haawi  mai  la  no  oia  i  na  kanawai  he 
umi  i  kana  poe  kanaka  ma  ka  wa  kahiko. 

2.  N.  Pehea  ka  olelo  a  ke  Akua  i  ka  hoomaka 
ana  o  ua  papa  kanawai  nei  ? 

H.  Ua  olelo  oia,  Owau  no  ka  Haku  ke  Akua. 
Puk.  20:2. 

E  hai  mai  oe  i  ka  pauku. 

"Owau  no  Iehova  0  kou  Akua  ka  mea  nana  oe  i  lawe  mai 
nei,  mai  ka  aina  o  Aigupita  mai,  mailoko  mai  hoi  o  ka  hale 
hooluhi." 

3.  N.  Pehea  la  ke  a'o  ana  o  ke  kanawai  mua  ia 
kakou? 

H.     E  hoomana  i  ke  Akua  wale  no.    Puk.  20:3. 
E  hai  mai  oe  i  ka  pauku. 
"Aole  ou  akua  e  ae  imua  o  ko'u  alo." 

4.  N.     Pehea  ke  ao  ana  o  ke  kanawai  elua? 
H.     Aole  e  hoomana  kii.     Puk.  20:4-6. 

E  hai  mai  oe  i  ka  pauku. 

"Mai  hana  oe  i  ke  kii  i  kalaiia  nou,  aole  ma  ka  like  ana  o 
kekahi  mea  i  ka  lani  iluna,  ame  ko  ka  honua  ilalo,  a  maloko 
hoi  o  ka  wai  malalo  o  ka  honua ;  mai  kulou  oe  ilato  ia  lakou, 
aole  hoi  e  hoomana  ia  lakou;  no  ka  mea,  owau  no  Iehova  o  kou 
Akua,  he  Akua  lili;  e  hoopai  ana  i  na  makua  hala  i  na  keiki, 
a  hiki  aku  i  ke  kuakahi  ame  ke  kualua  o  ka  poe  e  inaina  mai 
ia'u ;  a  e  aloha  ana  hoi  i  na  tausani  o  ka  poe  e  aloha  mai  ia'u, 
a  e  malama  hoi  i  ko'u  mau  kanawai." 

5.  N.     Pehea  ka  olelo  a  ke  kanawai  ekolu? 

H.  Aole  e  hoopuka  wale  aku  i  ka  inoa  o  ke 
Akua,  aole  hoi  e  hoohiki  ino  aku  ma  kona  inoa.  Puk. 
20:7. 

E  hai  mai  oe  i  ka  pauku. 

"Mai  hoohiki  wahahee  oe  i  ka  inoa  o  Iehova  o  kou  Akua, 
no  ka  mea,  aole  loa  e  hoapono  o  Iehova  i  ka  mea  hoohiki  wa- 
hahee  i  kona  inoa." 

6.  N.     Pehea  ke  a'o  ana  o  ka  ha  o  ke  kanawai? 
H.     E  malama  pono  i  ka  la  Sabati.    Puk.  20:8- 

11. 

E  hai  rr.ai  oe  i  ka  pauku. 

"E  hoomanao  i  ka  la  Sabati,  a  e  hoano  ia.  I  na  la  eono  e 
hana  ai  oe  i  kau  hana  apau  ;  aka,  o  ka  hiku  o  ka  la  he  sabati 
ia  no  Iehova  no  kou  Akua,  aole  loa  oe  e  hana  ia  la,  aole  oe, 
aole  hoi  kou  keikikane,  aole  hoi  kou  kaikamahine,  aole  hoi 
kau  kauwakane,  aole  hoi  kau  kauwawahine,  aole  hoi  kou  holo- 
holona,  aole  hoi  kou  kanaka  e  ma  kou  wahi :  No  ka  mea,  i 
na  la  eono  i  hana  ai  o  Iehova  i  na  lani,  ame  ka  honua,  ame  ke 
kai,  ame  na  mea  apau  maloko  o  ia  mau  mea,  a  i  ka  hiku  o  ka 
la  i  hoomaha  ai  ;nolaila  hoi  i  hoomaikai  ai  o  Iehova  i  ka  la 
sabat'i,  a  hoano  ai  hoi  oia  ia  la." 

7.  N.  Ina  ua  kauoha  mai  ke  Akua  ma  ka  wa 
kahiko  e  malamaia  ai  ka  hiku  o  ka  la  i  la  hoano  a  i 
la  hoomaha,  no  ke  aha  la  e  malama  nei  ko  ke  ao  nei 
i  ka  la  mua  o  ka  pule  oia  hoi  ka  la  Sabati  ? 

H.  Eia  ke  kumu:  Ala  ae  la  ka  Haku  o  Iesu 
Kristo  mai  ka  make  mai  ma  ka  la  mua  o  ka  pule,  a 
hoike  iaia  iho  i  kana  mau  haumana;  a  nolaila  ke  ma- 
lama  nei  ka  poe  Kristiano  apau  ia  la  i  la  Sabati  a  i  la 
hoomanao  no  kona  Alahouana;  eia  nae,  o  ka  poe  Iu- 
daio,  i  manaoio  ole  iloko  o  Kristo,  ke  malama  mau  nei 
lakou  i  ka  hiku  o  ka  la,  oia  hoi,  ka  Poaono. 

8.  N.  O  ka  la  hea  la  e  malamaia  nei  e  ka  Poe 
Hoano  o  na  La  Hope  nei? 

H.     O  ka  la  mua  o  ka  pule. 

9.  N.     Ku  anei  keia  i  ka  makemake  o  ke  Akua? 
H.     Ae,  pili  no  ia  i  na  hoike  ana  a  ke  Akua  ia 

Iosepa  Samita.  Berita  ame  na  Kauoha,  59:9-13: 
68:29. 

E  hai  mai  oe  i  na  pauku. 

"A  i  mea  e  haumia  ole  ai  oukou  me  ko  ke  ao  nei,  e  hele 
oukou  i  ka  halepule,  a  e  kaumaha  ae  i  ko  oukou  mau  manao 
maikai  i  kuu  la  hoano,  no  ka  mea  hoi,  he  la  keia  i  hookaawale- 
ia  ai  no  oukou  e  hoomaha  i  ka  oukou  mau  hana  apau,  a  e  ha- 
pai  i  ko  oukou  mau  manao  maikai  i  ka  mea  Kiekie  ī^oa,  aka 


68 

nae,  e  hapaiia  ko  oukou  hoomaikai  ana»ma  na  la  apau  a  ma  na 
wahi  apau,  aka,  e  hoomanao  oukou  ma  keia  ko  ka  Haku  la  e 
hapai  oukou  i  ko  oukou  mau  mohai  ame  ko  oukou  hoomaikai 
ana  i  ka  mea  Kiekie  Loa,  me  ka  hai  ana  aku  i  ko  oukou  mau 
hewa  i  ko  oukou  mau  hoahanau  a  imua  o  ka  Haku,  a  ma  keia 
la  aole  oukou  e  hana  i  kekahi  mea  e  ae,  eia  wale  no  e  hoo- 
makaukauia  ka  oukou  ai  me  ka  naau  haahaa." 

"A  e  malama  no  hoi  na  mea  apau  e  noha  ana  ma  Ziona 
i  ka  la  Sabati,  e  hoano  ia." 

10.  N.  Pehea  ke  ao  ana  mai  o  ke  kanawai  elima 
ia  kakou? 

H.  E  hoolohe  a  e  hoomaikai  i  ko  kakou  mau 
makua  ma  ko  lakou  mau  mea  pono  apau.    Puk.  20:12. 

E  hai  mai  oe  i  ka  pauku. 

"E  hoomaikai  oe  i  kou  makuakane,  ame  kou  makuahine; 
i  loihi  ai  kou  mau  la  maluna  o  ka  aina  a  Iehova  a  kou  Akua 
i  haawi  mai  ai  ia  oe." 

ii.  N.  Pehea  ke  ao  ana  mai  o  na  kanawai  eono, 
ehiku,  a  ewalu? 

H.  Aole  e  pepehi  kanaka,  aole  e  moe  kolohe, 
aole  hoi  e  aihue.     Puk.  20:13,  14,  15. 

E  hai  mai  oe  i  na  pauku. 

"Mai  pepehi  kanaka  oe.  Mai  moe  kolohe  oe.  Mai  aihue 
oe." 

12.  N.     Pehea  ke  ao  ana  o  ke  kanawai  eiwa? 
H.     Aole  e  hoike  wahahee.    Puk.  20:16. 

E  hai  mai  oe  i  ka  pauku. 

"Mai  hoike   hoopunipuni   oe  e  hewa   ai  kou   hoalauna." 

13.  N.     Pehea  ke  ao  ana  o  ke  kanawai  umi? 

H.  Aole  e  kuko  aku  i  na  mea  o  hai.  Puk. 
20:17. 

E  hai  mai  oe  i  ka  pauku. 

"Mai  kuko  oe  i  ka  hale  o  kou  hoalauna,  mai  kuko  i  ka  wa- 
hine  o  kou  hoalauna,  aole  hoi  i  kona  kauwakane,  aole  hoi  i 
kona  kauwawahine,  aole  hoi  i  kona  bipi,  aole  hoi  i  kona  hoki, 
aole  hoi  i  kekahi  mea  o  kou  hoalauna." 

14.  N.  Iloko  o  na  mahele  ehia  la  i  mahele  aku  ai 
o  Iesu  i  keia  mau  kanawai? 

H.  Iloko  o  na  mahele  elua, — e  aloha  aku  i  ke 
Akua  me  ka  naau  apau,  a  e  aloha  hoi  i  na  hoalauna  rm 
kakou  ia  kakou  iho.     Matt.  22:36-40. 

E  hai  mai  oe  i  na  pauku. 

"E  ke  Kumu,  heaha  ke  kauoha  nui  iloko  o  ke  kanawai?  I 
aku  la  o  Iesu  ia  ia,  E  aloha  aku  ia  Iehova  i  kou  Akua  me  kou 
naau  apau,  ame  kou  uhane  apau,  ame  kou  manao  apau. 
o  ka  mua  keia  ame  ke  kauoha  nui.  Ua  like  hoi  ka  lua  me  ia, 
E  aloha  aku  oe  i  kou  hoalauna  me  oe  ia  oe  iho.  Maluna  o 
keia  mau  kauoha  elua,  ke  kau  nei  ke  kanawai  apau  a  me  na 
kaula." 

15.  N.  Inahea  la  i  haawiia  mai  ai  keia  mau  ka- 
nawai  he  umi? 

H.     3,300  makahiki  i  hala. 

16.  N.     I  ka  poe  hea  la  i  haawiia  mai  ai? 

H.  I  na  ohana  he  umikumamalua  o  na  keiki 
a  Iseraela,  oia  hoi  na  mamo  o  na  keiki  he  umikuma- 
malua  a  Iakoba,  ke  keiki  a  Isaaka,  ke  keiki  a  Abera- 
hama,  ka  makua  o  ka  poe  haipule. 

17.  N.  Owai  ke  Alakai  o  ka  poe  Iseraela  i  ka  wa 
i  haawiia  mai  ai  keia  mau  kanawai? 

H.  O  Mose  no  ke  Alakai,  ka  Peresidena,  ame 
ke  Kaula  nui  maluna  o  lakou. 

18.  N.  Ma  kahi  hea  la  o  ka  honua  i  haawiia  ai 
keia  mau  kanawai  i  ka  poe  Iseraela? 

H.     Ma  ka  Mauna  o  Sinai,  ma  Arabia,  ma  Asia. 

19.  N.     Pehea  ke  ano  o  ka  haawi  ana  mai? 

'H.  Iho  mai  la  ka  Haku  maluna  o  ka  mauna  o 
Sinai,  a  hai  aku  la  ia  mau  kanawai  ia  Mose  ame  ka 
poe  Iseraela. 

20.  N.  Hoike  mai  la  anei  ke  Akua  i  kona  mana 
ia  manawa? 

H.     Ae,  iho  iho  la  ia  mai  ka  lani  mai  iloko  o 
ke  ahi  ame  ka  uahi,  me  ka  hekili  nui  ame  ka  uila. 
Haalulu  iho  la  ka  honua  i  ke  olai,  a  loheia  ke  kani  ana 
o  ka  pu.     Puk.  19:16,  28;  20:18,  19. 
E  hai  mai  oe  i  na  pauku. 

"A  i  ke  kakahiaka  o  ke  kolu  o  ka  la,  he  hekili,  a  he  uila,  a 
he  ao  polohiwa  ma  ka  mauna,  a  he  leo  no  ka  pu  e  kani  ikaika 
loa  ana ;  haalulu  iho  la  na  kanaka  apau  ma  ko  lakou  wahi  i 
hoomoana  ai.  Ma  ka  mauna  apau  o  Sinai,  he  uwahi,  no  ka 
mea,  ua  iho  mai  o  īehova  maluna  ona  maloko  o  ke  ahi  a  puno- 
hu  aku  la  kona  uwahi,  me  he  uwahi  umu  hao  la,  haalulu  nui 
iho  la  ka  mauna  apau." 

"Ike  aku  la  na  kanaka  apau  i  ka^hekili,  ame  ka  uila,  ame 
ke  kani  ana  o  ka  pu,  ame  ka  mauna  e  uwahi  ana ;  a  ike  aku 
la  na  kanaka  weliweli  iho  la;  neenee  aku  la,  a  ku  ma  kahi 
mamao  aku.  T  aku  la  lakou  ia  Mose,  Nau  no  makou  e  olelo 
mai,  a  e  hoolohe  aku  no  makou;  aka,  mai  olelo  mai  ke  Akua 
ia  makou,  o  make  auanei  makou." 

21.  N.  Aia  a  olelo  ka  poe  Iseraela  aole  lakou  i 
makemake  i  ke  Akua  e  kamailio  me  lakou,  aka,  me 
Mose,  heaha  ka  mea  i  hanaia  ai? 

H.  Kauoha  aku  la  ka  Haku  ma  o  Mose  la  i 
ka  poe  Iseraela  e  hoi  iloko  o  ko  lakou  mau  halelewa, 
aka,  e  pii  hou  ae  o  Mose  i  ka  Haku  e  loaa  na  kanawai 
ame  na  kauoha  hou.    Kan.  5:28,  30,  31. 

E  hai  mai  oe  i  ka  pauku. 

"A  lohe  no  o  Iehova  i  ka  leo  o  ka  oukou  olelo  a  oukou  ) 
olelo  mai  ai  ia'u;  a  i  mai  la  o  Iehova  ia'u,  Ua  lohe  au  i  ka  leo 
o  ka  olelo  a  keia  poe  kanaka  i  olelo  mai  ai  ia  oe,  a  ua  pono  na 
mea  apau  a  lakou  i  olelo  mai  ai.  E  hele  oe,  e  olelo  aku  ia 
lakou,  E  hoi  hou  aku  oukou  i  ko  oukou  mau  halelewa.  Aka, 
o  oe,  e  ku  oe  maanei  me  a'u,  a  e  olelo  aku  au  ia  oe  1  na  kauoha 
apau,  ame  na  kanawai,  ame  na  olelo  kupaa,  na  mea  au  e  ao 

aku  ai  ia  lakou  e  malama  lakou  ma  ka  aina  a'u  i  haawi  aku  ai 
no  lakou." 

22.  N.  Ma  ka  olelo  wale  no  anei  i  haawiia  mai 
ai  keia  mau  kanawai,  ia  Mose  i  noho  ai  ma  ka  Mauna? 

H.  Aole.  Kakau  iho  la  ke  Akua  i  ua  mau 
kanawai  la  maluna  o  na  papa  pohaku  elua,  a  haawi  iho 
la  ia  Mose  a  nana  e  ao  aku  i  na  kanaka.  Kan.  5:22; 
9:10. 

E  hai  mai  oe  i  na  pauku. 

"A  kakau  iho  la  ia  ia  mau  mea  ma  na  papapohaku  elua,  a 
haawi  mai  ia'u." 

"A  haawi  mai  o  Iehova  ia'u  i  na  papapohaku  elua,  i  kakauia 
e  ka  lima  o  ke  Akua;  a  maluna  o  ia  mau  mea  na  huaolelo  a 
pau  a  Iehova  i  olelo  mai  ai  ia  oukou  ma  ka  mauna,  mailoko 
mai  o  ke  ahi  i  ka  la  o  ka  hoouluulu.,, 

23.  N.     Alaila  heaha  ka  Mose  i  hana  ai? 

H.  Iho  iho  la  ia  mailuna  mai  o  ka  mauna  e 
lawe  pu  ana  i  na  papa  pohaku,  eia  nae,  iaia  i  noho  ai 
ma  ka  mauna,  hana  iho  la  na  kanaka  i  pipi  keiki  gula, 
a  hoomana  ae  la  lakou  ia  mea,  a  i  kona  ike  ana  ia 
mea,  huhū  iho  la  ia  a  hoonaha  aku  la  i  na  papa  po- 
haku.     Kan.  9:15-27. 

E  hai  mai  oe  i  na  pauku. 

"A  huli  ae  au,  a  iho  ilalo  mai  ka  mauna  mai,  ua  wela  ka 
mauna  i  ke  ahi ;  a  ma  kuu  mau  lima  na  papa  elua  o  ke  kana- 
wai.  A  nana  iho  la  au,  aia  hoi,  ua  hana  hewa  oukou  ia  Iehova 
i  ko  oukou  Akua,  ua  hana  oukou  i  hipikeiki  i  hooheeheeia  no 
oukou;  ua  kapae  koke  oukou  mai  ke  ala  aku  a  Iehova  i  kauoha 
mai  ai  ia  oukou.  A  lawe  ae  la  au  i  na  papa  elua  a  hoolei 
aku  la  mai  ko'u  mau  lima  aku,  a  nahaha  iho  la  imua  o  ko  ou- 
kou  maka." 

24.  N.  Ua  hanaia  anei  kekahi  mau  papa  pohaku 
hou? 

H.  Ae.  Kauoha  mai  la  ke  Akua  ia  Mose,  e  hana 
oia  i  mau  papa  hou,  a  lawe  oia  i  ua  mau  papa  la  i  ke 

Akua,  a  kahakaha  hou  iho  la  ia  i  na  kanawai  maluna 
iho  o  laua.     Kan.  10:1-5. 

E  hai  mai  oe  i  ka  pauku. 

"I  kela  manawa,  olelo  mai  o  Iehova  ia'u,  E  kalai  oe  nou  i 
elua  papapohaku  elike  me  na  mea  mamua,  a  e  pii  mai  io'u  nei 
ma  ka  mauna,  a  e  hana  oe  nou  i  pahu  laau.  A  e  kahakaha 
iho  au  maluna  o  na  papa  i  na  huolelo  i  kakauia  ai  ma  na  papa 
mamua  i  naha  ia  oe,  a  e  waiho  oe  ia  mau  mea  iloko  o  ka  pahu. 
A  hana  aku  la  au  i  pahu  laau  sitima,  a  kalai  iho  la  au  i  na 
papapohaku  elua,  e  like  me  na  mea  mamua,  a  pii  aku  la  i  ka 
mauna  me  na  papa  elua  ma  kuu  lima.  A  kahakaha  iho  la  ia 
maluna  o  na  papa,  elike  me  ke  kahakaha  ana  mamua,  i  na  kau- 
oha  he  umi,  a  Iehova  i  olelo  mai  ai  ia  oukou  ma  ka  mauna  mai- 
loko  mai  o  ke  ahi,  i  ka  la  o  ka  hoouluulu  ana :  a  haawi  mai  o 
Iehova  ia  mau  mea  ia'u.  A  huli  ae  la  au,  a  iho  iho  la  ilalo 
mai  ka  mauna  mai,  a  waiho  iho  la  au  i  na  papa  maloko  o  ka 
pahu  a'u  i  hana  ai,  aia  no  ilaila  oia  mau  mea,  e  like  me  ka 
īehova  i  kauoha  mai  ai  ia'u." 


MOKUNA  XVI. 


KA  OLELO   NAAUAO. 

1.  N.  Ua  haawi  mai  anei  ke  Akua  i  kekahi  hoike 
ana  i  keia  mau  la  hope  no  ka  malama  ana  i  ke  ola  kino 
o  kona  poe  kanaka? 

H.     Ae,  ua  haawi  mai  oia  i  kekahi  hoike  ana 
ia  Iosepa  Samita  no  ia  mea. 

2.  N.     Pehea  ka  inoa  o  ia  hoike  ana? 
H.     Ka  Olelo  o  ka  Naauao? 

3.  N.  Ma  ka  wa  hea  i  haawiia  mai  ai  keia  hoike 
ana?  '  !    ;  ] 

H.     Ma  ka  la  27  o  Feberuari,  1833. 

4.  N.     Ma  kahi  hea  e  loaa  ai  keia  hoike  ana? 


73 

H.  Ma  ka  Buke  o  na  Berita  ame  na  Kauoha, 
89. 

5.  N.  No  ke  kumu  hea  la  i  haawiia  mai  ai  keia 
hoike  ana? 

H.  No  na  manao  ino  iloko  o  ka  naau  o  ka  poe 
hewa. 

6.  N.  Pehea  ke  ao  ana  o  ka  Olelo  Hoakaka  o 
keia  Olelo  Naauao  ia  kakou? 

H.  Me  ne  ia  ke  ao  ana :  Aole  keia  he  kauoha, 
aka,  he  hoike  ana  e  hoakaka  mai  ana  i  ka  makemake 
o  ke  Akua;  a  he  Olelo  Naauao,  i  hiki  i  ka  poe  apau 
ke  malama — ka  poe  ikaika  me  ka  poe  nawaliwali,  na 
makua,  na  keiki,  na  kane  ame  na  wahine. 

E  hai  mai  oe  i  ka  olelo  hoakaka. 

"He  Olelo  Naauao  no  ka  pomaikai  o  ka  Ekalesia,  *  *  * 
a  no  ka  Poe  Hoano  e  noho  ana  ma  Ziona.  E  hoounaia  me  ka 
oluolu,  aole  me  ke  kauoha,  aole  hoi  me  ka  oluolu  ole,  aka,  ma 
ka  hoike  ana  a  ma  ka  olelo  naauao  e  hoike  aku  ana  i  ka  pololei 
ame  ka  makemake  o  ke  Akua  no  ka  hoola  kino  ana  i  ka  poe 
hoano  ma  na  la  hope.  Ua  haawiia  keia  me  na  pomaikai. 
Ua  hiki  no  hoi  ka  poe  nawaliwali  loa  o  ka  poe  hoano  ke  ma- 
lama,  ke  hiki   ke  kapaia  lakou  he  poe  hoano." 

7.  N.  Pehea  ke  ao  ana  o  ka  pauku  mua  o  ka 
Olelo  Naauao  ia  kakou? 

H.  Aole  pono  ke  inu  i  ka  waina  aole  hoi  i 
na  mea  ona  e  ae.  Aole  nae  hewa  ke  inuia  ma  ka 
Ahaaina  a  ka  Haku.ina  he  waina  maemae  ia  a  he 
waina  i  hanaia  e  na  hoahanau  me  ka  hua  o  ka  laau 
waina.  Aole  hoi  pono  ke  inu  i  na  mea  wela  (e  like  me 
ke  kope  ame  ke  ti)  Aole  pono  e  nau  baka,  aole  hoi  e 
puhi.     He  laau  ia  no  na  pipi  mai. 

E  hai  mai  oe  i  ka  pauku. 

Aia  hoi,  he  oiaio  penei  ka  olelo  a  ka  Haku  ia  oukou.  No 
na  hewa  ame  na  manaoino  iloko  o  ka  naau  o  ka  poe  hewa  ma 

na  la  hope  ke  hoike  aku  nei  au  ia  oukou  a  ke  hoomakaukau 
nei  au  ia  oukou  me  keia  olelo  naauao  i  haawiia  ma  o  ka  hoike 
ana  la;  ina  e  inu  ke  kanaka  i  ka  waina,  i  ole,  i  kekahi  mea  ona 
e  ae  mawaena  o  oukou,  he  oiaio,  aole  maikai  ia  hana  aole  hoi 
oluolu  imua  o  ko  oukou  Makua  iloko  o  ka  lani,  koe  wale  no  i 
ka  wa  i  inuia  ai  ka  waina  i  ko  oukou  akoakoa  ana  e  lawelawe  i 
ka  Ahaaina  a  ka  Haku  imua  ona.  A  eia  hoi,  o  ka  waina  e 
pono  ai  no  ia  mea,  oia  ka  waina  maemae  o  ka  hua  o  ka  laau 
waina,  ka  waina  hoi  i  hanaia  e  oukou.  A  eia  no  kekahi,  o  na 
mea  inu  ikaika  (e  like  me  ka  rama)  aole  no  ka  opu  ia  mau 
mea,  aka,  no  ka  hamo  ana  i  ko  oukou  mau  kino.  A  eia 
kekahi,  aole  maikai  ka  baka  no  ke  kino  aole  no  ka  opu,  aole 
hoi  no  ke  kanaka,  aka,  he  laalaau  ia  no  na  eha  a  no  na  pipi 
mai  apau,  e  lawelaweia  me  ka  ike  ame  ke  akamai.  A  eia 
kekahi,  aole  pono  na  mea  inu  wela  no  ke  kino  aole  hoi  no 
ka  opu." 

8.     N.     Pehea  ke  ao  ana  o  ka  pauku  elua? 

Ua  hanaia  na  laau  palupalu  ame  na  hua  maikai 
apau  i  ai  na  ke  kanaka,  na  na  holoholona  ame  na 
manu.  Aole  pono  ke  ai  nui  i  ka  io  holoholona,  koe 
wale  no  i  ka  wa  anuanu  ame  ka  wa  wi. 

E  hai  mai  oe  i  ka  pauku. 

"A  eia  kekahi,  oiaio,  ke  1  aku  nei  au  ia  oukou,  ua  hana  ke 
Akua  i  na  laalaau  maikai  apau  i  mea  e  pomaikai  ai  ke  kanaka, 
o  kela  mea  ulu  o  keia  mea  ulu  ma  kona  wa  iho  ame  kela  hua 
keia  hua  ma  kona  wa  iho,  e  lawelaweia  a  e  aiia  me  ka  noonoo 
ame  ka  mahalo.  Eia  kekahi,  o  ka  io  o  na  holoholona  ame  na 
manu  o  ka  lewa  ua  hana  no  au  ka  Haku  ia  mau  mea  e  pomai- 
kai  ai  ke  kanaka,  a  na  oukou  e  ai  me  ka  mahalo,  aole  nae  pono 
ke  ai  a  nui,  a  he  mea  oluolu  no  ia  ia'u  ke  ai  oukou  ia  mau 
mea  ma  ka  hooilo  ma  ka  wa  anuanu  a  ma  ka  wa  wi  wale  no. 

"A  eia  kekahi,  o  na  hua  liilii  apau  ua  hanaia  lakou  i  mau 
mea  e  pomaikai  ai  ke  kanaka  ame  na  holoholona  i  mau  mea  e 
ola  ai  ke  kino,  aole  o  ke  kanaka  wale  no,  aka,  o  na  holoholona 
o  ka  pa  ame  na  manu  o  ka  lani,  a  no  na  holoholona  hihiu  ame 
na  mea  e  holo  ana  a  e  kolo  ana  paha  ma  ka  honua.  A  ua 
hana  ke  Akua  i  keia  mau  mea  na  ke  kanaka  ma  ka  wa  wi  a  ma 
ka  wa  pololi  wale  no." 


9.  N.     Pehea  ka  olelo  o  ka  pauku  ekolu? 

H.  Hoike  mai  la  no  ia  i  na  hua  ku  pono  no 
ka  ai  a  ke  kanaka  ame  na  holoholona,  a  eia  hoi  kekahi 
o  ka  poe  apau  e  malama  pono  ana  i  na  mea  iloko  o 
keia  hoike  ana  e  loaa  ia  lakou  ke  ola  ma  ke  kino  ame 
ka  naauao  nui  mai  ke  Akua  mai,  e  waiho  hoi  ka  anela 
luku  ia  lakou  ma  kona  wa  e  hele  aku  ai  e  luku  aku  i 
ka  poe  hewa. 

E  hai  mai  oe  i  ka  pauku. 

"Ua  maikai  na  hua  liilii  apau  no  ka  ai  a  ke  kanaka,  pela 
hoi  ka  hua  o  ka  laau  waina  ame  ka  hua  o  na  mea  e  hoohua 
mai  i  ka  hua  maluna  o  ka  lepo  ame  na  mea  e  hoohua  mai 
malalo  iho  o  ka  lepo.  Aka  nae,  o  ka  huita  na  ke  kanaka,  ke 
kurina  na  ka  pipi,  ka  ota  na  ka  lio,  ka  rai  na  na  manu  ame  na 
puaa,  ame  na  holoholona  o  ka  pa,  ka  bale  na  na  holoholona 
hana  apau,  a  me  ka  hana  ana  i  na  mea  inu  maikai  ikaika  ole, 
a  pela  hoi  me  na  hualiilii  e  ae. 

O  ka  poe  hoano  apau  e  hoomanao  ana  a  e  malama  ana  i 
keia  mau  olelo,  a  e  hoolohe  a  e  malama  i  keia  mau  kauoha,  e 
loaa  ia  lakou  ke  ola  iloko  o  ko  lakou  mau  piko  ame  ka  lolo  ilo- 
ko  o  ko  lakou  mau  iwi ;  e  loaa  hoi  ia  lakou  ka  ike  ame  na  wai- 
hona  o  ka  naauao  i  hunaia,  a  e  holo  no  lakou  me  ka  luhi  ole 
a  e  hele  hoi  me  ka  poniuniu  ole,  a  Owau  ka  Haku  ke  olelo 
aku  nei  au  ia  lakou  e  waiho  no  ka  anela  luku  ia  lakon  e  like  me 
kona  waiho  ana  i  ka  poe  Iseraela  me  ka  hailuku  ole  ia  lakou. 
Amene." 

10.  N.  No  ke  aha  la  he  mea  maikai  ole  ka  waina 
ame  na  mea  ona  e  ae  no  ke  kino  o  kanaka  ? 

H.  He  mea  no  ia  e  pau  ai  ka  ike  ame  ka  hoo- 
maopopo  ana,  e  ano  e  loa  ai  ka  opu,  a  he  mea  hoi  e 
hoopokole  ai  i  ke  ola,  a  he  mea  e  hoopilikia  ai  i  ke 
kino  apau. 

ii.  N.  Hoonawaliwali  anei  na  mea  wela  i  ka 
opu? 

H.     Ae,  ina  e  inu  mau  ke  kanaka  i  na  mea  wela, 

he  mea  no  ia  e  hoonawaliwali  i  kona  opu  ame  ke  kino 
apau? 

12.  N.  Heaha  na  mea  maikai  ole  iloko  o  ka  nau 
baka  ana  ame  ke  puhi  baka  ana? 

H.  He  mea  no  ia  e  hoopilau  i  ka  waha,  a  he 
laau  make  no  ia  ke  ai  a  nui,  a  nolaila,  he  mea  ia  e 
pokole  ai  ke  oia. 

13.  N.  Heaha  ke  kumu  he  pono  ke  ai  i  ka  io 
holoholona  i  ka  wa  anuanu  *a  i  ka  wa  wi,  aole  i  ka  wa 
wela  a  i  ka  wa  nui  o  ka  ai? 

H.  O  ka  io  holoholona  he  mea  no  ia  e  wela 
ai  ke  koko,  a  nolaila,  aole  pono  ke  ai  i  ka  wa  wela, 
aka,  ke  ae  nei  ke  Akua  i  kona  poe  kanaka  e  ai  ia  mea 
ma  ka  wa  anuanu  a  ma  ka  wa  wi. 

14.  N.  Oiai  ua  lokomaikai  mai  ke  Akua  i  kona 
haawi  ana  mai  i  keia  Olelo  Naauao  no  ka  pomaikai 
o  kona  poe  kanaka,  pehea  la  kona  manao  ina  e  malama 
ole  kakou  ia  mau  mea? 

H.  E  manao  110  ke  Akua  ua  hoowahawaha 
kakou  i  kona  ao  ana  a  ua  makemake  ole  kakou  i  kona 
kuhikuhi  ana. 


MOKUNA  XVII. 


KA   OIHANA   KAHUNA— KE  ANO   O   KE  KUKULUIA 
ANA  O  KA  EKALESIA. 

1.  X.     Pehea  i  hoomaluia  ai  ka  Ekalesia  o  Kristo? . 
H.     Ma  o  ka  Oihana  Kahuna  Hemolele  la. 

2.  X.     Ehia  la  mahele  nui  iloko  o  ka  Oihana  Ka- 
huna  ? 

H.     Elua  mahele  nui. 

3.  N.     Owai  ka  inoa  o  keia  mau  mahele  elua? 
H.     Ua  kapaia  ka  mua  ka  Oihana  Kahuna  Me- 

lekisedeka,  a  o  ka  lua,  ka  Oihana  Kahuna  Aarona. 

4.  N.  No  ke  aha  la  i  kapaia  ai  ka  mua  ka  Oihana 
Kahuna  Melekisedeka  ? 

H.  No  ka  mea  he  kahuna  kiekie  nui  no  o  Me- 
lekisedeka,  a  ua  kapaia  keia  oihana  mamuli  o  kona 
inoa  i  hoopuka  pinepine  oleia  ai  ka  inoa  o  Iehova,  no 
ka  mea,  mamua  ae  o  ka  wa  o  Melekisedeka  ua  kapaia 
keia  oihana  mamuli  o  ke  keiki  a  ke  Akua.  Eerita  ame 
na  Kauoha,  107:2-4. 

E  hai  mai  oe  i  ka  pauku. 

"Ke  kumu  i  kapaia  ai  ka  mua  ka  Oihana  Kahuna  Melekise- 
eieka,  no  ka  mea,  he  kahuna  kieekie  Nui  o  Mefekisedeka,  Ma- 
mua  ae  o  kona  wa  ua  kapaia  Ka  Oihana  Kahuna  Hemolele 
Mamuli  0  ke  ano  0  ke  Keiki  a  ke  Akua;  aka,  mamuli  o  ka 
manao  haahaa  ame  ke  aloha  i  ka  mea  Kiekie  Loa,  a  i  mea  hoi 
e  hoopuka  pinepine  oleia  ai  kona  inoa,  ua  kapa  lakou,  ka 
ekalesia  ma  ka  wa  kahiko,  i  kela  oihana  mamuli  o  Melekise- 
deka,  oia  hoi,  ka  Oihana  Kahuna  Melekisedeka." 

5.  N.  Heaha  na  mana  ame  na  kuleana  e  pili  ana  i 
ka  oihana  kahuna  Melekisedeka? 

H.  Ke  kuleana  e  noho  pelesidena  ame  ka  ma- 
na  e  loaa  na  hoike  ana  mai  ka  lani  mai  no  ke  kuhiku- 
hi  ana  i  ka  Ekalesia;  no  keia  oihana  hoi  na  ki  o  na 
hoopomaikai  uhane  o  ka  Ekalesia.  Berita  ame  na 
Kauoha  107:8,  18,  19. 

E  hai  mai  oe  i  ka  pauku. 

"I  ka  Oihana  Kahuna  Melekisedeka  ke  kuleana  e  noho  pe- 
lesidena,  iaia  hoi  ka  mana  maluna  o  na  oihana  apau  o  ka 
Ekalesia  ma  na  kau  apau  o  ka  honua  e  lawelawe  ma  na  mea 
uhane  *  *  *  o  ka  mana  ame  ke  kuleana  o  ka  mea  kiekie 
oia  ka  Oihana  Kahuna  Melekisedeka  e  paa  i  na  ki  o  na  hoopo- 
maikai  uhane  apau  o  ka  Ekalesia — o  ke  kuleana  hoi  e  loaa  na 

mea  huna  o  ke  aupuni  o  ka  lani — ke  kuleana  hoi  e  weheia  ai  ka 
lani  ia  lakou  a  e  kamailio  pu  me  ka  aha  ame  ka  Ekalesia  o 
ka  hanau  mua  a  e  hauoli  i  ka  launa  pu  ana  me  ke  Akua  ka 
Makua  ame  Iesu  ka  Hoolapanai  o  ka  Berita  Hou." 

6.  N.  Heaha  na  mana  ame  na  kuleana  e  pili  ana 
i  ka  oihana  kahuna  Aarona? 

H.     Na  ki  o  ka  hoike  ana  mai  na  anela  mai 
a  e  lawelawe  ma  na  oihana  e  pili  ana  i  kino.     Berita 
ame  na  Kauoha  107:20. 
E  hai  mai  oe  i  ka  pauku. 

"O  ka  mana  ame  ke  kuleana  o  ka  oihana  uuku  iho,  oia  hoi 
ka  oihana  kahuna  Aarona,  e  paa  i  na  ki  o  ka  hoike  ana  mai 
na  anela  mai  a  e  lawelawe  ma  na  oihana  e  pili  ana  i  kino  i 
ka  huaolelo  o  ka  euanelio— ka  bapetizo  ana  o  ka  mihi  no  ke 
kala  ana  i  na  hala  elike  me  na  Berita  ame  na  Kauoha." 

7.  N.  No  ke  aha  la  i  kapaia  ai  keia  Oihana,  ka 
Oihana  Kahuna  uuku  iho? 

H.  No  ka  mea,  he  mea  ia  i  pakuiia  ai  i  ka 
Oihana  Kahuna  Melekisedeka.  Berita  ame  na  Kau- 
oha  107:14. 

E  hai  mai  oe  i  ka  pauku. 

"Ua  kapaia  keia  ka  Oihana  Kahuna  uuku  iho,  no  ka  mea, 
he  kokuaia  no  ka  mea  nui  oia  hoi  ka  Oihana  Kahuna  Mele- 
kisedeeka,  a  he  mana  no  kona  e  lawelawe  ma  na  oihana  o  ke 
kino." 

8.  N.  No  ke  aha  la  i  kapaia  ai  keia  oihana  ka 
Oihana  Kahuna  Aarona? 

H.  No  ka  mea  ua  hoiliia  maluna  iho  o  Aarona 
ame  kona  mau  hua  no  ka  manawa  pau  ole.  Berita 
ame  na  Kauoha  107:13. 

E  hai  mai  oe  i  ka  pauku. 

"Ua  kapaia  ka  lua  o  ka  oihana  ka  Oihana  Kahuna  o  Aarona, 
no  ka  mea,  ua  hooiliia  maluna  iho  o  Aarona  ame  kona  mau 
mamo  iloko  o  ko  lakou  mau  hanauna  apau." 

9.  N.  No  ke  aha  la  i  kapaia  ai  keia  Oihana  Ka- 
huna  ka  Oihana  Kahuna  o  Levi  ? 

H.     No  ka  mea,  ua  koho  ka  Haku  i  ka  ohana 

a  Levi  mai  waena  ae  o  ka  poe  Iseraela  e  haawiia  ia 

Aarona  ame  kana  mau  keiki  kane,  e  lawelawe  ma  na 

oihana  o  ke  kino  ma  ka  hale  o  ka  Haku.     Nah.  3:5-9. 

E  hai  mai  oe  i  ka  pauku. 

"Olelo  mai  la  o  Iehova  ia  Mose,  i  mai  la,  E  hooneenee  mai 
i  ka  Ohana  a  Levi  a  kokoke,  a  e  hoonoho  ia  lakou  imua  o 
Aarona  ke  kahuna  i  lawelawe  lakou  nana.  Na  lakou  e  mala- 
ma  i  kana  ame  ka  ke  anaina  kanaka  apau  ma  ke  alo  o  ka 
halelewa  o  ke  anaina,  e  lawelawe  i  na  mea  o  ka  halelewa.  Na 
lakou  e  malama  i  na  mea  hana  apau  o  ka  halelewa  o  ke  ana- 
ina  ame  ka  hana  a  na  mamo  a  Iseraela  e  hana  ai.i  ka  oihana 
o  ka  halelewa.  E  haawi  ae  oe  i  na  Levi  no  Aarona  a  no  kana 
mau  keiki ;  o  lakou  ka  poe  o  ka  Iseraela  ua  haawiia  a  lilo  loa 
nona." 

10.  N.  No  ke  aha  la  i  koho  ai  ka  Haku  i  ka  ohana 
a  Levi  e  lawelawe  imua  ona? 

H.  Ua  koho  oia  i  ka  poe  Levi  e  lawelawe  imua 
ona  i  mau  panihakahaka  no  na  makahiapo  o  ka  poe 
Iseraela,  no  ka  mea,  mamua  aku  ua  koho  oia  i  na 
makahiapo  apau  a  Iseraela  no  ia  hana.    Nahelu  3:11- 

13. 

"Olelo  mai  la  o  Iehova  ia  Mose  i  mai  la,  Owau  nei  hoi,  ua 
hookaawale  ae  au  i  na  Levi  mai  waena  mai  o  na  mamo  a 
Iseraela  i  pani  no  na  hiapo  apau  i  hanau  mua  o  na  mamo  a 
Iseraela,  no  ia  mea  nou  no  na  Levi,  no  ka  mea  no'u  no  na 
makahiapo  apau  ma  ka  aina  o  Aigupita,  hoolaa  iho  la  hoi  au 
no'u  i  na  makahiapo  ma  ka  lseraela,  i  ka  na  kanaka  ame  ka  na 
holoholona  no'u  no  lakou,  Owau  no  o  Iehova." 

11.  N.  Heaha  na  oihana  iloko  o  ka  Oihana  Ka- 
huna  Melekisedeka? 

H.  Aposetolo,  Kanahiku,  Makua'lii,  Kahuna 
Kiekie  ame  ka  Lunakahiko. 

12.     N.     Heaha  na  hana  a  ka  Aposetolo? 

H.  He  hoike  io  no  ia  no  ka  inoa  o  Kristo,  a 
nana  e  kukulu,  e  hoonohonoho  a  e  hoomalu  i  ka  Eka- 
lesia,  a  e  lawelawe  ma  kana  mau  hana  ame  kona  mau 
hoopomaikai  ana  apau. 

14.     N.     Heaha  na  hana  a  ka  Makua'lii? 

H.  Eia  ka  hana  a  ka  Makua'lii,  e  hoopomaikai 
i  na  mea  makuaole  iloko  o  ka  Ekalesia  e  hoike  ana  i 
na  mea  e  hiki  mai  ana  maluna  o  lakou  ame  ko  lakou 
mau  hanauna.  Ua  hiki  no  hoi  iaia  ke  lawelawe  ma  na 
oihana  e  ae  o  ka  Ekalesia.  Berita  ame  na  Kauoha, 
124:124. 

E  hai  mai  oe  i  ka  pauku. 

"Ke  haawi  aku  nei  au  ia  oukou  ia  Hailama  Samita  i  Ma- 
kua'lii  no  oukou,  e  paa  i  na  hoopomaikai  Sila  o  ko?u  Ekalesia. 
*  *  ma  o  na  la  i  silaia  ai  oukou  a  hiki  i  ka  la  o  ka  hoola  ana, 
i  haule  ole  ai  oukou  ke  hiki  mai  ka  hora  o  ka  hoowalewale 
ana  maluna  iho  o  oukou." 

14.  N.  No  ke  aha  la  i  hoopomaikai  ai  ka  makua- 
'lii  i  na  hoahanau  ? 

H.  I  ike  ai  lakou  i  na  hoopomaikai  i  hiki  ke 
loaa  ia  lakou,  i  hooikaika  ia  ai  lakou  e  manaolana 
mau  a  e  paio  mau  aku  no  ia  mau  mea  a  e  hoomau  aku 
a  hiki  i  ka  hopena  i  loaa  ai  ia  lakou  na  hoopomaikai 
a  ka  Haku. 

15.  N.     Heaha  na  hana  a  ke  Kanahiku? 

H.  E  Hele  ma  na  wahi  apau  o  ka  honua  nei 
e  hai  aku  i  ka  Euanelio  a  e  lawelawe  ma  na  hana  ame 
na  hoopomaikai  ana  apau  e  pili  ana  i  ko  lakou  mau 
oihana.    Berita  ame  Kauoha,  107:34,  35,  97,  98. 

E  hai  mai  oe  i  ka  pauku. 

"E  lawelawe  na  Kanahiku  ma  ka  inoa  o  ka  Haku,  malalo 
iho  o  ke  kuhikuhi  ana  o  ka  papa  umikumamalua,  oia  hoi  ka 

papa  lunakaahele  kiekie,  ma  ke  kukulu  ana  i  ka  Ekalesia  a  e 
hooponopono  ana  i  kana  mau  hana  apau  mawaena  o  na  lahui- 
kanaka  apau — i  ka  Genetila  mamua  alaila  i  na  Iudaio.  E  hoo- 
unaia  aku  ka  papa  umikumamalua  me  na  ki  e  wehe  i  ka  puka 
ma  ka  hoolaha  ana  i  ka  Euanelio  o  Iesu  Kristo  i  na  Genetila 
mamua  alaila  i  na  Iudaio  *  *  a  he  poe  kahuna  kaahele  o 
keia  papa  kanahiku  i  na  Genetila  mamua  a  i  na  Iudaio  hoi. 
Oiai  o  na  luna  e  ae  o  ka  ekalesia,  aole  no  ka  papa  umikumama- 
lua  aole  hoi  no  na  kanahiku,  aole  maluna  o  lakou  ka  hana  e 
hele  mawaena  o  na  lahuikanaka  apau,  aka,  e  hele  lakou  e  like 
nie  ka  hiki,  ke  ole  e  loaa  ia  lakou  na  mea  e  keakea  ai,  i  aponoia — 
*'Aka  nae,  e  paa  like  ana  paha  lakou  i  na  oihana  kiekie  a 
koikoi  iloko  o  ka  Ekalesia.v 

16.  N.     Heaha  na  hana  a  ke  Kahuna  Kiekie? 
H.     Ua  hiki  no  iaia  ke  lawelawe  ma  na  hana 

ame  na  hoopomaikai  ana  o  ka  Ekalesia,  aka,  o  kana 
hana  maoli,  oia  ka  noho  pelesidena  ana  i  luna  hoo- 
malu.    Berita  ame  na  Kauoha,  107:10;  124:134,  135. 
E  hai  mai  oe  i  ka  pauku. 

"He  kuleana  ko  na  kahuna  kiekie,  mamuli  o  ka  Oihana 
Kahuna  Melekisedeka  e  lawelawe  ma  ko  lakou  oihana  malalo 
iho  o  ke  kuhikuhi  ana  o  ka  papa  pelesidena  ma  ka  lawelawe 
ana  ma  na  mea  uhane,  e  lawelawe  hoi  ma  na  oihana  Lunaka- 
hiko,  Kahuna  Aarona,   Kumu  Diakona,  a  Lala." 

"A  e  hookaawaleia  lakou  i  mau  pelesidena  noho  paa,  he  mau 
kauwa  hoi  maluna  o  na  apana  Ekalesia  ma  na  aina  e,  ua  hiki 
hoi  ia  lakou  ke  kaahele,  ke  makemake  lakou,  aka,  e  aho  no  ke 
hooliloia  lakou  i  mau  pelesidena  noho  paa,  a  o  keia  no  ka  oi- 
hana  o  ko  lakou  kaheaia  ana  wahi  a  ka  Haku  ko  oukou 
Akua." 

17.  N.     Heaha  na  hana  a  ka  Lunakahiko? 

H.  E  hai  i  ka  euanelio,  a  e  bapetizo,  e  hoolilo 
aku  i  na  Lunakahiko  e  ae  ame  na  kahuna  Aarona,  Ku- 
mu  ame  na  Diakona  no  hoi.  E  lawelawe  i  ka  Ahaaina 
o  ka  Haku,  e  kau  i  na  lima  no  ka  Haawina  o  ka  Uhane 
Hemolele,  e  hoopomaikai  i  na  keiki.  a  e  alakai  i  na 

halawai.     Berita  ame  na  Kauoha,  20:38-45,  70;  107: 
II,  12. 

E  hai  mai  oe  i  ka  pauku. 

"O  kona  kaheaia  ana  no  ia  e  bapetizo,  a  e  hoolilo  i  na  Luna- 
kahiko,  Kahuna  Aarona,  Kumu,  ame  na  Diakona,  e  ae.  A  e 
lawelawe  i  ka  berena  ame  ka  waina  no  ka  io  ame  ke  koko  o 
Kristo,  a  e  hoopaa  i  na  mea  i  bapetizoia  iloko  o  ka  Ekalesia 
ma  ke  kau  ana  i  na  lima  no  ka  bapetizo  ana  i  ke  ahi  ame  ka 
Uhane  Hemolele,  e  like  me  ka  Palapala  Hemolele,  a  e  ao,  e 
hoakaka,  e  kauleo,  e  bapetizo  a  e  kiai  maluna  o  ka  Ekalesia,  a 
e  hoopaa  i  ka  Ekalesia  ma  ke  kau  ana  i  na  lima,  me  ka  haawi 
ana  i  ka  Uhane  Hemolele,  a  e  alakai  i  na  halawai  apau,  a  e 
alakai  na  lunakahiko  i  na  halawai  e  like  me  ke  kuhikuhi  ana 
o  ka  Uhane  Hemolele  ia  lakou  e  like  me  na  kauoha  ame  na 
hoike  ana  o  ke  Akua.  *  *  *  O  na  lala  apau  o  ka  Ekalesia 
o  Kristo  na  lakou  na  keiki,  e  lawe  lakou  ia  lakou  la  i  na  luna- 
kahiko  imua  o  ka  Ekalesia,  a  na  lakou  e  kau  i  ko  lakou  mau 
lima  maluna  iho  o  lakou  la  ma  ka  inoa  o  Iesu  Kristo  a  e  hoo- 
pomaikai  ia  lakou  ma  kona  inoa. 

"He  kuleana  ko  ka  Lunakahiko  e  lawelawe  ma  ka  hakahaka 
o  ke  Kahuna  Kiekie  ,ke  ole  oia  malaila,  a  e  lawelawe  ke  Ka- 
huna  Kiekie  ame  ka  Lunakahiko  ma  na  mea  uhane,  elike  me 
na  berita  ame  na  kauoha  o  ka  Ekalesia.  A  he  kuleana  ko 
lakou  e  lawelawe  ma  keia  mau  oihana  apau  o  ka  ekalesia  ina 
aole  malaila  kekahi  mea  oihan  kiekie  a'e." 

18.  N.  Heaha  na  oihana  iloko  o  ka  Oihana  Ka- 
huna  Aarona? 

H.     Ka  Bihopa,  Kahuna,  Kumu  a  Diakona. 

19.  N.     Heaha  na  hana  a  ka  Bihopa? 

H.  E  noho  pelesidena  maluna  ae  o  na  oihana 
iloko  o  ka  Oihana  Kahuna  Aarona  a  e  lawelawe  iloko 
o  na  oihana  apau  e  pili  ana  i  na  oihana  o  ke  kino,  e 
malama  i  ka  waiwai  o  ka  Ekalesia  a  e  noho  luna  hoo- 
kolokolo  i  ka  poe  hana  hewa.  Berita  ame  na  Kauoha, 
107:68,72,74. 

E  hai  mai  oe  i  ka  pauku. 

"O  ka  oihana  o  ka  Bihopa  oia  no  e  lawelawe  ma  na  oihana 
o  ke  kino  *  *  a  i  lunakanawai  hoi,  iloko  o  Iseraela  e  hana  i 
ka  hana  a  ka  Ekalesia,  a  e  noho  hookolokolo  i  ka  poe  hana 
hewa,  e  like  me  na  hoike  ana  i  waihoia  imua  ona  e  like  me  ka 
na  kanawai  *  *  a  pela  e  lilo  ai  oia  i  lunakanawai,  oia  hoi, 
i  lunakanawai  haahaa  mawaena  o  na  mea  e  noho  ana  ma 
Ziona,  a  iloko  o  na  apana  o  Ziona  a  iloko  o  kela  ame  keia 
lala  o  ka  Ekalesia  kahi  i  hookaawaleia  ai  oia  i  keia  oihana." 

20.  N.     Heaha  na  hana  a  ke  Kahuna? 

H.     E  hai  olelo,  e  bapetizo,  a  e  lawelawe  i  ka 
Ahaaina  a  ka  Haku,  a  e  hele  i  na  hale  o  na  hoahanau 
a  e  kauleo  ia  lakou  e  malama  i  na  kauoha  a  kē"  Akua. 
Berita  ame  na  Kauoha,  20:46-52. 
E  hai  mai  oe  i  ka  pauku. 

"Eia  ka  hana  a  ke  Kahuna,  e  haiolelo,  e»  ao  aku,  e  hoakaka 
aku,  e  kauleo  aku,  a  e  bapetizo,  e  lawelawe  i  ka  Ahaaina  a  ka 
Haku,  a  e  hele  i  ka  hale  o  kela  ame  keia  lala,.  a  e  paipai  ia 
lakou  e  pule  ma  ke  akea  a  īna  kahi  malu  hoi,  a  e  malama  pono  i 
na  mea  apau  e  pili  ana  i  ka  ohana;  ua  hiki  hoi  iaia  ke  hoo- 
lilo  aku  i  na  Kahuna,  Kumu  a  Diakona  e  ae.  A  nana  hoi  e 
alakai  i  na  halawai  ina  aole  lunakahiko  malaila,  aka,  ina  he 
lunakahiko  malaila,  e  haiolelo  wale  no  oia,  a  e  ao.  e  hoakaka, 
a  e  bapetizo,  a  e  hele  i  ka  hale  o  kela  ame  keia  hoa  e  paipai 
ana  ia  lakou  e  pule  ma  ke  akea  a  ma  kahi  malu,  a  e  malama 
pono  i  na  mea  apau  e  pili  ana  i  ka  ohana.  Ma  keia  mau  hana 
.apau  ua  hiki  i  ke  Kahuna  ke  kokua  i  ka  lunakahiko  ina  ia  he 
mea  e  pono  ai." 

21.  N.  Heaha  na  hana  a  ke  Kumu  ame  ka  Dia- 
kona? 

H.  Eia  ka  hana  a  ke  Kumu,  e  kiai  a  e  hooika- 
ika  i  ka  Ekalesia  a  e  nana  pono  i  na  hoahanau  i  noho 
ai  lakou  me  ke  aloha  ame  ka  lokahi,  a  e  hana  pono  i 
na  manawa  apau.  A  o  ka  hana  a  ke  Diakona  oia  no 
e  kokua  i  ke  Kumu  ma  kana  mau  hana  apau  a  e  ma- 

lama  i  ka  noho  oluolu  ana  o  na  hoahanau.  Berita  ame 
na  Kauoha,  20:53-59. 

E  hai  mai  oe  i  ka  pauku. 

"O  ka  hana  a  ke  kumu,  e  kiai  maluna  o  ka  Ekalesia  i  na 
manawa  apau,  a  e  launa  pu  a  e  hooikaika  ia  lakou  a  e  nana 
pono  i  hewa  ole  mawaena  o  ka  Eklesia,  aole  hoi  oolea  kekahi 
me  kekahi,  aole  hoi  hoopunipuni  ana,  aole  hoi  akiaki  ana,  aole 
hoi  olelo  ino  ana,  a  e  nana  pono  i  halawai  pinepine  ai  ka  Eka- 
lesia,  a  e  nana  pono  hoi  i  na  lala  i  ka  hooko  i  ka  lakou  mau 
hana,  a  e  alakai  oia  i  na  halawai  ina  aole  Lunakahiko  aole  hoi 
'  Kahuna  malaila,  a  e  kokua  mauia  oia  iloko  o  kana  mau  hana 
apau  iloko  o  ka  Ekalesia  e  na  diakona  ina  ia  he  mea  e  pono  ai. 
Aole  nae  mana  ko  ke  kumu  aole  hoi  ka  diakona  e  bapetizo  a  e 
lawelawe  i  ka  ahaaina  a  ka  Haku,  aole  hoi  e  kau  lima,  na  lakou 
nae  e  hai,  e  hoakaka,  e  paipai,  a  e  ao  aku  a  e  koi  i  na  mea  apau 
e  hele  mai  ia  Kristo." 

22.  N.     Pehea  i  hoiliia  ai  ka  Oihana  Kahuna  i  ka- 
' naka? 

H.     Ma  o  ke  kau  ana  la  o  na  lima. 

23.  N.  Pehea  e  hooiiloia  ai  ke  kanaka  i  ka  oihana 
kahuna  ? 

H.  Hoolilo  no  ka  poe  na  lakou  ka  Oihanaka- 
huna  i  na  mea  e  ae  e  like  me  na  haawina  ame  na  ka- 
hea  ana  o  ke  Akua  ia  lakou,  a  e  hooliloia  lakou  ma 
ka  mana  o  ka  Uhane  Hemolele,  ma  o  ke  kau  ;ma  la 
o  na  lima.  Berita  ame  na  Kauoha,  20:60;  Buke  a 
Moramona,  Moroni  3:1-4. 

E  hai  niai  oe  i  na  pauku. 

"E  hooliloia  kela  ame  keia  Lunakahiko,  Kahuna,  Kumu  a 
Diakona,  e  like  me  na  haawina  ame  na  kahea  ana  o  ke  Akua 
iaia,  a  e  hooliloia  oia  ma  o  ka  mana  la  o  ka  Uhane  Hemolele 
iloko  o  ka  mea  nana  oia  e  hoolilo  aku." 

"O  ke  ano  a  ka  poe  haumana,  ka  poe  i  kapaia  na  Lunakahiko 
o  ka  Ekalesia,  i  hoolilo  aku  ai  i  na  Kahuna  ame  na  Kumu. 
Mahope  iho  o  ka  lakou  pule  ana  i  ka  Makua  ma  ka  inoa  o 
Kristo,  kau  iho  la  lakou  i  ko  lakou  mau  lima  malina  o  ia  poe, 

A  i  aku  la,  Ma  ka  inoa  o  Iesu  Kristo  ke  hoolilo  aku  nei  au  ia  oe 
i  kahuna;  (a  ina  paha  he  Kumu  ia,)  ke  hoolilo  aku  nei  au  ia 
oe  i  Kumu,  e  hai  aku  i  ka  mihi  ame  ke  kalaia  ana  o  na  hala  ma 
o  Iesu  Kristo  la,  ma  ka  hoomau  ana  o  ka  manaoio  ma  kona 
inoa  a  hiki  wale  i  ka  hopena.  Amene.  A  mamuli  o  ia  ano 
lakou  i  hoolilo  ai  i  na  Kahuna  ame  na  Kumu,  e  like  me  na 
haawina  a  me  na  hea  ana  o  ke  Akna  i  na  kanaka;  a  e  hoolilo 
aku  la  lakou  ia  poe  ma  ka  mana  o  ka  Uhane  Hemolele  iloko 
o  lakou." 

24.  N.  Ua  hiki  anei  i  kekahi  kanaka  ke  lawe  wale 
i  ka  Oihana  Kahuna  iaia  iho? 

H.  Aole  hiki  i  kekahi  kanaka  ke  loaa  ka  Oi- 
hana  Kahuna  ke  hea  ole  ia  oia  e  ke  Akua  ma  o  kekahi 
mea  la  nana  ia  oihana.  Heb.  5:4;  Berita  ame  na  Kau- 
oha,  42:11. 

E  hai  mai  oe  i  na  pauku. 

"Aole  hoi  e  lawelawe  kekahi  i  keia  nani  nona  iho,  aka,  ua 
hookaawaleia  mai  ia  e  ke  Akua,  me  Aarona  hoi  la. 

"Eia  kekahi,  ke  i  aku  nei  au  ia  oukou  aole  e  haawiia  i  ke- 
kahi  mea  e  hele  aku  e  hai  i  ko'u  Euanelio,  a  e  kukulu  i  ko'u 
ekalesia,  ke  hoolilo  ole  ia  oia  e  kekahi  mea  nona  ka  mana,  a  ua 
ike  ia  aku  la  hoi  e  ka  Ekalesia  ua  loaa  iaia  ua  mana  la,  a  ua 
hoolilo  pololei  aku  la  oia  e  na  poo  o  ka  ekalesia." 

25.  N.  Mai  hea  i  haawi  mua  ia  mai  ai  ka  Oihana 
Kahuna? 

H.     Mai  ka  lani  mai. 

26.  N.     Pehea  ka  rula  nui  no  ka  hoolilo  ana? 
H.     Ua  hiki  i  kela  ame  keia  luna  ke  hoolilo  aku 

ia  hai  i  kona  oihana  a  i  na  oihana  apau  malalo  iho  o 
kona  oihana,  aole  nae  i  kekahi  maluna  ae? 

27.  N.  He  rula  nui  anei  ko  kakou  no  ka  lawe- 
lawe  ana  iloko  o  ka  Oihana  Kahuna? 

H.  Ae.  Ua  hiki  no  i  kela  luna  i  keia  luna 
ke  lawelawe  iloko  o  kona  oihana  iho  a  iloko  hoi  o  na 

oihana  apau  malalo  iho  o  kona  oihana  aole  nae  iloko 
o  kekahi  oihana  maluna  ae. 

28.  N.  Ua  hoonohopapaia  anei  kela  oihana  keia 
oihana? 

H.  Ae.  Ua  hoonoho  papaia  na  luna  apau  i 
holo  pono  ai  ka  lakou  mau  hana  iloko  o  ka  Ekalesia. 

29.  N.     Owai  na  papaluna  o  ka  Ekalesia? 

H.  Ka  Papa  Pelesidena,  ka  Papa  Umikuma- 
malua,  ka  Papa  Hookolokolo  Kiekie,  ka  Papa  Kana- 
hiku,  ka  Papa  Kahuna  Kiekie,  ka  Papa  Luna  Kahiko, 
ka  Papa  Kahuna  (Aarona),  ka  Papa  Kumu,  ka  Papa 
Diakona. 

30.  N.  Ehia  luna  iloko  o  kela  ame  keia  papa 
luna? 

H.  Ka  Papa  Pelesidena  3,  Papa  Umikumama- 
lua  12,  Papa  Hookolokolo  kiekie  12,  Papa  Kanahiku 
70,  Papa  Kahuna  Kiekie,  na  Kahuna  Kiekie  apau  ilo- 
ko  o  kekahi  apana  o  Ziona,  (me  ka  nana  ole  i  ko  lakou 
nui)  Papa  Lunakahiko  96,  Kahuna  48,  Kuma  24,  Dia- 
kona  12. 

31.  N.     Heaha  la  ka  Papa  Pelesidena? 

H.  Ekolu  luna,  i  kohoia  ia  lakou  ka  oihana 
Kahuna  Kiekie  ame  ka  oihana  Aposetolo.  Na  lakou  e 
kuhikuhi  a  e  aiakai  i  ka  Ekalesia  Holookoa.  O  keia 
papa  ka  pelesidena  ame  kona  mau  hoakuka  elua,  a  o 
ka  hana  a  keia  pelesidena  oia  no  e  noho  pelesidena 
maluna  o  ka  ekalesia  apau,  a  he  mea  Nana,  he  mea 
Hoike,  he  mea  Unuhi  a  he  Kaula.  Berita  ame  na 
Kauoha,  107:22,  91,  92. 

E  hai  mai  oe  i  na  pauku. 

"O  ka  Oihana  Kahuna  Melekisedeka  ekolu  Kahuna  Kiekie 
e  noho  pelesidena,  i  kohoia  e  ka  papa,  hoonohoia  a  hooliloia  i 
keia  oihana,  a  hapaiia  e  ka  manao  pono,  manaoio  ame  ka  puie 

o  ka  ekalesia,  oia  ka  papa  pelesidena  o  ka  ekalesia.  *  *  A 
eia  kekahi,  o  ka  hana  a  ka  pelesidena  o  ka  oihana  o  ka  Oihana 
Kahuna  Kiekie,  e  noho  pelesidena  maluna  o  ka  ekalesia  holoo- 
koa,  a  e  like  no  ia  me  Mose,  aia  hoi,  he  naauao  keia,  oiaio,  e 
lilo  oia  i  mea  Nana,  i  mea  Hoike,  i  mea  Unuhi,  a  i  Kaula,  iaia 
na  Haawina  apau  a  ke  Akua  e  hooili  ai  maluna  o  ke  poo  o  ka 
ekalesia." 

32.  N.     Owai  ka  Pelesidena  mua  o  ka  Ekalesia? 
H.     O  Iosepa  Samita  ke  Kaula. 

33.  N.     Owai  kona  mau  hoakuka? 

H.  O  Sidene  Rigedona  ame  F.  G.  Uilama.  Ua 
hookuuia  nae  ka  hope,  a  hoonohoia  iho  la  o  Hailama 
Samita  ma  kona  hakahaka,  a  mau  ia  ma  ia  oihana  a 
hooliloia  oia  i  pelesidena  makua'lii,  alaila  ua  hoonoho 
ia  o  Uilama  Kanawai  (William  Law)  i  hoakuka;  haale- 
le  nae  oia  i  ka  Ekalesia. 

34.  N.  Owai  ka  Papa  Pelesidena  o  ka  Ekalesia 
i  keia  manawa? 

H.  O  Iosepa  F.  Samita  ka  pelesidena,  Ioane  R. 
Winder  ame  Anthony  H.  Lund,  kona  mau  hoakuka. 

35.  N.     Owai  ka  Pelesidena  Makua'lii? 

H.  O  Ioane  Samita,  ka  makahiapo  o  Hailama 
Samita  ka  makua'lii. 

36.  N.     Heaha  ka  Papa  Umikumamalua? 

H.  Ua  kohoia  lakou  i  Papa  Lunakaahele  Pe- 
lesidena  Kiekie,  e  kukulu  i  ka  Ekalesia  a  e  hoopono-( 
pono  i  kana  mau  hana  apau  iloko  o  ka  honua  a  puni, 
malalo  iho  o  ke  kuhikuhi  ana  o  ka  Papa  Peelesidena, 
o  ka  Ekalesia.    Berita  ame  na  Kauoha,  107:23,  33.  39. 

E  hai  mai  oe  i  ka  pauku. 

"Ua  kaheaia  na  hoakuka  lunakaahele  umikumamalua  i  mau 
Aposatolo  he  Umikumamalua  ,aia  hoi,  i  mau  hoike  maoli  o  ka 
inoa  o  Kristo  ma  ka  honua  apau,  a  peia  e  like  ole  ai  me  na  luna 
e  ae  o  ka  ekalesia  ma  na  hana  o  ko  lakou  kaheaia  ana.     *    * 


He  papa  pelesidena  lunakaahele  kiekie  na  umikummalua  e 
lawelawe  ma  ka  inoa  o  ka  Haku  malalo  iho  o  ke  kuhikuhi  ana 
o  ka  papa  pelesidena  o  ka  ekalesia,  me  ka  pololei  e  like  me  ko 
ka  lani  e  kukulu  i  ka  ekalesia,  a  e  hoopololei  i  kana  mau  hana 
ma  na  lahuikanaka  apau,  i  na  Genetila  mamua  a  o  ka  lua  i  na 
Iudaio.  *  *  A  na  ka  papa  Umikumamalua  e  hoolilo  i  na  lu- 
nahoomalu  ma  na  lala  nui  apau  o  ka  Ekalesia,  me  lakou  i  ku- 
hikuhiia  ia  lakou  ma  ka  hoike  ana." 

37.  N.  Heaha  ka  Aha  Hookolokolo  Kiekie,  a 
heaha  kana  mau  hana? 

H.  He  Papa  Kahuna  Kiekie  lakou  he  umiku- 
mamalua,  a  ua  hookaawaleia  ai  lakou  i  aha  hookolo- 
kolo  e  hooponopono  i  na  hihia  nui  mawaena  o  ka 
Ekalesia.  He  Ahahookolokolo  Kiekie  ko  kela  ame 
keia  apana  aina  o  Ziona.  Berita  ame  na  Kauoha,  102  .2. 
E  hai  mai  oe  i  ka  pauku. 

"Ua  kohoia  ka  papa  hookolokolo  kiekie  ma  ka  hoike  ana  no 
ka  hooponopono  ana  i  na  hihia  nui  ke  kupu  mai  la  lakou  iloko 
o  ka  ekalesia  a  hiki  ole  ke  hooponoponoia  e  ka  ekalesia,  aole 
hoi,  e  ka  aha  hihopa  e  like  me  ka  pono  i  ka  manao  o  na  aoao 
elua." 

38.  N.     Pehea  i  kukuluia  ai  na  Papa  Kanahiku? 
H.     Ua  kukuluia  lakou  iloko  o  na  papa  he  ka- 

nahiku  lunakahiko  pakahi,  a  ua  kohoia  ehiku  mailoko 
ae  o  ke  kanahiku  e  noho  pelesidena.  O  na  pelesidena 
ehiku  o  ka  papa  kanahiku  mua  o  lakou  na  pelesidena 
nui  maluna  o  na  papa  kanahiku  apau.  Berita  ame  na 
Kauoha,  107:93-96. 
E  hai  mai  oe  i  ka  pauku. 

"A  ua  like  me  ka  hihio  e  hoike  mai  ana  i  ke  ano  o  ke  kana- 
hiku,  ehiku  pelesidena  ka  lakou  e  noho  pelesidena  maluna  o 
lakou  i  kohoia  noloko  mai  o  ka  heluna  o  ke  kanahiku,  a  e  noho 
pelesidena  ka  hiku  o  na  pelesidena  maluna  o  ke  ono  i  koe;  a 
na  keia  mau  pelesidena  ehiku  e  koho  i  kanahiku  hou  aole  o  ke 
kanahiku  mua  ko  lakou  papa  ponoi,  a  e  noho  pelesidena  ma- 

luna  iho  o  lakou,  a  i  kanahiku  hou  hoi,  a  hiki  i  ka  hiku  kana- 
liiku  ina  pela  c  pono  ai  no  ka  hana  iloko  o  ka  mahina  ai." 

39.  N.  Owai  na  mea  noho  pelesidena  maluna  o 
ka  Oihana  Kahuna  Aarona? 

H.  O  na  Bihopa.  Berita  ame  na  Kauoha, 
107:15. 

E  hai  mai  oe  i  na  pauku. 

"O  na  Bihopa  no  na  pelesidena  o  keia  O^hana  Kahuna,  a  ia 
lakou  na  ki  o  ka  mana  oia  mea." 

40.  N.  Nawai  ponoi  ke  kuleana  e  loaa  keia  oi- 
hana? 

H.  Aole  kekahi  mea  koe  wale  no  na  mamo 
maoli  a  Aarona.  Berita  ame  na  Kauoha,  107:16,  70; 
68:16-18. 

E  hai  mai  oe  i  ka  pauku. 

"Aole  kuleana  10  kekahi  mea  i  keia  oihana  e  paa  i  na  ki  o 
keia  oihana  kahuna  ke  ole  ia  i  mamo  ponoi  na  Aarona  *  * 
no  ka  mea  hoi,  ina  aole  ia  i  mamo  ponoi  na  Aarona  aole  hiki 
iaia  ke  paa  i  na  ki  o  keia  oihana  kahuna." 

"Ina  lakou  he  mau  mimo  ponoi  na  Aarona  he  kuleana  ko 
lakou  i  ka  oihana  hihopa,  ina  lakou  na  hanau  mua  mawaena  o 
na  keiki  a  Aarona.  No  ka  mea,  i  ka  hanau  mua  ke  kuleana  e 
noho  pelesidena  maluna  o  keia  oihana  kahuna,  a  maluna  hoi  o 
na  ki  ame  na  kuleana  o  ia  mea.  Aole  kuleana  maoli  ko  keka- 
hi  kanaka  i  keia  oihana  e  paa  i  na  ki  o  keia  oihana  kahuna  ke 
ole  ia  he  mamo  ponoi  a  he  hanau  mua  na  Aarona." 

41.  N.  Nawai  e  hoolilo  i  ka  mamo  ponoi  a  Aa- 
rona  i  ka  oihana  Bihopa? 

H.  Na  ka  Papa  Pelesidena  o  ka  Oihana  Ka- 
huna  Melekisedeka.    Berita  ame  na  Kauoha,  68:20,  21. 

E  hai  mai  oe  i  ka  pauku. 

"A  e  kohoia  hoi  ka  mamo  ponoi  a  Aarona  e  keia  papa  pe- 
lesidena  a  e  ikeia  ua  pono,  a  e  poni  a  e  hooliloia  malalo 
iho  o  na  lima  o  keia  papa  pelesidena,  i  ole,  aole  lakou  i  hoo- 
lilo  pono  ia  e  lawelawe  iloko  o  ko  lakou  oihanakahuna,  aka, 
ma  o  ka  mea  la  i  oleloia  no  ka  lilo  ana  o  ka  oihanakahuna  mai 

ka  makua  i  ke  keiki,  ua  hiki  ia  lakou  ke  noi  mai  i  ko  lakou 
poni  ana  i  na  ua  hiki  ia  takou  ke  hooia  mai  i  ko  lakou  kuau- 
hau,  i  ole,  e  loaa  ia  mea  (kuauhau)  ma  ka  hoike  ana  mai  mai 
ka  Haku  mai  malalo  iho  o  na  lima  o  ka  papa  pelesidena  i  olelo 
ia  maluna." 

42.  N.  Ina  aole  loaa  ia  kekahi  mamo  ponoi  na 
Aarona,  nawai  e  lawelawe  i  ka  oihana  Bihopa? 

H.  Na  kekahi  Kahuna  Kiekie  o  ka  Oihana 
Kahuna  Melekisedeka;  no  ka  mea,  ua  hiki  iaia  ke 
lawelawe  ma  na  oihana  apau  malalo  iho  o  kona  oiha- 
na,  nolaila,  ua  hiki  iaia  ke  lawelawe  ma  ka  oihana  Bi 
hopa,  ke  hookaawaleia  ae  oia  e  ka  papa  pelesidena  o 
ka  Oihana  Kahuna  Melekisedeka  Berita  ame  na  Ka- 
uoha  107:17. 

E  hai  mai  oe  i  ka  pauku. 

"Aka,  no  ke  kuleana  o  ke  Kahuna  Kiekie  o  ka  Oihana 
Kahuna  Melekisedeka  e  lawelawe  ma  na  oihana  uuku  iho  apau 
ua  hiki  iaia  ke  lawelawe  ma  ka  oihana  bihopa,  i  ka  wa  i  loaa 
oleia  kekahi  mamo  ponoi  na  Aarona,  ina  ua  kaheaia  hookaa- 
waleia  a  hooliloia  oia  e  na  lima  o  ka  papa  pelesidena  o  ka 
Oihana  Kahuna  Melekisedeka." 

43.  N.  Pehea  ka  like  ole  mawaena  o  ka  mana  o 
ka  bihopa  mailoko  ae  o  ka  oihana  kahuna  kiekeie  ame 
ka  hihopa  na  Aarona  ponoi  ? 

H.  Ua  hiki  i  ka  mamo  ponoi  a  Aarona  ke 
lawelawe  ma  ka  oihana  bihopa  me  na  hoakuka  ole, 
koe  wale  no  i  ka  wa  i  hookolokolo  ia  ai  ka  pelesidena 
o  ka  Oihana  Kahuna  Kiekie  o  Melekisedeka;  aka 
aole  hiki  i  ke  Kahuna  Kiekie  ke  lawelawe  ke  ole  me 
na  hoakuka  pu.    Berita  ame  na  Kauoha,  107:71-73,  76. 

E  hai  mai  oe  i  na  pauku. 

"Aka  nae,  ua  hiki  ke  hookaawaleia  Kekahi  Kahuna  Kiekie 
mamuli  o  Melekisedeka  no  ka  lawelawe  ana  ma  na  oihana  o  ke 
kino,  e  loaa  ana  ka  ike  e  pili  ana  ia  mau  mea  ma  ka  uhane  o 
ka  oiaio.    A  he  lunakanawai  hoi  ia  ma  īseraela  e  lawelawe  i  na 

hana  o  ka  Ekalesia,  a  e  noho  lunakanawai  maluna  o  ka  poe 
hana  hewa  e  like  me  na  hoike  i  waiho  ia  imua  ona  e  like 
me  ka  na  kanawai,  a  e  kokuaia  oia  e  kona  mau  hoakuka  na 
mea  ana  i  koho  ai  i  ole  e  koho  ana  paha  mawaena  o  na  luna  o 
ka  ekalesia.  O  keia  no  na  hana  a  ka  hihopa  ka  mamo  ponoi 
na  Aarona,  i  hooliloia  i  ka  oihana  kahuna  kiekie  mamuli  o 
Melekisedeka.     *     *     * 

Aka,  he  kuleana  maoli  ka  mamo  ponoi  a  Aarona  i  ka  oihana 
pelesidena  maluna  o  keia  oihana  kahuna  i  na  ki  hoi  o  keia 
lawelawe  ana,  e  hana  pakahi  i  ka  oihana  hihopa  me  na  hoakuka 
ole,  koe  wale  no  ka  wa  e  hookolokoloia  ai  kekahi  pelesidena  o 
ka  Oihana  Kahuna   Kiekie  mamuli   o   Melekisedeka." 

44.  N.  Owai  ka  mea  e  noho  pelesidena  nei  i  keia 
wa  maluna  o  ka  oihana  kahuna  Aarona  iloko  o  ka 
ekalesia  ? 

H.     O  Wm.  B.  Preston  no  ka  Bihopa  Pelesi- 
dena  iloko  o  ka  Ekalesia? 


MOKUNA  XVIII. 

KE  KAU  O  KA  HOOKO  ANA  ī  NA  MEA  APAU. 

t.     N.     Pehea  la  ke  ano  o  ke  kau  iloko  o  ka  hana 
a  ke  Akua  ? 

H.  Ka  wehe  ana  i  na  lani  i  kanaka.  ka  hooili 
ana  i  ka  Oihana  Kahuna  Hemolele  me  kona  mau 
mana  apau  maluna  iho  o  lakou,  ke  kukulu  ana  i  ka 
Ekalesia  o  Kristo  maluna  o  ka  honua  no  ka  hoola  ana 
i  na  mea  apau  e  hoolohe  i  ka  Euanelio. 

2.  N.     Ua    nui   anei   na   kau   0   keia   ano  mai   ka 
wa  o  Adamu  a  hiki  i  neia  wa? 

H.     Ae,  ua  nui  loa. 

3.  N.     E  hai  mai  oe  i  kekahi  o  na  kau  nui? 

H.  Ua  weheia  kekahi  ma  o  Adamu  la,  a  hoo- 
pomaikai  oia  i  kona  mau  mamo  me  ka  hai  ana  ia  lakou 

i  na  mea  apau  e  haule  ana  maluna  iho  o  lakou  a  hiki 
i  ka  hanauna  hope  loa.  0  kekahi  ma  o  Enoka  la  ka 
mea  i  lawe  ola  ia  me  kona  poe  kanaka  apau  me  ka 
ike  ole  i  ka  make.  Ma  o  Noa  la  kekahi,  ka  mea  i  hoo- 
laia  me  kona  ohana  iloko  o  ka  halelana  apau  na  mea 
e  ae  i  ka  make.  A  o  kekahi  ma  o  ke  kaikaina  la  o 
īareda  i  ka  wa  i  alakaiia'i  oia  me  kona  mau  maka- 
maka  apau  mai  ka  Hale  Pakui  a  hiki  ma  Amerika.  O 
kekahi  ma  o  Aberahama  la,  a  ua  haawi  ke  Akua  iaia 
ame  kona  ohana  i  ka  aina  o  Kanaana^  i  aina  hooilina 
mau  loa  no  lakou.  O  kekahi  ma  o  Iakoha  la  ka  ma- 
kua  o  na  Ohana  he  Umikumamalua  o  Iseraela;  o  ke- 
kahi  ma  o  Mose  la  ka  mea  i  alakai  i  ka  poe  Iseraela 
mai  ka  aina  o  Aigupita  a  hiki  i  ka  aina  o  Kanaana;  o 
kekahi  ma  o  Lehi  la  i  ka  wa  i  hele  ai  oia  me  kona 
ohana  mai  Ierusalema  aku  a  hiki  i  Amerika;  o  kekahi 
ma  o  Iesu  Kriso  la  i  ka  wa  i  kukulu  ai  oia  i  kona  Eka- 
lesia  ma  Ierusalema;  a  o  kekahhi  ma  o  Iosepa  Samita 
la  ma  keia  mau  la  Hope  nei. 

4.  N.     Owai  la  o  keia  mau  kau  ke  kau  nui? 

H.  O  ke  Kau  o  ka  Hooko  ana  i  na  Mea  Apau 
i  weheia  ma  o  Iosepa  Samita  la. 

5.  N.     No  ke  aha  la  i  kapaia  ai  keia  ke  Kau  o  ka 
Hooko  ana  i  na  Mea  Apau? 

H.  No  ka  mea,  o  ke  kau  hope  keia  a  ke  Akua 
i  kanaka.  Iloko  o  keia  kau  o  ka  hana  a  ke  Akua  e 
hoike  ia  mai  ka  oiaio  piha  ame  na  mea  apau  e  pono  ai 
no  ka  hoola  ana  a  no  ka  hookiekieia  ana  i  na  keiki  a 
kanaka. 

6.  N.     Inahea  la  i  hoomakaia  ai  keia  kau? 

H.  Ma  ka  makahiki  1820  ia  Iosepa  Samita  i 
hele  aku  ai  iloko  o  ka  ululaau  e  pule  i  ke  Akua;  pule 

aku  la  ia  i  ka  Haku  e  hoike  mai  iaia  i  ka  hoomana  oia- 
io;  a  ua  weheia  ae  la  ka  lani  iaia,  a  iho  mai  la  elua  mea 
nani  loa  o  ka  lani;  a  kuhikuhi  kekahi  i  kekahi  i  ka  i 
ana  ae  "O  ka'u  keiki  punahele  keia  e  hoolohe  iaia" 

7.  N.     Owai  keia  mau  mea  elua? 

H.  O  ke  Akua  ka  Makua  a  o  Kana  Keiki  o 
īesu  Kristo.  # 

8.  N.     Pehea  ke  ano  o  na  ao  ana  i  loaa  ia  Iosepa 
Samita  ia  manawa? 

H.  Ua  aoia  oia,  ua  hewa  na  hoomana  apau 
ma  ka  honua  a  ua  pololei  ole  ko  lakou  ao  ana,  a  no- 
laila,  aole  oia  e  pono  ke  komo  iloko  o  kekahi  o  lakou. 

9.  N.     Ua  loaa  anei  iaia  kekahi  mau  hoike  ana  e 
ae  mai  ke  Akua  mai? 

H.  Ae.  Ma  ka  po  o  ka  la  21  o  Sepatemaba, 
M.  H.  1823,  iho  mai  la  ka  anela  Moro<nl  iaia.  Ua 
pakolu  kona  hoike  ana  mai  iaia  iho  ia  Iosepa,  a  ao 
aku  la  oia  iaia  e  hoiliia  auanei  kekahi  hana  nui  ma- 
luna  iho  ona,  a  ua  makemake  ke  Akua  iaia  e  hana  i 
kekahi  hana,  a  e  haiia  kona  inoa  no  ka  pono  a  no  ka 
hewa  mawaena  o  na  lahui  kanaka  apau  Olelo  no 
hoi  oia  iaia  no  kekahi  moolelo  i  kahakahaia  maluna  o 
na  papa  gula  e  hai  mai  ana  i  ka  moo'elo  o  na  kamaaina 
kahiko  o  Amerika,  ame  ka  lawelawe  ana  o  ke  Akua 
me  lakou.  A  ua  kanuia  keia  moolelo  iloko  o  ka  ho- 
nua  ame  na  pohaku  liilii  elua  i  hoopaaia  iloko  o  na  poo 
eiua  o  kekahi  mea  pio  kala  i  kapaia  ai  ma  ka  wa  ka- 
hiko  ka  Urima  ame  ka  Tumima,  a  ma  o  ua  mau  mea 
la  e  hoike  mai  ke  Akua  i  kona  mau  manao  i  kona  poe 
kanaka. 

10.  N.     O  keia  wale  no  anei  na  hoike  ana  i  haa- 
wiia  ia  Iosepa  Samita? 


H.  Aole.  Ma  ia  la  aku  iaia  e  hana  ana  ma 
ka  mahinaai,  hele  hou  mai  la  ka  anela  iaia  a  kauoha 
mai  la  iaia  e  hoike  aku  i  kona  makuakane  i  na  mea  apau 
ana  i  lohe  ai  a  i  ike  ai  hoi  ma  ka  po  i  hala. 

ii.     N.     Hana  anei  o  Iosepa  e  like  me  ke  kauoha  a 
ka  anela  iaia? 

H.  Ae.  A  kauoha  kona  makua  iaia  e  hana 
i  na  mea  apau  a  ka  anela  i  kauoha  ai  iaia,  110  ka  mea, 
mai  ke  Akua  mai  ia,  Nolaila  hele  aku  la  o  Iosepa  ma 
kahi  i  hunaia  ai  na  papa  gula  a  loaa  no  lakou  iloko  o 
kekahi  pahu  pohaku  iloko  o  kekahi  puu  i  kapaia  ai  e 
ka  poe  Nepai,  ka  Puu  o  Kumora.  Wehe  ae  la  oia  i  ka 
pahu  a  ike  iho  la  i  na  papa  me  ka  Urima  ame  ke  Tu- 
mima,  ame  ka  pale  umauma;  a  hoo  oia  i  kona  lima  e 
lawe  i  ua  mau  mea  nei,  aka,  hiki  mai  la  ka  anela  ia 
manawa  a  papa  aku  la  iaia  me  ka  olelo  ana  aku  iaia, 
aole  i  hiki  mai  ka  manawa,  aia  a  hala  na  m*akahiki 
eha.  Ua  kauohaia  oia  e  hele  malaila  i  kela  makahiki 
i  keia  makahiki  ma  ia  la  no,  a  e  halawai  ka  anela  me 
ia;  a  pela  no  o  Iosepa  i  hana  ai  me  ka  loaa  ana  mai  o 
na  ao  ana  mai  ka  anela  mai  i  kela  hele  ana  i  keia  hele 
ana. 

12.     N.     Ai  a  hala  na  makahiki  eha  pehea? 

H.  Haawi  iho  la  ka  anela  i  na  papa  gula  me 
ka  pale  umauma,  ka  Urima  ame  ka  Tumima  iaia,  oia 
hoi  ma  ka  la  22  o  Sepatemaba,  1827,  me  ke  ao  ana  iaia 
e  malama  pono  ia  mau  mea.  Me  ne  ia  ka  nui  o  na* 
papa,  8  iniha  ka  loa  a  7  ka  laula,  a  ua  emi  iki  ka  ma- 
noanoao  o  ka  papa  hookahi  malalo  iho  o  ka  manoanoa 
o  ke  tini,  a  ua  hoopaaia  lakou  me  na  apo  ekolu  e  komo 
ana  ma  kekahi  aoao  a  e  puka  ana  ma  kela  aoao.  O 
ka  manoanoa  o  na  papa  apau  ua  like  me  eono  iniha ; 

a  ua  kahakahaia  na  hua  me  ke  akamai  loa;  a  ua  ka- 
kauia  ma  ka  olelo  Aigupita  (Reformed  Egyptian),  aole 
i  ikeia  i  ua  olelo  la  ma  ka  honua  i  keia  manawa. 

13.  N.  Pehea  ka  hana  a  Iosepa  Samita  me  na 
papa  gula? 

H.  Unuhi  ae  la  oia  i  na  olelo  maluna  iho  o 
lakou  ma  ka  mana  o  ke  Akua  ma  o  ka  Urima  ame  ka 
Tumima  la,  malalo  iho  o  ka  hoomaau  nuiia  mai  e  na 
kanaka  o  kela  hoomana  keia  hoomana,  ua  olelo  lakou 
he  kaula  wahahee  ia. 

14.  N.  Ua  ike  anei  kekahi  mau  mea  e  ae  i  ua 
mau  papa  nei? 

H.  Ae.  Hoike  mai  la  ka  Haku  ma  o  kekahi 
anela  la  i  na  papa  i  na  hoike  ekolu.  A  hoike  ae  la  no 
hoi  o  īosepa  ia  mau  mea  ma  o  ke  kauoha  la  a  k»a 
Haku  i  na  hoike  e  ae  ewalu.  Ua  paiia  ae  la  na  mea  i 
unuhi  ia  ma  ka  makahiki  1830,  a  ua  kapaia  ka  Buke 
A  Moramona,  a  ua  paiia  no  hoi  me  ia  buke  ka  manao 
o  na  hoike  he  umikumamakahi. 

E  hai  mai  oe  i  ka  olelo  a  na  Hoike. 

KA  HOIKEANA  A  NA  MEA  IKEMAKA  EKOLU. 

E  ike  na  lahuikanaka,  na  ohana,  na  olelo,  ame  na  kanaka 
ma  kahi  e  hiki  ai  auanei  keia  buke,  o  makou  nei,  ma  ka  loko- 
maikai  o  ke  Akua  ka  Makua,  ame  ko  kakou  Haku  o  Iesu 
Kristo,  ua  ike  makou  i  na  papa  maluna  iho  olaila  i  kakauia  ai 
keia  moolelo,  he  moolelo  ia  o  ko  Nepai  poe,  a  oko  Lamana 
poe  no  hoi,  na  hoahanau  o  lakou,  a  o  ko  Iareda  poe  hoi,  Tca 
poe  i  hele  mai  mai  ua  halepakui  la,  mai  ka  mea  i  oleloia ;  a  ua 
ike  no  hoi  makou  ua  unuhiia  ia  ma  ka  haawina  ame  ka  mana 
o  ke  Akua,  no  ka  mea,  nakona  leo  i  hai  mai  pela  ia  makou; 
nolaila,  ua  ike  maoli  makou  me  ka  maopopo,  he  oiaio  ua  buke 
nei.  A  ke  hoike  aku  nei  no  hoi  makou,  ua  ike  makou  i  na 
kaha  maluna  iho  o  na  papa;  a  ua  hoikeia  mai  la  ia  mau  mea  ia 

makou  ma  ka  mana  o  ke  Akua,  aole  ma  ko  ke  kanaka.  A  ke 
hai  aku  nei  makou  me  ka  oiaio  no,  ua  iho  mai  la  kekahi  anela 
o  ke  Akua  mai  ka  lani  mai,  a  ua  lawe  mai  la  oia  a  kau  mai  la 
imua  o  ko  makou  mau  maka,  a  nana  aku  la  makou  a  ike  i  na 
papa,  ame  ke  kahakaha  ana  maluna  iho  olaila ;  a  ua  ike  makou 
ma  ka  lokomaikai  o  ke  Akua  ka  Makua,  ame  ko  kakou  Haku 
o  Iesu  Kristo,  ko  makou  ike  ana,  ame  ko  makou  hoike  ana  aku 
i  ka  oiaio  o  keia  mau  mea;  a  he  mea  kupanaha  ia  i  ko  maTcnn 
mau  maka,  aka  hoi,  na  ka  leo  o  ka  Haku  makou  i  kauoha  mai 
e  hoike  aku  no  keia  mea;  nolaila,  ke  hoike  aku  nei  makou  no 
keia  mau  mea,  i  malamaia  ai  na  kauoha  a  ke  Akua.  A  ua 
ike  no  hoi  makou  ina  e  hoomau  pono  makou  iloko  o  Kristo,  e 
hoomaemae  aku  makou  i  ko  makou  mau  aahu  i  ke  koko  o 
na  kanaka  apau,  a  e  loaa  me  ke  kina  ole  imua  o  ka  noho- 
hookolokolo  o  Kristo,  a  e  noho  pu  mau  loa  auanei  me  ia 
ma  na  lani.  A  no  ka  Makua,  ame  ke  Keiki,  ame  ka  Uhane 
Hemolele  ka  hoonaniia,  a  o  ke  Akua  hookahi  no  ia.     Amene. 

Oliver  Cowdery, 
David  Whitmer, 
Martin  Harris. 

AME  KA  HOIKEANA  A  NA  MEA  IKEMAKA  EWALU. 
E  ike  na  lahuikanaka,  na  olelo,  ame  na  kanaka  ma  kahi  e 
hiki  ai  auanei  keia  buke,  ua  hoike  mai  o  Iosepa  Samika,  Opio, 
ka  mea  nana  keia  buke,  ia  makou  i  na  papa,  na  mea  i  oleloia 
ai,  a  ua  like  me  ke  gula  i  ka  nana  aku;  a  o  na  aoao  apau  a  ua 
Samita  nei  i  unuhi  ai,  ua  haha  makou  me  ko  makou  mau 
lima;  a  ua  ike  no  hoi  makou  i  na  kaha  maluna  olaila,  a  i  ka 
nana  aku  i  ua  mau  mea  nei  apau  he  hanaia  o  ka  wa  kahiko, 
a  o  ka  hana  akamai.  A  o  keia  ka  makou  e  hoike  aku  nei  me 
ka  oiaio  no,  ua  hoike  mai  ua  Samita  nei  ia  makou,  no  ka  mea, 
ua  ike  makou  a  haha  no  hoi,  a  ike  maoli  me  ka  maopopo,  ua 
loaa  i  ua  Samika  nei  na  papa  a  makou  i  olelo  aku  nei.  A  ke 
haawi  aku  nei  makou  i  ko  makou  mau  inoa  i  ko  ke  ao  nei,  e 
hoike  aku  i  ko  ke  ao  nei  i  na  mea  a  makou  i  ike  aku  ai ;  a  ua 
wahahee  ole  makou,  ke  hoike  nei  ke  Akua  no  ka  oiaio  o  ia 
mea." 

Christian  Whitmer,  Hiram    Page., 

Jacob  Whitmer,  Joseph  Smith,  Makua, 

Peter  Whitmer,  Opio,  Hyrum  Smith, 

John  Whitmer,  Samuel  H.  Smith, 

15.  N.     Ua  unuhiia  anei  na  kahakaha  mamna  o  na 
papa  apau? 

H  Aole.  Ua  silaia  kekahi  o  na  papa,  aole 
makemake  ke  Akua  e  unuhiia  ia  manawa.  Mahope  o 
ka  unuhiia  ana  o  na  papa  i  sila  ole  ia,  ua  hoihoiia  na 
papa  apau  iloko  o  ka  lima  o  ka  anela. 

16.  N.     Ehia  la  Lahui  Kanaka  i  haiia  ma  ka  Buke 
a  Moramona? 

H.  Elua.  Ka  Poe  Iareda  i  hele  aku  mai  ka 
Hale  Pakui  aku,  a  elua  poe  i  haalele  ia  Ierusalema 
2400  makahiki  i  hala,  oia  hoi  600  makahiki  mamua 
ae  o  ka  hanau  ana  o  Kristo.  Ua  kahakahaia  ka  moo- 
lelo  o  keia  mau  lahui  kanaka  maluna  o  keia  mau  papa 
a  kanuia  iloko  o  ka  honua  1400  makahiki  i  hala.  O 
na  Inikini  ma  Amerika  na  mamo  o  ka  poe  i  hele  mai 
mai  Ierusalema  mai. 

17.  N.     Ua  loaa  anei  ia  Iosepa  Samita  ka  mana 
e  kukulu  i  ka  Ekalesia  o  Kristo? 

H.  Ae.  Ma  ka  la  15  o  Mei,  1829,  hele  aku 
la  laua  me  OHva  Kaudare  iloko  o  ka  ululaau  e  pule, 
a  ia  laua  e  pule  āna  iho  iho  la  o  Ioane  Bapetizo  mai  ka 
lani  mai  iloko  o  ka  malamalama  nui,  ka  mea  hookahi  i 
hele  imua  o  Kristo.  Kau  iho  la  oia  i  kona  mau  lima 
maluna  iho  o  ko  laua  mau  poo  a  hoolilo  ae  la  ia  laua 
i  ka  Oihana  Kahuna  Aarona,  a  kauoha  ae  la  ia  laua  e 
bapetizo  aku  a  e  hoolilo  hou  aku  kekahi  i  kekahi.  A 
pela  laua  i  hana'i.  Bapetizo  iho  la  o  Iosepa  Samita 
?a  01iva  Kaudare,  aiaila  bapetizo  iho  la  o  Oliwa  ia 
Iosepa  a  hoolilo  ae  la  o  Iosepa  ia  OHva,  a  hoolilo  o 
OHva  ia  Iosepa. 

18.  N.     Loaa  anei  ia  Iosepa  Samita  ka  Oihana 
Kahuna  Melekisedeka? 

H.  Ae.  Mahope  iho  o  kona  loaa  ana  ka  Oi- 
hana  Kahuna  Aarona.  Ua  hpoliloia  oia  i  ka  Oihana 
Kahuna  Melekisedeka  malalo  iho  o  na  lima  o  Petero, 
Iakoba  ame  Ioane  na  Aposetolo  o  Iesu  Kristo  ia  lakou 
na  ki  o  ua  oihana  la. 

19.  N.     Ma  ka  la  hea,  a  ma  kahi  hea  i  kukulu  ia 
ai  ka  Ekalesia  o  Iesu  Kristo  e  Iosepa  Samita? 

H.  Ma  ka  la  6  o  Apenla,  M.  H.  1830,  ma 
Fayette,  Seneca  County,  New  York,  a  eono  wale  no 
na  lala  ia  manawa. 

20.  N.     Mahuahua  koke  anei  ka  Ekalesia? 

H.  Ae.  Ua  nui  ka  poe  i  manaoio  mai  i  ka 
Euanelio  a  komo  iloko  o  ka  Ekalesia,  a  ili  iho  la  na 
haawina  o  ka  Uhane  maluna  iho  o  na  hoahanau.  Ma 
ka  makahiki  1831  houluulu  lakou  ma  Geauga,  Ohio,  a 
ma  Jackson  County,  Missouri.  Ma  ka  la  3  o  Aug., 
oia  makahiki  no,  ua  hoolaaia  ka  aina  kahi  e  ku  ai  ke- 
kahi  luakini.  Ma  ka  makahiki  1833  ua  hookukeia  na 
hoahanau  mai  ia  wahi  aku  e  ko  lakou  mau  enemi,  a 
noho  lakou  ma  na  apana  aina  e  kokoke  ana. 

21.  N.     Pehea  ka  noho  ana  o  na  hoahanau  ma 
kela  wahi  a  ma  Ohio  no  hoi? 

H.  Ua  hoomaau  nui  ia  lakou,  a  ma  ka  M.  H. 
1838  ua  hookukeia  lakou  mai  Ohio  aku,  a  ma  ka  ma- 
kahiki  1839  ua  hookukeia  lakou  mai  Missouri  aku. 
Noho  iho  la  na  hoahanau  ma  ke  kapa  o  ka  muliwai 
Mississippi,  a  kukulu  lakou  i  kulanakauhale  maikai  i 
kapaia  o  Nauvoo. 

22.  N.     Ua  kukulu  anei  na  Hoahanau  i  kekahi 
mau  Halelaa  no  ka  Haku? 

H.  Ae ;  eono.  Ka  mea  mua  ma  Kirtlancf,  Ohio, 
i  hoonohoia  na  pohaku  kihi  M.  H.  1833,  a  i  hoolaala 

M.  H.  1836.  Ka  lua  ma  Nauvoo,  Illinois,  i  hoonohoia 
na  pohaku  kihi  M.  H.  1841,  a  i  hoolaaia  M.  H.  1846. 
Ke  kolu  ma  St.  George,  Washington  County,  Utah,  i 
hoonohoia  na  pohaku  kihi  M.  H.  1873,  a  i  hoolaaia 
M.  H.  1877.  Ka  ha  ma  Logan,  Cache  County,  Utah,  i 
hoonohoia  na  pohaku  kihi  M.  H.  1877,  a  i  hoolaaia 
M.  H.  1884.  Ka  lima  ma  Manti,  Sanpete  County, 
Utah,  i  hoonohoia  na  pohaku  kihi  M.  H.  1879,  a  * 
hoolaaia  M.  H.  1888.  Ke  ono  ma  Salt  Lake  City, 
Utah,  i  hoonohoia  na  pohaku  kihi  M.  H.  1853,  a  *  n0°- 
laaia  M.  H.  1892.  Ua  hoolaa  pu  lakou  i  kekahi  wahi, 
kahi  e  ku  ai  he  Halelaa  ma  īndependence,  Jackson 
County,  Missouri,  M.  H.  1831,  a  ua  hoonohoia  na  po- 
haku  kihi  o  kekahi  ma  Fort  West,  Caldwell  County, 
Missouri,  M.  H.  1838. 

23.  N.     Heaha  ka  mea  kaumaha  loa  i  hanaia   i 
ka  Ekalesia  ma  ka  makahiki  1844. 

H.  Ua  pepehiia  o  Iosepa  ame  Hailama  Samita 
a  make  iloko  o  kekahi  halepaahao  ma  ka  la  27  o  Iune, 
e  kekahi  poe  pepehi  kanaka.  Ua  penaia  ko  lakou 
mau  maka  a  eleele  i  ike  oleia  ai  lakou.  Aole  nae  i  hoo- 
paiia  e  ke  kanawai. 

24.  N.     Ua  hoopaiia  anei  o  Iosepa  Samita  e  ke  ka- 
nawai  i  kekahi  manawa? 

H.  Aole  loa,  eia  nae,  he  kanalima  kona  hoo- 
pii  ia  ana  e  kona  mau  enemi,  aole  nae  i  loaa  kekahi 
hewa  iloko  ona. 

25.  N.     Aia  make  o  Iosepa  Samita  nawai  la  i  ala- 
kai  i  ka  Ekalesia? 

H.  Na  ka  Papa  Umikumamalua,  O  Barigaha- 
ma  Iana  (Brigham  Young)  ko  lakou  pelesidena  ia  ma- 
Iiawa. 

•26.  N.  Ua  hooili  anei  o  Iosepa  Samita,  mamua 
o  kona  make  ana,  i  na  ki  ame  na  mana  apau  o  ka 
Oihana  Kahuna  Hemolele  maluna  o  ka  Papa  Umiku- 
mamalua? 

H.  Ae.  Ua  hooili  oia  i  na  ki  apau  e  pono  ai 
no  ka  hoola  ana  i  na  keiki  a  kanaka  iloko  o  ke  aupuni 
Celesatiela  o  ke  Akua.     Moolelo  a  Iosepa  Samita. 

E  hai  mai  oe  i  ka  pauku. 

"Aole  o  kekahi  ki  aole  hoi  mana  e  hoiliia  maluna  o  ka 
Ekalesia  e  alakai  i  na  kanaka  iloko  o  ka  pukapa  celesatiela  i 
haawi  ole  au  ia  oukou  ua  hoike  ia  oukou  a  ua  kamailio  pu  au 
ia  oukou ;  ua  hookuia  ke  aupuni  iluna,  aia  ke  kahua  pololei  ia 
oukou,  ua  hiki  ia  oukou  ke  hele  a  e  kukulu  :  ke  aupuni.  a  c 
hele  iloko  o  ka  pukapa  celesatiela  e  lawe  pu  ana  i  ka  oukou 
mau  hua  me  oukou/' 

27.  N.  Pehea  ka  loihi  o  ka  noho  ana  o  na  Ekale- 
sia  ma  Nauvoo? 

H.  Ua  noho  iho  la  lakou  malaila  a  hiki  i  ka 
makahiki  1846,  alaila  ua  kipakuia  lakou  iloko  o  ka 
waonahele,  a  hele  aku  la  lakou  e  imi  i  home  hou.  Ma 
ka  la  24  o  Iulai,  1847,  hiki  aku  la  na  makamua  o 
lakou  ma  ke  awawa  o  Loko  Paakai  Nui.  A  ma  ka 
la  6  o  Aperila,  M.  H.  1853  ua  hoonohoia  ka  pohaku 
kumu  kihi  o  kekahi  luakini  hou.  Ma  kela  awawa  a  ma 
na  awawa  e  ae  ua  houuluulu  na  hoahanau  a  noho  hoi 
me  ka  maluhia  ame  ka  pomaikai  a  hiki  i  keia  manawa. 

28.  N.  I  nahea  a  mahea  i  koho  ia  a  hoike  akea 
ia  ai  o  Brigham  Young  ame  kona  mau  hoa  kuka,  o 
Heber  C.  Kimhall  ame  Willard  Richard,  i  Papa  Pe- 
residena  o  ka  Ekalesia  o  īesu  Kristo  o  ka  Poe  Hoano 
o  na  La  Hope  nei  ? 

H.     Ma  kekahi  Hui  nui  o  ka  Ekalesia  i  akoa- 

koa  ai  ma  Counsel  Bluffs,  Pottawatamie  County,  Iowa, 
ma  ka  la  24  o  Dekemaba,  1847. 

29.  N.     Ua  hai  nui  ia  anei  ka  Euanelio? 

H.  Ae,  ua  haiia  ma  na  aupuni  nui  o  ka  honua, 
a  e  hai  kokeia  ana  no  i  na  aupuni  apau  ame  na  aina 
apau  ame  na  ohana  ame  na  olelo  ame  na  lahuikanaka, 
i  mihi  ai  na  mea  apau  e  noho  ana  ma  ka  honua  i  pakele 
ai  lakou  i  na  hoopai  a  ke  Akua  e  ninini  koke  ana  malu- 
na  o  ka  poe  hewa,  i  makaukau  ai  lakou  e  ku  i  ka  wa 
e  hoikeia  mai  ka  Haku  o  Iesu  Kristo  mai  ka  lani  mai 
iloko  o  ke  ahi  lapalapa  e  hoopai  i  ka  poe  hoolohe  ole 
a  e  hoouku  i  ka  poe  hoolohe,  a  e  noho  moi  me  ka 
maluhia  ame  ka  hemolele  maluna  o  ka  honua. 

30.  N.     E  kau  anei  ka  Haku  i  na  hoopai  nui  ma- 
luna  o  ka  poe  hewa  ? 

H.  Ae,  e  hoopai  oia  ia  lakou  me  na  kaua,  na 
wi,  na  ahulau,  ame  na  mai  lele,  apau  loa  lakou  i  ka 
make. 

31.  N.     Pehea  la  e  hana  ai  ka  poe  hemolele  i  ka 
wa  e  hoopaiia  ana  ka  poe  hewa? 

H.  E  houluulu  ka  poe  apau  i  komo  iloko  o  ka 
Euanelio  ma  ka  aina  o  Amerika  a  e  kukulu  i  ka  Ieru- 
salema  Hou,  ame  na  kulanakauhale  e  ae,  ame  na 
luakini  hoi  he  nui  i  ka  Haku,  a  e  lilo  lakou  i  poe 
kanaka  hemolele,  waiwai,  ikaika  loa,  a  e  kapa  ia  lakou 
ka  Ziona  o  ka  Haku,  a  e  hoike  oia  i  kona  ike  ame 
kona  mana  ame  kona  nani  maluna  iho  o  lakou  a  e 
lilo  no  ia  he  mea  kamahao  i  na  lahui  kanaka. 

32.  N.     Mahea  ka  aina  kahi  e  hoomaka  ia  ai  ka 
Ierusalema  Hou? 

H.     Ma  Jackson  County,  Missouri,  kahi  i  hoo- 

laaia  ai  ka  aina  no  ka  luakini  ma  ka  makahiki  1831; 
malaila  hoi  e  kukuluia  ai  ua  luakini  la. 

33.     N.     No  ke  kumu  hea  la  e  kukuluia  ana  keia 
mau  luakini  he  nui  loa? 

H.  E  kukuluia  ana  lakou  i  loaa  ai  na  hoaha- 
nau  he  wahi  kupono  e  bapetizoia  no  ko  lakou  poe  ku- 
puna  i  make  aku  la  me  ka  ike  ole  i  ka  Euanelio,  a 
malaila  hoi,  lakou  e  hana  ai  a  e  lawelawe  ai  i  na  mea 
apau  e  pono  ai  no  ka  hoola  ana  ia  lakou  iho  ame  ko 
lakou  mau  makamaka  i  make. 


MOKUNA  XIX. 


KE  ALAHOUANA  AME  KA  LANAKILA  ANA  O  KA 
PONO. 

1.  N.  O  ke  a'o  hea  la  ke  a'o  hooluolu  loa  i  pili 
i  ka  oihana  hoolapanai  ? 

H.  O  ke  alahouana  mai  o  ke  kino  mai  ka  make 
mai  a  i  ke  ola  mau  loa,  ame  kona  huipu  hou  ana  me 
ka  uhane.  Buke  a  Moramona,  II  Nepai  9:12;  Ala- 
ma  11  -.43;  40:18. 

E  hai  mai  oe  i  na  pauku. 

"E  hoihoi  hou  pu  ia  na  kino  a  me  na  uhane  o  kanaka,  ke- 
kahi  i  kekahi,  a  ma  o  ka  mana  la  o  ke  alahouana  o  ka  Mea 
Hemolele  o  ka  Iseraela  ia  mea." 

"O  ka  uhane  ame  ke  kino  e  hoohui  pu  hou  ia  auanei,  ma 
kona  ano  maoli ;  e  hoihoi  hou  ia  ka  lala  ame  ke  ami  hoi  i  kona 
wahi  ponoi,  e  like  me  kakou  e  noho  nei  i  keia  manawa." 

"O  ka  mea  i  manaoia,  oia  no  ka  hui  hou  ana  o  ka  uhane  me 
ke  kino." 

2.  N.  E  hoala  hou  ia  mai  ana  anei  na  kanaka 
apau? 


103 

H.  Ae.  E  hoala  hou  ia  mai  ana  na  mea  apau, 
a  i  ole,  e  komo  ana  lakou  iloko  o  kekahi  loli  ana  i  like 
loa  me  ia.  Ioane  5:28,  29.  Oih.  24:15.  Buke  a  Mo- 
ramona,  Alama  40:4,  Berita  ame  na  Kauoha,  29:26. 
Momi  Waiwai  Nui,  Mose  7:62. 
E  hai  mai  oe  i  na  pauku. 

"E  hiki  mai  auanei  ka  manawa  e  lohe  ai  ka  poe  apau  iloko 
o  na  ilina  i  kona  leo,  a  e  hele  mai  iwaho." 

"Ke  alahouana  o  ka  poe  make;  o  ka  poe  pono  ame  ka  poe 
pono  ole." 

"Aia  hoi,  aia  no  he  manawa  i  waeia  i  puka  mai  ai  auanei 
na  mea  apau  mai  ka  make  mai." 

"Alaila,  e  ala  mai  auanei  ka  poe  make  apau ;  no  ka  mea,  e 
hoohamamaia  ae  no  ko  lakou  mau  ilina,  a  e  hele  mai  no  lakou 
iwaho ;  he  oiaio,  o  na  poe  apau." 

"He  oiaio,  ame  ke  alahouana  mai  o  na  kanaka  apau." 

3.     N.     Ehia  na  alahouana  mai? 

H.  Elua  mau  alahou  nui  i  haiia  mai — ka  mua 
ame  ka  lua,  a  i  ole,  ke  alahouana  mai  o  ka  poe  pono 
ame  ka  poe  i  hoole  ole  i  ka  Euanelio,  ame  ke  alahou- 
ana  mai  o  ka  poe  hewa.  I  Tesalonika  4:16;  Hoikeana 
20:6.     Berita  ame  na  Kauoha  43:18;  45:54. 

E  hai  mai  oe  i  na  pauku. 

"O  ka  poe  make  iloko  o  Kristo  ke  ala  e  mai." 

"Pomaikai  a  hoano  hoi  ke  kanaka  ke  loaa  iaia  ke  ala  mua 
ana." 

"E  kani  nui  a  loihi  ana  ka  pu  a  ke  Akua,  a  e  i  aku  i  na  la- 
hui  kanaka  e  hiamoe  an-i :  E  ala  mai  oukou,  e  na  poe  hoano, 
a  e  ola  hoi;  e  kaulua  oukou  e  ka  poe  hewa  a  e  hiamoe  hoi  a 
hiki  i  ko'u  kahea  hou  ana  aku." 

A  ia  wa  e  hoolapanaiia  ai  na  lahuikanaka  i  hoomaopopo  ole 
i  ke  Akua,  a  o  ka  poe  i  hoomaopopo  ole  i  ke  kanawai,  e  loaa 
ia  lakou  ke  alahou  mua  ana." 

4.  N.  Ua  alahou  mai  anei  kekahi  poe  mai  ka 
make  mai? 

H.     Ae;  lehulehu  loaia  poe. 

5.  N.     Owai  la  ka  hua  mua  o  ke  alahouana? 

H.  O  Iesu  Kristo.  Oihana  26:23;  I  Kor.  15: 
20;  Kol.  1:18. 

E  hai  mai  oe  i  na  pauku. 

"E  make  no  ka  Mesia  e  pono  ai,  oia  hoi  ka  mua  o  ka  poe 
make  i  ala  hou  mai." 

"Aka,  ua  ala  io  no  o  Kristo  mai  ka  make  mai,  a  ua  lilo 
oia  i  hua  mua  no  ka  poe  i  moe." 

Oia  hoi  ke  poo  o  ke  kino,  o  ka  Ekalesia;  oia  ka  makamua, 
o  ka  hanau  mua  mai  ka  make  mai." 

6.  N.     I  ka  wa  hea  oia  i  alahou  mai  ai? 

H.  Ma  ke  kolu  o  ka  la  mahope  iho  o  kona 
kauliaia  ana  ma  ke  kea. 

7.  N.  I  nahea,  a  mahea  hoi  oia  i  kaulia  ia  ai  ma 
ke  kea? 

H.  He  1900  makahiki  a  oi  i  hala  ae  nei;  a  ma 
Ierusalema. 

8.  N.     Nokeaha  oia  i  kaulia  ia  ai  ma  ke  kea? 

H.  No  ka  mea,  oia  ke  Keiki  a  ke  Akua,  a 
inaina  na  īudaio  hewa  iaia,  aole  hiki  ia  lakou  ke  hoo- 
manawanui  i  kana  mau  a'o  pono  ana. 

9.  N.  I  ka  wa  hea  la  i  ala  hou  mai  ai  kekahi  poe 
e  ae? 

H.  Ma  ka  wa  i  alahou  mai  ai  o  Iesu,  a  i  ole, 
e  aneane  ana  paha  ia  manawa.  Matt.  27:52,  53.  Buke 
a  Moramona;  III  Nepai  23:11. 

E  hai  mai  oe  i  na  pauku. 

"Hamama  ae  la  na  halekupapau,  a  he  nui  na  haipule  e  hia- 
moe  ana  i  alahou  mai,  a  hele  mai  la  iwaho  o  na  halekupapau 
mahope  iho  o  kona  alahou  ana  mai,  a  komo  aku  la  iloko  o 
ke  kulanak.iuhale  hoano,  a  ua  ikea  e  na  mea  he  nui  loa." 


105 

"Ua  ala  mai  la  na  mea  hoano  he  nui  a  ikea  e  kekahi  poe 
he  nui  wale,  a  lawelawe  mai  la  ia  lakou." 

10.  N.  I  ka  wa  hea  ke  koena  o  ka  poe  pono  e 
ala  hou  mai  ai? 

H.  I  ka  wa  a  Iesu  Kristo  e  hele  mai  ai  iloko  o 
ka  mana  ame  ka  nani.  I  Kor.  15:22,  23.  Berita  ame 
na  Kauoha  45  145  ;  88  :gy,  98. 

E  hai  mai  oe  i  na  pauku. 

"E  like  me  ka  make  ana  o  na  kanaka  apau  ma  o  Adamu  lar 
pela  no  e  hoalaia  mai  ai  na  kanaka  apau  ma  o  Kristo  la.  Aka, 
o  kela  ame  keia,  ma  kona  wa  pono :  O  Kristo  ka  hua  mua; 
alaila,  o  ko  Kristo  poe,  i  kona  wa  e  hiki  mai  ai. 

E  puhi  ana  he  anela  i  kana  pu,  a  o  na  poe  hoano  i  hiamoe, 
e  ala  mai  no  lakou,  e  halawai  me  a'u  ma  ka  lewa." 

"A  o  ka  poe  e  hiamoe  ana  iloko  o  ko  lakou  mau  luakupapau, 
e  ala  mai  no  lakou,  no  ka  mea,  e  hamama  ae  no  ko  Iakou  man 
luakupapau,  a  laweia  aku  lakou  iluna  e  halawai  me  ia  ma  na 
kia  o  ka  lani :     no  Kristo  lakou,  na  hua  mua." 

11.  N.  He  poe  kanaka  no  anei  kekahi  i  komo 
iloko  o  keia  hoano  hou  ia  ana  o  ko  lakou  mau  kino, 
i  ike  ole  ai  lakou  i  ka  make  ? 

H.  Ae.  O  Enoka  ame  na  kanaka  o  kona  ku- 
lanakauhale ;  o  Elia ;  o  Ioane ;  ka  Aposatolo ;  na  hau- 
mana  a  Nepai  ekolu  ame  kekahi  poe  e  ae.  II  Na'lii 
2:11;  Mat.  16:28;  Ioane  21:22;  Buke  a  Moramona, 
III  Nepai  28:4-8;  17:36-40;  Berita  ame  na  Kauoha 

7:1-8. 

E  hai  mai  oe  i  na  pauku. 

"A  i  ko  laua  hele  ana  aku,  e  kamailio  pu  ana,  aia  hoi,  he 
hale  kaaahi,  ame  na  lio  ahi,  a  hookaawaleia  laua  a  elua,  a  pii 
ae  la  o  Elia  iloko  o  ka  puahiohio  i  ka  lani." 

"He  oiaio  ka'u  e  olelo  aku  nei  ia  oukou.  O  kekahi  poe  e 
ku  mai  nei,  aole  lakou  e  hoao  e  i  ka  make,  a  ike  lakou  i  ke 
Keiki  a  ke  kanaka  e  hele  mai  ana  i  kona  aupuni." 

"I  mai  la  o  Iesu  iaia.  Ina  makemake  au  e  noho  ia  a  hoi 
hou  mai  au,  he  mea  aha  ia  ia  oe?" 

"A  ia  ia  i  olelo  mai  ai  ia  lakou,  huli  ae  la  oia  i  na  mea  ekolu, 
a  i  mai  la  ia  lakou;  Heaha  la  ko  oukou  makemake  a'u  e  hana 
aku  ai  no  oukou,  ia'u  e  hele  aku  ai  i  ka  Makua  la?  A  kaumaha 
iho  la  lakou  ma  ko  lakou  mau  naau,  nokamea,  aole  lakou  i 
aa  e  olelo  aku  ia  ia  i  ka  mea  a  lakou  i  makemake  ai.  A  i 
mai  la  oia  ia  lakou :  Aia  hoi,  ua  ike  au  i  ko  oukou  Tiau  ma- 
nao,  a  ua  makemake  oukou  i  ka  mea  a  Ioane,  kuu  mea  aloha, 
ka  mea  i  noho  pu  me  a'u  ma  ko'u  oihana,  mamua  o  ko'u  kau- 
lia  ana  e  ka  poe  Iudaio  i  makemake  mai  ai  ia'u.  Nolaila, 
pomaikai  nui  ae  oukou,  nokamea,  aole  loa  oukou  e  hoao  i  ka 
make,  aka,  e  ola  no  oukou  e  ike  i  na  hana  apau  a  ka  Makua, 
i  na  keiki  a  kanaka  a  hiki  aku  i  ka  wa  e  pau  loa  ai  na  mea 
i  ka  hookoia,  e  like  me  ka  makemake  o  ka  Makua,  i  ka  wa 
a'u  e  hele  mai  ai  iloko  o  ko'u  nani,  me  na  mana  o  ka  lani ;  A, 
aole  loa  oukou  e  auamo  i  na  eha  o  ka  make;  aka,  i  ka  wa 
a'u  e  hele  mai  ai  ma  ko'u  nani,  e  hoomaluleia  oukou  ma  ka 
imo  ana  o  ka  maka,  mai  ka  palaho  i  ka  palaho  ole ;  alaila,  e 
hoopomaikaiia  oukou  ma  ke  aupuni  o  ko'u  Makua.  *  *  * 
Ano,  ina  he  palaho  paha,  a  he  palaho  ole  paha,  mai  ka  la  aku 
o  ko  lakou  hoopahaohaoia  ana,  aole  au  i  ike.  *  *  *  Ano 
hoi.  me  au  i  olelo  aku  ai  no  ua  poe  la  a  ka  Haku  i  wae  mai 
ai,  he  oiaio,  na  mea  ekolu,  ka  poe  i  laweia  ae  iluna  iloko  o  na 
lani,  ua  ike  ole  au  ina  paha  ua  hoomaemaeia  lakou  mai  ka 
palaho  ae  i  ka  palaho  ole.  Aka  hoi,  mahope  mai  o  ka'u  ka- 
kau  ana,  ua  ninau  aku  au  i  ka  Haku,  a  ua  hoike  mai  la  oia 
ia'u,  he  mea  e  pono  ai  ke  hoomaluleia  ko  lakou  mau  kino,  i 
ole  ia,  e  hoao  lakou  i  ka  make  e  pono  ai.  Nolaila,  i  ole  ai 
lakou  e  hoao  i  ka  make,  ua  hoomaluleia  ko  lakou  man  kino, 
i  ole  ai  lakou  e  ike  i  ka  eha,  aole  hoi  i  ke  kaumaha,  koe  wale 
no  na  hala  o  ko  ke  ao  nei.  Ano,  aole  e  like  keia  hoomalnleia 
ana  me  ka  mea  e  hiki  mai  ana  ma  ka  la  hope;  aka,  ua  hooma- 
luleia  mai  lakou,  a  ua  hiki  ole  ia  Satana  ke  loaa  ka  mana 
maluna  iho  o  lakou,  i  hiki  ole  ai  iaia  ke  hoowalewale  mai  ia 
lakou,  a  ua  hoomaemaeia  lakou  ma  ka  io,  a  ua  hemoleīe  Iakou. 
a  ua  hiki  ole  i  na  mana  o  ka  honua  nei  ke  hoopaa  ia  lakou : 
A  pela  lakou  e  noho  ai  a  hiki  aku  i  ka  la  hookolokolo  o 
Kristo ;  a  ma  ia  la  e  loaa  ai  ia  lakou  ka  hoomalule  nui  ana, 

a  e  hookipaia  ae  iloko  o  ke  aupuni  o  ka  Makua  e  puka  hou  ole 
aku  mawaho,  aka  e  noho  mau  loa  pu  iho  me  ke  Akua  ma  na 
īani. 

"A  olelo  mai  la  ka  Haku  ia'u,  E  Ioane,  e  ka'u  punahele, 
heaha  kou  makemake?  Nokamea,  ina  e  noi  mai  oe  i  kau  i 
makemake  ai,  e  haawiia  aku  no  ia  ia  oe.  A  i  aku  la  au  ia  ia, 
e  ka  Haku,  e  haawi  mai  ia'u  i  ka  mana  maluna  o  ka  make,  i 
ola  ai  au  a  hoohuli  aku  i  na  kanaka  i  ou  la.  A  i  mai  la  ka 
Haku  ia'u.  He  oiaio.  he  oiaio,  ke  olelo  aku  nei  au  ia  oe,  no- 
kamea,  no  kou  makemake  ana  i  keia,  e  noho  oe  a  hiki  i  ko'u 
hoi  hou  ana  mai  iloko  o  ko'u  nani,  a  e  wanana  aku  oe  imua 
o  na  lahui,  na  ohana,  na  olelo  ame  na  kanaka.  A  no  keia  ku- 
mu  i  olelo  aku  ai  ka  Haku  ia  Petero.  Ina  makemake  au  e 
noho  oia  a  hoi  hou  mai  au,  heaha  ia  mea  ia  oe?  Oiai,  ua  no- 
noi  mai  oia  ia'u  i  hiki  ai  iaia  ke  hoohuli  mai  i  na  kanaka 
i  o'u  nei,  aka,  o  kou  makemake  e  hiki  koke  mai  oe  i  o'u  la  ilo- 
ko  o  ko'u  Aupuni.  Ke  hai  aku  nei  au  ia  oe,  e  Petero,  he  ma- 
kemake  maikai  keia ;  aka,  o  ka  makemake  nae  o  ka'u  puna- 
hele  i  mea  e  hiki  ai  iaia  ke  hana  i  ka  mea  oi  aku,  a  i  hana 
i  oi  aku  mawaena  o  na  kanaka,  i  ko  ka  mea  i  hanaia  ai  e  ia 
mamua.  He  oiaio,  ua  hoomaka  oia  he  hana  oi  aku;  nolaila,  e 
hoolilo  no  au  ia  ia  i  ahi  e  lapalapa  ana,  a  i  anela  lawelawe 
hoi  no  ka  poe  e  lilo  ana  i  mau  hooilina  no  ke  ola  mau  loa  e 
noho  ana  ma  ka  honua :  A  e  hoolilo  au  ia  oe  i  mea  lawe- 
lawe  nona  a  no  kou  hoahanau  o  Iakoha;  a  ia  oukou  ekolu  e 
haawi  aku  ai  au  i  keia  mana  ame  na  ki  o  keia  oihana  kahuna 
a  hiki  hou  mai  au.  He  oiaio,  ke  olelo  aku  nei  au  ia  olua,  e 
loaa  no  ia  olua  elike  me  ka  olua  i  makemake  ai,  no  ka  mea 
hauoli  pu  olua  ma  ka  mea  a  olua  i  makemake  ai.v> 

12.  N.  He  poe  e  ae  anei  kekahi  e  hoololiia  ana 
ma  ia  ano? 

H.  Ae;  o  ka  poe  Hoano  e  ola  ana  i  ko  Iesu 
Kristo  hiki  ana  mai  e  hoopai  i  ka  poe  hewa,  a  e  lawe 
ae  maluna  iho  ona  i  kona  mana  nui,  a  noho  alii  hoi 
maluna  o  ka  honua  i  Alii  no  na  alii  a  i  Haku  no  na 
Haku.  I  Kor.  15:51,  52,  53;  1  Tes.  4:16,  17;  Berita 
ame  na  Kauoha  43:32. 

E  hai  mai  oe  i  na  pauku. 

"Eia  hoi,  ke  ha'i  aku  nei  au  ia  oukou  i  ka  mea  pohihihi. 
Aole  kakou  apau  e  moe,  e  ano  hou  ia  mai  no  kakou.  Ma  ke 
sekona,  ma  ka  amo  am  no  o  ka  maka,  i  ke  kani  ana  no  o  ka 
pu,  nokamea,  e  kani  io  no  ka  pu,  a  e  hoala  palaho  ole  ia  mai 
ka  poe  make,  a  e  ano  hou  ia  mai  kakou  apau.  Nokamea,  e 
hookomo  keia  palaho  i  ka  palaho  ole,  ame  keia  make  i  ka  make 
ole  i  pono  ai." 

"Nokamea,  e  iho  io  mai  no  ka  Haku  mai  ka  lani  mai,  me 
ka  hooho,  ame  ka  leo  o  ka  luna  anela,  ame  ka  pu  a  ke  Akua; 
a  o  ka  poe  make  iloko  o  Kristo  ke  ala  e  mai;  alaila,  e  kaili 
pu  ia  aku  kakou  ka  poe  i  koe  e  ola  okoa  ana,  me  lakou  iloko 
o  na  ao  kaalelewa  e  halawai  pu  me  ka  Haku,  i  ka  lewa.  Oia 
hoi  e  mau  loa  ana  ko  kakou  noho  ana  me  ka  Haku." 

"A  o  ka  mea  e  noho  ana  iloko  o  ka  pono,  e  hoololi  ia  no  oia 
ma  ka  amo  ana  no  ka  maka." 

13.  N.  Heaha  ka  mea  e  hoea  mai  ana  i  ka  hiki 
ana  mai  o  Iesu  Kristo? 

H.  Ka  Milenio,  a  i  ole,  o  ka  noho  alii  ana  o 
Iesu  Kristo  maluna  o  ka  honua  iloko  o  ka  maluhia 
ame  ka  pono  i  na  makahiki  hookahi  tausani.  Hoik. 
20:4,  6.  Berita  ame  na  Kauoha  29:11;  43:29,  30,  31. 
Momi  Waiwai  Nui,  Buke  o  Mose  7:65. 

E  hai  mai  oe  i  na  pauku. 

"Ola  pu  lakou  me  Kristo  a  hoomalu  pu  me  ia  i  na  maka- 
hiki  hookahi  tausani.  *  *  *  Pomaikai  a  hoano  hoi  ke  ka- 
naka  ke  loaa  ia  ia  ke  ala  mua  ana :  Aole  lanakila  ka  make  alua 
maluna  o  lakou,  aka,  e  lilo  no  lakou  i  poe  kahuna  no  ke  Akua 
a  no  Krist'o,  a  na  lakou  e  hoomalu  pu  me  ia  i  na  makahiki 
hookahi  tausani. 

"Nokamea,  e  hoike  no  au  ia'u  iho  mai  ka  lani  mai,  me  ka 
mana  ame  ka  nani  nui,  me  ko  laila  lehulehu  apau,  a  noho 
pu  me  na  kanaka  iloko  o  ka  pono  maluna  o  ka  honua  i  na  ma- 
kahiki  hookahi  tausani,  aole  hoi  e  ku  iho  ka  poe  hewa. 

Nokamea,  ma  ko'u  manawa  pono  e  hele  mai  no  au  maluna 
o  ka  honua  no  ka  hoopa'i  ana;  a  e  hoolaia  Ko'u  poe  kanaka, 
a  noho  alii  pu  me  a'u  maluna  o  ka  honua.     Nokamea,   o  ka 

milenio  nui  a'u  i  hoike  aku  ai  ma  ka  waha  o  Ko'u  poe  kauwa 
e  hiki  mai  ana  no  ia,  no  ka  mea,  e  hoopaaia  ana  o  Satana." 
"Aia  hoi,  ua  ike  o  Enoka  i  ka  la  e  hiki  mai  ai  ke  Keiki  a 
ke  Kanaka,  ma  na  la  hope,  no  ka  noho  ana  maluna  o  ka  ho- 
nua  iloko  o  ka  pono,  ho  ka  manawa  o  na  makahiki  hookahi 
tausani. 

14.  N.     I  ka  wa  hea  e  hoala  ia  mai  ai  ka  poe  hewa  ? 
H.     I  ka  hopena  o  ka  honua  nei,  mahope  iho 

o  ka  Milenio.     Hoik.  20:5;   Berita  ame  na  Kauoha 
76:82-85;  88:100,  101. 
E  hai  mai  oe  i  na  pauku. 

"Aole  i  ola  ke  koena  o  ka  poe  make  apau  ia  mau  makahiki 
hookahi  tausani." 

"O  keia  ka  poe  manaoio  ole  i  ka  Euanelio  o  Kristo,  aole  hoi 
i  ka  hoike  ana  a  Iesu.  Aole  nae  keia  o  ka  poe  i  hoole  i  ka 
Uhane  Hemolele.  O  keia  ka  poe  i  hahaoia  aku  iloko  o  Ge- 
hena.  O  keia  ka  poe  e  hoola  oleia  ana  mai  ke  diabolo  mai,  a 
hoea  i  ke  ala  hope  ana,  a  hiki  hoi  i  ko  ka  Haku,  oia  hoi  o 
Kristo,  ke  Keikihipa,  hoopau  ana  i  kana  hana." 

"A  eia  hou,  e  kani  mai  no  he  pu  hou,  a  oia  ke  kolu  o  ka 
pu ;  alaila,  e  hoea  mai  na  uhane  o  na  kanaka,  e  hookolokoloia 
ana,  a  i  loaa  hoi  ke  ahewaia  ana;  a  o  keia  ke  koena  aku  o  ka 
poe  make,  aole  lakou  e  ola  hou  a  hiki  i  ka  pau  ana  o  na  ma- 
kahiki  he  hookahi  tausani;  aole  no  hoi  e  ola  hou  a  hoea  i  ka 
hopena  o  ka  honua  nei." 

15.  N.  Heaha  mahope  mai  o  ke  alahou  ana  mai 
o  ka  poe  hewa? 

H.  Ka  Hookolokolo  mau  loa.  Hoik.  20:12, 
13.  Buke  a  Moramona,  III  Nepai  26:4,  5;  Moramona 
9^3,  14.     . 

E  hai  mai  oe  i  na  pauku. 

"A  ike  aku  la  au  i  ka  poe  make,  i  ka  poe  uuku  ame  ka  poe 
nui,  e  ku  ana  imua  o  ke  Akua,  a  ua  weheia  iho  la  na  buke;  a 
weheia  no  hoi  kekahi  buke  hou,  oia  hoi  ka  buke  o  ke  ola.  Ua 
hookolokoloia  ka  poe  make  ma  na  mea  i  palapalaia  iloko  o  na 
buke,  mamuli  o  ka  lakou  hana  ana.     Haawi  mai  la  ke  kai  i 

ka  poe  make  maloko  ona;  a  haawi  mai  ka  make  ame  ka  po 
i  ka  poe  make  iloko  o  laua;  a  hoopaiia  kela  mea  keia  mea  o 
lakou,  e  like  me  ka  lakou  hana  ana." 

"A  hiki  loa  aku  i  ka  la  nui  hope,  i  ka  wa  e  ku  aku  ai  na 
kanaka  apau,  ame  na  ohana  apau,  o  ko  na  aupuni  am^  na  olelp 
apau  imua  o  ke  Akua,  e  hookolokoloia  no  ka  lakou  mau  Iiana, 
ina  paha  he  maikai  ia  mau  mea,  ina  paha  he  ino;  ina  he  maikai 
ia  mau  mea,  i  ke  alahouana  o  ke  ola  mau  loa ;  a  ina  he  ino  ia 
mau  mea,  i  ke  alahouana  o  ka  poino." 

"A  no  ka  hoolapanaiia  ana  o  kanaka,  i  hiki  mai  ai  ma  o  Iesu 
Kristo  la,  ua  lawe  hou  ia  aku  lakou  i  ke  alo  o  ka  Haku;  he 
oiaio,  ma  keia  mea  no  ka  hoolapanaiia  ana  o  na  kanaka  apau, 
no  ka  mea,  e  lawe  mai  ana  ka  make  o  Kristo  i  ke  alahouana,  oia 
ka  mea  e  lawe  mai  ana  i  ka  hoolapanai  ana  mai  ka  hiamoe  mau 
loa  mai,  a  mai  ua  hiamoe  ana  la  e  hoalaia  ae  auanei  na  kauaka 
apau  ma  ka  mana  o  ke  Akua  i  ka  wa  e  kani  ai  ka  pu ;  a  e 
puka  mai  auanei  lakou,  o  ka  poe  uuku  ame  ka  poe  nui,  a  e 
ku  auanei  lakou  apau  imua  o  kona  wahi  hookolokolo,  i  hoola 
panaiia  mai  ai  a  hookuuia  mai  ai  mai  keia  apo  mau  loa  mai 
o  ka  make,  a  o  ua  make  nei  he  make  kino  ia." 

"Alaila,  e  hiki  mai  ana  ka  hooponopono  o  ka  Mea  Hemo- 
lele  maluna  iho  o  lakou;  alaila,  e  hiki  mai  ana  ka  manawa, 
o  ka  mea  i  paumaele,  e  mau  no  kona  paumaele;  a  o  ka  mea  i 
pono,  e  mau  no  kona  pono;  o  ka  mea  olioli,  e  mau  no  kona 
olioli;  a  o  ka  mea  olioli  ole,  e  mau  no  kona  olioli  ole." 

16.     N.     E  mau  loa  no  anei  ko  ka  honua  nei  ano 
e  like  me  ia  i  keia  wa? 

H.  Aole.  E  hoolapanaiia  ana  no  ia  mai  ka 
hoino  i  kau  maluna  ona  ma  o  ka  haule  ana  o  ke  ka- 
naka  mua,  a  e  hana  hou  ia  a  e  hoonaniia.  Isaia  65:17; 
II  Petero  3:13;  Hoik.  21:1;  Buke  a  Moramona,  Etera 
13:9;  Berita  me  na  Kauoha  29:23,  24,  25. 

E  hai  mai  oe  i  na  pauku. 

"Nokamea,  aia  hoi,  e  hana  ana  au  i  na  lani  hou,  a  i  na  honua 
hou,  aole  hoi  e  hoomanao  hou  ia  ua  mau  mea  kahiko  la." 

"Aka,  e  like  me  ka  olelo  mua  ana  mai,  ke  kakali  aku  nei  ka- 
kou  i  ka  lani  hou,  ame  ka  honua  hou,  i  kahi  e  noho  ai  ka  mai- 
kai." 

"Ike  aku  la  au  i  ka  lani  hou  ame  ka  honua  hou;  nokamea, 
ua  lilo  ka  lani  ame  ka  honua  mua;  aole  hoi  he  kai  hou  aku." 

"A  he  lani  hou  a  he  honua  hou  auanei;  a  e  like  auanei  laua 
me  ko  ke  kahiko,  ua  hala  aku  nae  na  mea  kahiko,  a  ua  lilo  na 
mea  apau  i  mea  hou." 

"A  e  hoea  mai  ka  hopena,  a  e  pau  ka  honua  ame  ka  lani  i 
i  ka  a  ia  e  ke  ahi,  a  e  hoea  mai  he  lani  hou  a  he  honua  hou; 
nokamea,  e  lilo  aku  no  na  mea  kahiko,  a  ano  hou  ae  na  mea 
apau,  o  ka  lani  no  hoi  ame  ka  honua,  ame  ko  laua  mau  mea  i 
piha  ai,  na  kanaka  ame  na  holoholona,  ame  na  manu  o  ka  lewa, 
ame  na  i'a  o  ke  kai;  aole  hookahi  lauoho,  aole  hoi  wahi  huna- 
huna  e  nalowale,  oiai  o  ka  hana  ia  a  ko'u  lima." 

17.  N.  Owai  ka  poe  e  ola  ana  maluna  o  ka  ho- 
nua,  ke  hana  hou  ia  a  hoonaniia  hoi  ? 

'H.  Ke  Akua  ame  kana  Keiki,  o  Iesu  Kristo, 
ame  na  poe  Hoano  i  hoolaia  a  i  hoonaniia.  Hoik. 
5:9,  10;  7:13-17;  21:1-5. 

E  hai  mai  oe  i  na  pauku. 

"Ua  pepehiia  oe,  a  ua  kuai  mai  oe  ia  makou  no  ke  Akua 
me  kou  koko,  mai  loko  mai  o  na  ohana  ame  na  olelo,  ame  na 
aina,  ame  na  lahui  kanaka  apau.  A  ua  hoolilo  oe  ia  ma- 
kou  i  poe  alii,  a  i  poe  kahuna  no  ko  makou  Akua,  a  ia  makou 
no  ke  aupuni  ma  ka  honua." 

"I  mai  la  kekahi  o  na  lunakahiko,  ninau  mai  la  ia'u.  Owai 
lakou  nei  i  aahuia  i  ka  aahu  lole  keokeo?  A  mai  hea  mai  la 
lakou  i  hele  maī  ai?  I  aku  la  au  iaia,  e  kuu  Haku,  ua  ike  no 
oe.  I  mai  la  kela  ia'u,  Oia  ka  poe  i  hele  mai,  mailoko  mai  o 
ka  pilikia  nui,  a  ua  holoi  lakou  i  ko  lakou  aahu,  a  hookeokeo, 
maloko  o  ke  koko  o  ke  Keikihipa.  Nolaila,  lakou  i  noho  ai 
imua  o  ka  noho  alii  o  ke  Akua,  a  ke  malama  aku  nei  lakou  iaia 
i  ke  ao  ame  ka  po,  maloko  o  kona  Halelaa ;  a  o  ka  Mea  e  noho 
la  ma  ka  nohoalii,  oia  ke  noho  pu  me  lakou,  Aole  lakou  e 
pololi  hou,  aole  e  makewai  hou,  aole  e  wela  hou  mai  ka  la 
maluna  o  lakou,  aole  hoi  kekahi  mea  e  wela'i.     Nokamea,  o 

ke  Keikihipa  ka  mea  maloko  ma  kahi  o  ka  nohoalii,  oia  ka  mea 
e  hanai  ana  ia  lakou,  a  e  alakai  aku  hoi  ia  lakou,  i  na  punawai 
ola,  a  na  ke  Akua  no  e  holoi  ae  mai  ko  lakou  maka  aku  i  na 
waimaka  apau." 

"Ike  aku  la  au  i  ka  lani  hou  ame  ka  honua  hou ;  nokamea, 
ua  lilo  ka  lani  mua  ame  ka  honua  mua;  aole  hoi  he  kai  hou 
aku.  Owau  no  o  Ioane,  ike  aku  la  au  i  ka  iho  ana  mai  o  ke 
kulanakauhale  hoano  o  Ierusalema  hou;  mai  ke  Akua  mai  ka 
lani  mai,  ua  makaukau,  e  like  me  ka  wahine  mare  i  kahikoia 
no  kana  kane.  A  lohe  aku  la  au  i  ka  leo  nui  mai  ka  lani  mai, 
i  ka  i  ana,  Aia  ka  halelewa  o  ke  Akua  me  kanaka,  a  e  noho 
ana  oia  me  lakou  a  e  lilo  lakou  i  kanaka  nona,  a  e  noho  pu 
ke  Akua  me  lakou  i  Akua  no  lakou.  A  na  ke  Akua  no  e 
holoi  i  na  waimaka  apau,  mai  ko  lakou  maka  aku;  aole  he 
make  hou  aku,  aole  kaumaha,  aole  uwe,  aole  hoi  he  mea  e 
eha  ai ;  nokamea,  ua  pau  na  mea  kahiko  i  ka  lilo  aku.  I  mai  la 
ka  mea  i  noho  ma  ka  nohoalii,  aia  hoi,  ke  hana  hou  nei  au  i  na 
mea  apau.  I  mai  kelā  ia'u,  e  palapala  oe;  nokamea,  he  pono 
keia  man  olelo,  he  oiaio." 


NA  KUMU  MANAOIO. 


O  KA  EKALESIA  O  IESU  KRISTO  O  KA  POE  HOANO 
O   NA  LA  HOPE  NEI. 

i.  Ke  manaoio  nei  makou  i  ke  Akua,  ka  Makua 
mau  loa,  a  i  kana  Keiki  o  Iesu  Kristo  a  i  ka  Uhane 
Hemolele. 

2.  Ke  manaoio  nei  makou  e  hoopaiia  no  kanaka 
no  ko  lakou  mau  hewa  iho,  aole  no  ka  Adamu  lawe- 
hala  ana. 

3.  Ke  manaoio  nei  makou  ma  o  ka  make  ana  la  o 
Kristo  e  hoolaia  ai  na  kanaka  apau,  ke  malama  lakou 
i  na  kanawai  ame  na  olelo  paa  o  ka  Euanelio. 

4.  Ke  manaoio  nei  makou  o  keia  na  hana  lawe- 

lawe  ame  na  Olelo  Paa:  Akahi,  ka  Manaoio  iloko  a 
ka  Haku  o  Iesu  Kristo;  Aliia,  ka  Mih'i;  Akolu,  ka  Ba- 
petizo  ana,  oia  hoi,  ke  kanuia  ana  iloko  o  ka  wai  no 
ke  kalaia  ana  o  na  hala;  Aha,  ke  kau  ana  o  na  lima 
no  ka  Haawina  o  ka  Uhane  Hemolele. 

5.  Ke  manaoio  nei  makou,  e  kaheaia  ke  kanaka  e 
ke  Akua,  e  «pono  ai,  ma  ka  wanana  ame  ke  kau  ana  o 
na  lima,  ma  o  ka  mea  la  i  loaa  ka  mana,  i  hiki  ai  iaia 
ke  hai  i  ka  Euanelio  a  e  lawelawe  ma  kana  mau  hana 
apau. 

6.  Ke  manaoio  nei  makou,  iloko  o  na  oihana  i  hoo- 
nohonohoia  iloko  o  ka  Ekalesia  Kahiko,  penei:  Na 
Luna  olelo,  na  Kaula,  na  Kahu  Ekalesia,  na  Kumu, 
na  Kahuna,  etc. 

7.  Ke  manaoio  nei  makou  iloko  o  ka  haawina  o 
na  olelo  e,  ka  wanana,  na  hoike  ana,  na  hihio,  ka  hoola 
ana,  ka  hoomaopopo  ana  i  na  olelo  e,  etc. 

8.  Ke  manaoio  nei  makou  o  ka  Baibala  ka  oleloa 
ke  Akua,  oia  hoi.  na  mea  apau  i  unuhi  pololeiia,  ke 
manaoio  nei  no  hoi  makou,  o  ka  Buke  a  Moramonat 
ka  olelo  a  ke  Akua  no  ia. 

9.  Ke  manaoio  nei  makou  ma  na  mea  apau  a  ke: 
Akua  i  hoike  mai  ai,  a  ma  na  mea  apau  ana  e  hoike 
mai  nei  i  keia  wa,  a  ke  manaoio  nei  makou,  no  hoi, 
ua  nui  wale  na  mea  ano  nui  a  hohonu  ana  e  hoike 
mai  ai  auanei,  e  pili  ana  i  ke  aupuni  o  ke  Akua. 

10.  Ke  manaoio  nei  makou  iloko  o  ka  houluulu 
maoli  ana  o  ka  Poe  Iseraela,  a  i  ka  hoi  hou  ana  mai 
o  na  Ohana  he  Umi;  e  kukuluia  auanei  o  Ziona  ma 
keia  aina,  (o  Amerika)  e  noho  alii  maoli  no  o  Iesu' 
Kristo  ma  ka  honua  nei,  a  e  hana  hou  ia  ka  honua 
me  ka  loaa  ana  o  kona  nani  Paredaiso. 

ii.  Ke  manaoio  nei  makou  he  kuleana  maoli  ko 
makou  e  hoomana  aku  i  ke  Akua  Mana  Loa  e  like 
me  ke  kuhikuhi  ana  o  ko  makou  mau  naau,  a  oia 
hoi  ke  kuleana  o  na  poe  kanaka  e  ae  apau. 

12.  Ke  manaoio  nei  makou  he  mea  pono  ke  noho 
malalo  iho  o  na  Alii,  na  Pelesidena,  na  Luna  Hoo- 
malu,  ame  na  Luna  Kanawai  me  ka  malasna  ana  ame 
ka  hooko  ana  i  ke  kanawai. 

13.  Ke  manaoio  nei  makou  he  pono  ke  noho  me 
ka  pololei,  me  ka  oiaio,  me  ka  maemae,  me  ka  lo- 
komaikai,  me  ka  moekolohe  ole  ame  ka  hana  maikai 
ana  aku  i  na  kanaka  apau.  He  oiaio,  ke  malama  nei 
makou  i  ka  olelo  a  Paulo.  "Ua  manaoio  i  na  mea 
apau,  ua  manaolana  i  na  mea  apau."  Ua  hoomana- 
wanui  makou  iloko  o  na  mea  he  nui  wale,  a  ke  lana 
nei  ko  makou  manao  e  hiki  no  ia  makou  ke  hooma- 
nawanui  aku  i  na  mea  apau.  Ke  imi  nei  makou  i  ka 
pono  maoli,  ka  maemae,  ka  oiaio,  ame  na  mea  apau 
i  ku  i  ka  pono. 

IOSEPA  SAMITA, 

Ke  Kaula. 


